
Lui René 


CAPITOLUL I 


Fiinţă şi curaj 
? 


În conformitate cu clauza Fundației Terry, po- 
trivit căreia aceste prelegeri vor trata „religia în 
lumina ştiinţei şi a filosofiei”, am ales un concept 
în care converg problemele teologice, sociologice şi 
filosofice, şi anume conceptul de „curaj” Puţine 
concepte se dovedesc a fi atât de folositoare pentru 
analiza situației umane. Curajul este o realitate eti- 
că, dar îşi are rădăcina în întreaga existență umană 
şi până la urmă în structura ființei însăşi. Acesta 
trebuie să fie considerat mai întâi din punct de ve- 
dere ontologic pentru a putea mai apoi să fie înțe- 
les din punct de vedere etic. 

Acest lucru devine evident într-una din cele 
mai vechi discuţii filosofice despre curaj, în dialo- 
gul Lachis al lui Platon. Pe parcursul dialogului 
sunt respinse câteva definiții preliminare. Apoi, 
Nikias, binecunoscutul general, încearcă din nou. 
Ca lider militar, Nikias, år trebui să ştie ce este cu- 
rajul şi ar trebui să îl poată defini. Însă definiţia lui, 

ca şi a celorlalți, se dovedeşte a fi nepotrivită. Dacă, 
aşa cum afirmă el, curajul este cunoaşterea „lucru- 
lui de care să te temi şi a ceea ce să cutezi”, atunci 
întrebarea tinde să devină universală, căci pentru a 
i se putea răspunde ar trebui să avem „cunoaşterea 
a tot ceea ce este bun sau rău în toate împrejurări- 
le” (199 C). Această definiţie contrazice afirmaţia 
precedentă, şi anume, că dârzenia este doar o parte 
a virtuţii. „Astfel”, conchide Socrate, „am ratat să 
descoperim ce este curajul cu adevărat”(199 E). 

Acest insucces este ceva foarte serios în cadrul 
gândirii socratice. Pentru Socrate virtutea este cu- 
noaştere, iar ignoranţa în privința a ceea ce este cu- 
rajul face imposibilă orice acțiune conformă cu 
adevărata natură a curajului. Însă acest insucces 
socratic este mult mai important decât păr cele mai 
reuşite definiţii ale curajului (chiar cele ale lui Pla- 
ton şi Aristotel). Insuccesul de a găsi o definiţie a 
curajului ca virtute între alte virtuți dezvăluie o 
problemă de bază a existenței umane. Acest lucru 
ne arată că o înţelegere a curajului presupune o 
înţelegere a omului şi a lumii lui, a structurilor şi 
valorilor acesteia. Numai cel care cunoaşte acest 
lucru ştie ce să afirme şi ce să nege. 

Întrebarea etică cu privire la natura curajului 
conduce inevitabil la întrebarea ontologică cu pri- 
vire la natura ființei. Acest procedeu poate fi in- 
versat. Întrebarea ontologică privitoare la natura 
ființei poate fi pusă ca întrebare etică referitoare la 
natura curajului. Curajul ne poate arăta ce este fiin- 

ţa, iar ființa ne poate arăta ce este curajul. De aceea, 
primul capitol al acestei cărți se numeşte „Fiinţă şi 
curaj” Deşi nu există nici o şansă că voi reuşi acolo 
unde nu a reuşit Socrate, curajul de a risca un eşec 
aproape inevitabil ar putea ajuta la a menţine vie 
problema socratică. 


CURAJUL ŞI DÂRZENIA: 
DE LA PLATON LA TOMA D’ AQUINO 


Titlul acestei cărți, Curajul de a fi, reuneşte am- 
bele sensuri ale conceptului de curaj, cel etic şi cel 
ontologic. Curajul ca act uman, ca problemă de 
evaluat, este un concept etic. Curajul ca auto-afir- 
mare universală şi esenţială a fiinţei unui individ 
este un concept ontologic. Curajul de a fi este actul 
etic în care omul îşi afirmă propria lui ființă în po- 
fida acelor elemente ale existenţei sale care se află 
în conflict cu propria lui auto-afirmare. 

Privind istoria gândirii occidentale putem găsi 
cele două sensuri ale curajului indicate aproape 
pretutindeni, în mod explicit sau implicit. Fiindcă 
trebuie să tratăm în capitole diferite ideile despre 
curaj ale stoicilor şi ale neo-stoicilor, mă voi limita 
în acest punct la a interpreta curajul pe linia de 
gândire ce conduce de la Platon la Toma d'Aquino. 

În Republica lui Platon curajul este raportat la 
acel element al sufletului denumit thymos (elemen- 
tul spiritual, curajos), şi ambele sunt strâns rapor- 
tate la acel nivel al societăţii care este denumit 

phylakes (gardieni). Thymos se află între elementul 
intelectual şi cel senzual al omului. Este năzuința 
nepremeditată spre ceea ce este nobil. De aceea cu- 
rajul are o poziție centrală în structura sufletului, 
fiind puntea aruncată peste clivajul ce desparte ra- 
țiunea şi dorința. Cel puțin ar putea face acest lu- 
cru. De fapt, principala tendinţă a gândirii lui Pla- 
ton şi a şcolii platoniciene este dualistă, subliniind 
conflictul dintre rațional şi senzual. Elementul de 
legătură nu a fost folosit. Până la Descartes şi la 
Kant, eliminarea elementului de „mijloc” al ființei 
umane (thymoeidés) a avut consecinţe etice şi onto- 
logice. Acest lucru a fost responsabil pentru rigoa- 
rea morală a lui Kant şi pentru scindarea ființei de 
către Descartes în gândire şi „prelungire” 

Contextul sociologic în care această dezvol- 
tare a apărut este binecunoscut. Gardienii (philakes) 
lui Platon sunt aristocrații înarmați, reprezentanţii 
a ceea ce este nobil şi plin de demnitate. Dintre 
aceştia se ivesc purtătorii de înțelepciune, care 
adăugă înțelepciune curajului. Însă această aristo- 
craţie şi valorile ei s-au dezintegrat. Lumea antică 
târzie precum şi societatea burgheză modernă au 
pierdut aceste valori; în locul lor apar purtătorii 
rațiunii luminate şi bine organizată din punct de 
vedere tehnic, precum şi mulțimile dirijate. Este 
remarcabil faptul că Platon însuşi a văzut în thymo- 
eides o funcţie esenţială a ființei umane, o valoare 
etică şi o calitate sociologică. 

Elementul aristocratic din doctrina curajului a 


fost păstrat şi, în acelaşi timp, limitat de către Aris- 

totel. Motivul de a face față durerii şi de a muri 
într-un mod curajos, potrivit lui Aristotel, se dato- 
rează faptului că este nobil în a face astfel şi josnic 
în a nu face astfel (Etica Nicomahică, iii. 9). Omul 
curajos acționează 


„de dragul a ceea ce este nobil, pentru că acesta 
este scopul virtuţii” (iii. 7). 


Aici, ca şi în alte fragmente, „nobil” este traducerea 
lui kalos, iar „josnic” este traducerea lui aischro, cu- 
vinte folosite de obicei pentru „frumos” şi „urât” 
Un gest frumos sau nobil este un gest demn de la- 
udă. Curajul face ceea ce este demn de lăudat şi 
respinge ceea ce e vrednic de dispreţ. Este lăudat 
acel lucru prin care o fiinţă îşi împlineşte potenţia- 
litățile sau prin care îşi actualizează perfecțiunile. 

Curajul este afirmarea naturii esenţiale a cui- 
va, a entelehiei sau țelului său interior, dar este o 
afirmare ce are în sine caracterul lui „în pofida” 
Curajul include posibilul şi, în anumite cazuri, sa- 
crificiul de neevitat al elementelor ce aparțin de 
asemenea ființei individului dar care, dacă nu sunt 
sacrificate, ne vor împiedica să ne atingem împlini- 
rea efectivă. Acest sacrificiu poate include plăce- 
rea, fericirea, chiar şi propria existenţă. În orice caz, 
sacrificiul este demn de toată lauda, deoarece în 
actul de curaj partea esenţială a fiinţei noastre pre- 
valează în pofida celei mai puțin esenţiale. Frumu- 
sețea şi bunătatea curajului rezidă în faptul că în el 
sunt actualizate binele şi frumosul. Prin urmare, 
curajul este nobil. 

Perfecțiunea pentru Aristotel (ca şi pentru 
Platon) este realizată gradual, natural, personal, şi 
social; şi curajul ca afirmare a ființei esenţiale a in- 
dividului este mai evident în unele dintre aceste 
grade decât în altele. Întrucât cel mai mare test 
de curaj este pregătirea pentru a face cel mai mare 
sacrificiu, sacrificiul propriei vieți, şi întrucât sol- 
datul este nevoit prin natura profesiei lui să fie în- 
totdeauna pregătit pentru acest sacrificiu, curajul 
soldatului a fost, şi într-un fel a rămas, cel mai 
reprezentativ exemplu de curaj. Cuvântul grecesc 
pentru curaj, andreia (bărbăţia), şi cuvântul latin 
fortitudo (dârzenie) indică conotaţia militară a cura- 
jului. Câtă vreme aristocrația a fost grupul ce purta 
arme, conotaţiile aristocratice şi cele militare erau 
unite. Când tradiţia aristocratică s-a dezintegrat şi 
curajul a putut fi definit drept cunoaşterea univer- 
sală a ceea ce este bine şi rău, înțelepciunea şi cura- 
jul s-au unit, iar curajul adevărat s-a deosebit de 
curajul soldatului. Curajul lui Socrate condamnat 
la moarte era un curaj rațional-democratic, nu unul 
eroic-aristocratic. 

Însă linia aristocratică a curajului a fost reîn- 
viată în Evul Mediu. Curajul a devenit din nou 
caracteristica nobilimii. Cavalerul este cel care re- 
prezintă curajul ca soldat şi ca nobil. El are ceea ce 
s-a denumit hohe Mut, spiritul înalt, nobil şi cura- 
jos. Limba germană posedă două cuvinte pentru 
curajos, tapfer şi mutig. Tapfer în sensul original în- 
seamnă ferm, cu greutate, important, referindu-se 


la puterea de a fi în păturile superioare ale socie- 

tății feudale. Mutig derivă din Mut, mişcarea sufle- 
tului sugerată de cuvântul englezesc „mood” (dis- 
poziţie). Astfel, avem cuvinte precum Schwermut, 
Hochmut, Kleinmut ( „spiritul“ greu, înalt, mic). Mut 
ține de „inimă“, centrul personal. De aceea mutig 
poate fi tradus prin beherzt (aşa termenul francez- 
englez „courage” provine din franțuzescul coeur, 
inimă). În timp ce Mut şi-a păstrat acest sens larg, 
Tapferkeit a devenit din ce în ce mai mult virtutea 
specială a soldatului — care a încetat să mai fie 
identic cu cavalerul sau cu nobilul. Este evident că 
termenii Mut şi curaj introduc în mod direct între- 
barea ontologică, în timp ce Tapferkeit şi dârzenia 
în sensurile lor prezente sunt lipsite de astfel de 
conotații. Titlul acestor prelegeri nu ar fi putut să 
fie „Dârzenia de a fi” (die Tapferkeit zum Sein); titlul 
trebuie citit „Curajul de a fi” (Der Mut zum Sein). 
Aceste remarci lingvistice relevă situația medievală 
privitoare la conceptul de curaj, şi odată cu aceasta 
tensiunea dintre etica eroic-aristocratică a Evului 
Mediu timpuriu pe de o parte, şi, pe de altă parte, 
etica raționalist-democratică care este o moştenite 
a tradiției umanist-creştine şi care a revenit din 
nou în centrul preocupărilor la sfârşitul Evului 
Mediu. 

Această situație este clasic exprimată în doc- 
trina despre curaj formulată de Toma d' Aquino. 
Toma realizează şi discută dualitatea din înțelesul 
curajului. Curajul este puterea minţii, capabilă de a 
cuceri tot ce amenință atingerea binelui suprem. 


Curajul este unit cu înțelepciunea, virtutea care 

reprezintă unitatea celor patru virtuți cardinale 
(celelalte două fiind cumpătarea şi dreptatea). O 
analiză atentă ar putea arăta că cele patru virtuți 
nu sunt pe poziții egale. Curajul, unit cu înțelepci- 
unea, include cumpătarea în relație cu sine însuşi 
împreună cu dreptatea în relaţie cu alții. Întrebarea 
în acest caz este dacă curajul sau dacă înţelepciu- 
nea este virtutea cea mai cuprinzătoare. Răspun- 
sul depinde de rezultatul celebrei discuții despre 
prioritatea intelectului sau a voinţei în esenţa fiin- 
tei, şi în consecinţă, în personalitatea umană. Din 
moment ce Toma optează fără ambiguitate pentru 
intelect, drept consecință necesară el subordo- 
nează curajul înțelepciunii. O decizie pentru pri- 
oritatea voinţei ar trimite spre o mai mare inde- 
pendenţă, deşi nu totală, a curajului în relaţie cu 
înțelepciunea. 

Diferenţa dintre cele două linii de gândire este 
decisivă pentru evaluarea „curajului temerar” (în 
termeni religioşi, „riscul credinței”). Sub dominaţia 
înțelepciunii, curajul este în mod esenţial „tăria 
minții” care face posibilă supunerea față de ceea ce 
dictează rațiunea (sau revelația), pe când curajul 
neînfricat participă la crearea înţelepciunii. Peri- 
colul evident al primei observaţii este stagnarea 
lipsită de creativitate, aşa cum o găsim în bună 
parte în gândirea catolică şi într-o anumită măsu- 
ră în cea raționalistă, în timp pericolul la fel de 
evident al celui de-al doilea punct de vedere este 
voinţa nedirecționată, aşa cum întâlnim mai ales în 

gândirea unor protestanți şi a unei mari părți din- 
tre existențialişti. 

Oricum, Toma apără de asemenea sensul mult 
mai limitat al curajului (pe care el întotdeauna îl 
numeşte fortitudo) ca o virtute pe lângă celelalte. 
Aşa cum se întâmplă de obicei în aceste discuţii, el 
se referă la curajul soldatului ca exemplu reprezen- 
tativ de curaj în sensul limitat. Acest lucru cores- 
punde tendinței generale a lui Toma de a combina 
structura aristocratică a societății medievale cu 
elementele universaliste ale creştinismului şi uma- 
nismului. 

Pentru Toma, curajul desăvârşit este un dar al 
Duhului Sfânt. Prin Duh forța naturală a minţii este 
ridicată la gradul ei de perfecțiune supranaturală. 
Aşadar, acest lucru înseamnă că curajul este unit 
cu virtuțile specific creştine, credința, nădejdea şi 
dragostea. Astfel se poate observa o dezvoltare în 
care latura ontologică a curajului este preluată în 
credinţă (incluzând nădejdea), în timp ce latura 
etică a curajului este preluată în dragoste sau prin- 
cipiile etice. Primirea curajului în credință, mai ales 
în măsura în care aceasta presupune speranţă, apa- 
re de timpuriu, de exemplu în doctrina curajului la 
Ambrozie. Acesta urmează tradiţia antică atunci 
când numeşte fortitudo o „virtute mai înaltă decât 
celelalte”, deşi niciodată nu apare singură. Curajul 
ascultă de rațiune şi pune în aplicare intenția min- 
ţii. Curajul este puterea sufletului de a câştiga vic- 
toria în fața pericolului suprem, asemenea acelor 
martiri ai Vechiului Testament care sunt enumeraţi 

în Evrei II. Curajul aduce consolare, răbdare şi ex- 
periență, şi nu mai poate fi diferențiat de credință 
şi nădejde. 

În lumina acestei dezvoltări putem observa că 
fiecare încercare de a defini curajul este confrunta- 
tă cu aceste alternative: fie de a folosi curajul ca 
nume pentru o virtute între altele, combinând sen- 
sul mai larg al cuvântului cu credința şi nădejdea; 
fie de a păstra sensul mai larg şi de a interpreta 
credința prin analiza curajului. Această carte ur- 
mează cea de a doua alternativă, în parte deoarece 
consider că în special „credința“ are nevoie de o 
astfel de reinterpretare mai mult decât orice alt 
termen religios. 


CURAJUL ŞI ÎNŢELEPCIUNEA: 
STOICII 


Conceptul mai larg de curaj care include ele- 
mentul etic şi ontologic devine mult mai efectiv la 
sfârşitul perioadei antice şi începutul perioadei 
moderne, în stoicism şi neo-stoicism. Ambele sunt 
şcoli filosofice alături de altele, însă ambele sunt în 
acelaşi timp mai mult decât şcoli filosofice. Ele re- 
prezintă modul în care unele dintre cele mai nobile 
figuri ale antichității târzii şi urmaşii lor din tim- 
purile moderne au răspuns problemei existenţei şi 
au învins anxietăţile sorții şi morţii. În acest sens, 
stoicismul este o atitudine religioasă de bază, fie că 
apare sub forme teiste, ateiste, sau transteiste. 

De aceea este unica alternativă reală la creşti- 
nism în lumea occidentală. Aceasta este o afirmaţie 
surprinzătoare având în vedere că neo-platonismul 
şi gnosticismul au fost cele cu care creştinismul 
a trebuit să se confrunte pe tărâmul filosofico- 
religios, şi că Imperiul Roman a fost cel cu care 
creştinismul a avut de luptat pe tărâmul politi- 
co-religios. Fiind foarte educați şi individualişti, 
stoicii nu numai că nu au constituit un pericol pen- 
tru creştini, dar chiar au dorit să accepte unele 
elemente ale teismului creştin. Însă aceasta este o 
analiză superficială. 

Creştinismul a avut o bază comună cu sincre- 
tismul religios al lumii antice — ideea coborârii unei 
fiinţe divine pentru mântuirea lumii. În mişcările 
religioase care s-au rânduit în jurul acestei idei, 
angoasa sorții şi a morţii au fost învinse prin parti- 
ciparea omului la ființa divină care a luat soarta şi 
moartea asupra ei însăşi. Creştinismul, deşi a ade- 
rat la o credinţă similară, era superior sincretismu- 
lui prin caracterul individual al Mântuitorului 
lisus Cristos şi prin bazele sale concret-istorice 
ale Vechiului Testament. De aceea, creştinismul 
a putut asimila multe elemente ale sincretismului 
filosofico-religios al lumii antice târzii fără a-şi 
pierde fundamentul istoric; însă nu a putut asi- 
mila atitudinea stoică autentică. Acest lucru poate 
fi observat mai ales când luăm în considerare in- 
fluența uriaşă a doctrinelor stoice despre Logos 
şi a legii morale naturale atât din dogmatica cât 
şi din etica creştină. Dar această acceptare largă 

17 


de idei stoice nu a putut umple prăpastia dintre 
acceptarea resemnării cosmice din stoicism şi 
credința în mântuirea cosmică din creştinism. 
Victoria Bisericii creştine a împins stoicismul în 
obscuritate de unde a reapărut abia pe la începu- 
tul perioadei moderne. 

Nici Imperiul Roman nu a fost o alternativă 
la creştinism. În acest caz se poate remarca de 
asemenea că printre împărați nu au fost numai ti- 
rani încăpățânați de tipul lui Nero sau reacționari 
fanatici de tipul lui Iulian care au constituit un pe- 
ricol pentru creştinism, dar au existat şi stoici 
drepți de tipul lui Marcus Aurelius. Aceasta se 
poate explica prin faptul că stoicul are un curaj 
personal şi social ce constituie o alternativă reală la 
curajul creştin. 

Curajul stoic nu este o invenție a filosofilor 
stoici. Ei au dat curajului expresia clasică în 
termeni raționali; însă rădăcinile sale coboară 
până la povestirile mitologice, legendele despre 
faptele eroice, cuvintele vechii înțelepciuni, până la 
poezie şi tragedie, şi până la secolele de filosofie ce 
preced apariţia stoicismului. Îndeosebi un eveni- 
ment a dat curajului stoicilor puterea de a dăinui — 
moartea lui Socrate. Aceasta a devenit pentru în- 
treaga lume antică atât un fapt cât şi un simbol. A 
arătat condiția omului în fața sorții şi a morții. A 
arătat un curaj ce putea afirma viaţa fiindcă putea 
afirma moartea. Şi a adus o schimbare profundă în 
înțelesul tradițional al curajului. La Socrate curajul 


eroic al trecutului a fost făcut rațional şi universal. 

A fost creată o idee democratică despre curaj ce se 
opune ideii aristocratice despre curaj. Curajul ostă- 
şesc a fost transcens de curajul înțelepciunii. În 
forma aceasta el a oferit „mângâiere filosofică” 
multor oameni ai lumii antice într-o perioadă do- 
minată de catastrofe şi transformări. 

Descrierea curajului stoic făcută de un om ca 
Seneca demonstrează interdependenţa dintre tea- 
ma de moarte şi teama de viaţă, ca şi interdepen- 
«denţa dintre curajul de a muri şi curajul de a trăi. 
Seneca se referă la „cei care nu vor să trăiască şi nu 
ştiu cum să moară” El vorbeşte despre un libido 
moriendi, termenul exact din limba latină al „in- 
stinctului morţii” lui Freud. Seneca se referă la 
oameni care simt că viața este lipsită de sens şi su- 
perfluă şi care, asemenea Ecleziastului, spun: Nu 
pot face nimic nou, nu pot vedea nimic nou! Con- 
form lui Seneca, acest lucru este o consecință a ac- 
ceptării principiului plăcerii sau, aşa cum îl denu- 
meşte el, anticipând o expresie americană recentă, 
atitudinea de „a te simţi bine” („good-time”), pe 
care el o găseşte în special la tânăra generație. Ca şi 
la Freud, instinctul morții este partea negativă a 
impulsurilor niciodată satisfăcute ale libidoului şi, 
deci, conform lui Seneca, acceptarea principiului 
plăcerii conduce în mod necesar la dezgust şi dis- 
perare față de viaţă. 

Însă Seneca a ştiut (tot aşa cum a ştiut şi Fre- 
ud) că incapacitatea de a afirma viața nu presupu- 
ne capacitatea de a afirma' moartea. Angoasa sorții 
şi a morţii controlează chiar şi vieţile celor care 

şi-au pierdut voinţa de a trăi. Acest lucru arată că 
recomandarea stoică de a te sinucide nu este adre- 
sată celor care sunt învinşi de viaţă, ci acelora care 
au învins viaţa, şi care pot deopotrivă să trăiască şi 
să moară, şi să aleagă liber între aceste alternative. 
Sinuciderea ca o evadare dictată de frică contrazice 
curajul stoic de a fi. 

Curajul stoic, atât în sensul ontologic cât şi în 
cel moral, este „curajul de a fi” Acesta este bazat 
pe controlul rațiunii în om. Dar rațiunea, în sensul 
stoic vechi sau nou, nu înseamnă acelaşi lucru ca în 
terminologia contemporană. În sensul stoic, rațiu- 
nea nu este puterea „de a raționa”, adică de a ar- 
gumenta pe baza experienţei şi cu uneltele logicii 
obişnuite sau ale matematicii. Rațiunea pentru sto- 
ici este Logos-ul, structura plină de sens a realităţii 
ca întreg şi a minţii umane în particular. Astfel 
Seneca afirmă: 


„Dacă nu există nici un alt atribut care să 
aparțină omului ca om în afara rațiunii, atunci 
rațiunea va fi unicul său bun, valorând cât 
toate celelalte la un loc” 


Aceasta înseamnă că rațiunea este natura ade- 
vărată sau esenţială a omului, în comparaţie cu ca- 
re toate celelalte sunt accidentale. Curajul de a fi 
este curajul de a afirma propria natură raţională 
împotriva a tot ceea ce este accidental din noi. Este 
evident că rațiunea în acest sens indică persoana în 
centrul ei şi include toate funcțiile mentale. Raţi- 
unea ca funcţie cognitivă limitată, detaşată de 

centrul personal, nu ar putea crea niciodată curaj. 
Angoasa nu poate fi îndepărtată prin argument. 
Aceasta nu este o descoperire psihanalitică recentă; 
atunci când glorificau rațiunea, stoicii ştiau bine 
acest lucru. Stoicii ştiau că angoasa poate fi de- 
păşită numai prin puterea rațiunii universale care 
predomină în omul înțelept asupra dorințelor şi 
temerilor. Curajul stoicilor presupune predarea 
centrului personal în fața Logosului fiinţei; este 
participare la puterea divină a rațiunii, depăşind 
domeniul pasiunilor şi angoaselor. Curajul de a fi 
este curajul de a afirma propria natură rațională, în 
pofida tuturor lucrurilor din noi care se împotri- 
vesc unirii dintre aceasta şi ființa în sine. 

Dorinţele şi temerile sunt cele care se împotri- 
vesc curajului înțelepciunii. Stoicii au dezvoltat o 
doctrină profundă despre angoasă care ne aminteş- 
te de o analiză recentă. Ei au descoperit că obiectul 
fricii este frica însăşi. Seneca susține că: 


„Nimic nu este înspăimântător în lucruri 
decât frica însăşi”, 


în timp ce Epictet afirmă: 
„Nu moartea sau greutăţile sunt lucruri de 


temut, ci frica de moarte şi de greutăți” 


Angoasa noastră pune măşti înspăimântătoare 
peste toți oamenii şi peste toate lucrurile. Dacă le 
lăsăm fără aceste măşti, se iveşte propria lor înfăţi- 
şare şi atunci frica pe care o produc se risipeşte. 
Acest lucru este adevărat chiar şi în privința mor- 

ţii. Din moment ce în fiecare zi ni se ia câte puţin 
din viață — deoarece murim cu fiecare zi — ora fina- 
lă când încetăm să mai existăm nu aduce moartea 
de la sine; aceasta doar împlineşte procesul morţii. 
Ororile asociate cu acest moment țin numai de 
imaginație. Aceste orori dispar când masca este 
îndepărtată de pe chipul morţii. 

Dorinţele noastre necontrolate sunt acelea care 
creează măşti şi care acoperă cu ele oamenii şi lu- 
crurile. Teoria lui Freud cu privire la libido este 
anticipată de Seneca, dar într-un context mai larg. 
El distinge între dorințele naturale care sunt li- 
mitate şi cele care izvorăsc din opinii false şi sunt 
nelimitate. Dorința ca atare nu este nelimitată. În 
natura nedenaturată dorința este limitată de ne- 
voile obiective şi, prin urmare, este capabilă de a fi 
satisfăcută. Însă închipuirea denaturată a omului 
depăşeşte cu mult nevoile obiective („Când rătă- 
ceşti — pribegiile tale sunt fără capăt”) şi odată cu 
ele orice satisfacție posibilă. Aceasta, şi nu dorința 
ca atare, produce o tendinţă „neînţeleaptă (incon- 
sulta) spre moarte” 

Afirmarea ființei esenţiale proprii în pofida 
dorințelor angoasei creează bucurie. Lucillus este 
sfătuit de către Seneca să facă din aceasta preo- 
cuparea sa, şi anume, „să înveţe cum să simtă 
bucuria” Acesta nu se referă la bucuria dorințelor 
împlinite, deoarece adevărata bucurie este o „pro- 
blemă serioasă”; ci bucuria sufletului este cea 
„ridicată deasupra fiecărei circumstanţe” Bucuria 
însoţeşte auto-afirmarea ființei noastre esențiale în 


22 


iale în pofida inhibiţiilor care vin de elementele 
accidentale din noi. Bucuria este expresia emoți- 
onală a curajosului „Da” față de adevărata ființă 
proprie. Această combinație de curaj şi bucurie 
arată la modul cel mai clar caracterul ontologic al 
curajului. Dacă curajul este interpretat numai în 
termeni etici, relația lui cu bucuria împlinirii de 
sine rămâne ascunsă. În actul ontologic al auto- 
afirmării fiinţei esenţiale individuale curajul şi 
bucuria coincid. 

Curajul stoic nu este nici ateist, nici teist în 
sensul tehnic al acestor cuvinte. Întrebarea cu 
privire la felul în care curajul este legat de ideea de 
Dumnezeu este pusă şi soluționată de către stoici. 
Dar se răspunde într-un asemenea mod încât răs- 
punsul dă naştere la mai multe întrebări decât cele 
la care răspunde, un fapt ce arată seriozitatea exis- 
lenţială a doctrinei stoicilor despre curaj. Seneca 
formulează trei afirmaţi despre relația dintre cura- 
jul înțelepciunii şi religie. Prima afirmaţie este: 

„Netulburaţi de temeri şi nerăsfățați de plăceri, 

nu ne vom teme nici de moarte nici de zei” 


În această propoziţie, zeii reprezintă soarta. Aceş- 
tia sunt puterile care determină soarta şi reprezintă 
amenințarea sorții. Curajul care învinge angoasa 
sorții învinge de asemenea angoasa în privința 
zeilor. Omul înțelept, prin afirmarea participării 
sale la rațiunea universală, transcende tărâmul 
zeilor. Curajul de a fi transcende puterea politeistă 
a sorții. 

A doua afirmație este aceea că sufletul omului 
înțelept este similar lui Dumnezeu. Dumnezeu la 
care se face referire aici este Logosul divin în unire 
cu care cel ce posedă curajul înțelepciunii învinge 
soarta şi transcende zeii. Acesta este: „Dumnezeu 
mai presus de zei” 

A treia afirmaţie ilustrează diferența dintre 
ideea de renunțare cosmică şi ideea de mântuire 
cosmică în termeni teişti. Seneca afirmă că, în timp 
ce Dumnezeu se află dincolo de suferință, adevăra- 
tul stoic se află deasupra ei. Suferința, ni se suge- 
rează, contrazice natura lui Dumnezeu. Lui îi este 
imposibil să sufere, el se află dincolo de suferinţă. 
Stoicul ca ființă umană poate să sufere. Dar el nu 
trebuie să lase ca suferința să cucerească centrul 
rațional al fiinţei lui. Stoicul poate să se menţină 
deasupra suferinţei deoarece aceasta este o conse- 
cință a ceea ce nu este ființa lui esențială, ci a ceea 
ce este accidental în el. Distincția dintre „dincolo“ 
şi „deasupra“ presupune o judecată de valoare. 
Omul înțelept care învinge dorința, suferința şi an- 
goasa la modul curajos, „îl depăşeşte pe Dumne- 
zeu însuşi” El este mai presus de Dumnezeu care, 
prin fericirea şi perfecțiunea sa naturală, se află 
dincolo de toate acestea. Pe baza unei astfel de eva- 
luări, curajul înțelepciunii şi al resemnării ar putea 
fi înlocuite de curajul credinței în mântuire, cu alte 
cuvinte de curajul care este credinţa într-un Dum- 
nezeu care în mod paradoxal participă în suferința 
umană. Însă stoicismul însuşi nu poate face nicio- 

Stoicismul îşi atinge propriile limite ori de câte 
ori se pune întrebarea: Cum este posibil curajul în- 
țelepciunii? Deşi stoicii subliniază că toate ființele 
omeneşti sunt egale prin faptul că participă la 
|.oposul universal, ei nu pot nega faptul că înțelep- 
elunea este posedată numai de o elită foarte res- 
trânnă. Masele de oameni, recunosc ei, se comportă 
„nebuneşte” sub robia dorințelor şi a temerilor. 
Deşi participă la Logosul divin cu natura lor esen- 
țiulă sau rațională, cele mai multe ființe umane se 
«ll într-o stare de conflict efectiv cu propria lor 
raționalitate, nefiind deci în stare să îşi afirme pro- 
pria lor fiinţă esenţială la modul curajos. 

Stoicilor le-a fost imposibil să explice această 
situaţie pe care nu au putut să o nege. Şi nu a fost 
doar predominanța „nebunilor” în rândul maselor 
cea pe care nu au putut să o explice. Exista ceva 
chiar şi la oamenii înţelepţi care îi făcea să se con- 
frunte cu o problemă dificilă. Seneca afirmă că nici 
un curaj nu este aşa de mare ca acela care ia naște- 
re dintr-o disperare maximă. Însă, trebuie să ne în- 
trebăm: Stoicul ca stoic a atins cumva starea de 
„«lisperare maximă”? Poate el atinge această stare 
în cadrul filosofiei lui? Sau nu cumva lipseşte ceva 
din disperarea sa şi în consecință din curajul său? 

Stoicul ca stoic experimentează disperarea vi- 
novăţiei personale. Epictet citează ca exemplu cu- 
vintele lui Socrate din Memorabilia lui Scorate de 
Xenofon: „Am păstrat ceea ce este sub controlul 
meu” şi „Nu am făcut niciodată ceva care era gre- 
şit în viața mea particulară sau publică” 

Epictet însuşi afirma că a învăţat să nu îi pese 
de ceea ce se află în afara sferei scopurilor lui 
morale. 

Însă mult mai revelatoare decât aceste afirma- 
ţii este atitudinea de superioritate şi de mulțumire 
de sine ce caracterizează diatribele stoice, discur- 
surile morale şi acuzaţiile publice ale acestora. Sto- 
icul nu poate spune, aşa cum face Hamlet, că „con- 
ştiinţa” ne face laşi pe toți. Stoicul nu vede căderea 
universală de la raționalitatea esenţială la slăbiciu- 
nea existenţială ca pe o problemă de responsabili- 
tate şi vinovăţie. Curajul de a fi pentru stoic este 
curajul de a se afirma pe sine în pofida păcatului şi 
a vinei. Nici nu ar fi putut să fie altfel deoarece cu- 
rajul de a înfrunta propria vinovăţie conduce la 
problema mântuirii în loc de cea a renunţării. 


CURAJUL ŞI AUTO-AFIRMARE A: 
SPINOZA 


Stoicismul a dat înapoi atunci când credința în 
mântuirea cosmică a înlocuit curajul renunţării 
cosmice. Dar a revenit atunci când sistemul medi- 
eval, care era dominat de problema mântuirii, a 
început să se dezintegreze. Şi a devenit important 
din nou pentru o elită intelectuală care respingea 
calea mântuirii, oricum, fără a reuşi să o înlocuias- 
că cu calea stoică a renunţării. Datorită impactului 
creştinismului asupra lumii occidentale, renaşterea 
şcolilor antice de gândire la începutul perioadei 


26 


moderne a fost, nu numai o renaştere, ci şi o 
transformare. Acest lucru este adevărat atât în pri- 
vința renaşterii platonismului, cât şi în privința 
scepticismului şi a stoicismului; este adevărat şi în 
privinţa înnoirii artelor, literaturii, teoriilor despre 
stat şi filosofiei religiei. În toate aceste cazuri, nega- 
tivitatea sentimentului antichității târzii referitor la 
viață este transformat într-o pozitivitate a ideilor 
creştine despre creație şi întrupare, chiar dacă aces- 
te idei sunt fie ignorate, fie respinse. Substanţa spi- 
rituală a umanismului Renaşterii era creştină tot 
aşa cum substanţa spirituală a umanismului antic 
era păgână, în ciuda criticii aduse religiilor păgâne 
de către umanismul grec, şi a creştinismului de că- 
tre umanismul modem. Diferența majoră dintre 
ambele tipuri de umanism este răspunsul la în- 
trebarea dacă ființa este în esență bună sau nu. În 
timp ce simbolul creaţiei presupune doctrina cla- 
sică creştină care afirmă că „ființa ca ființă este 
bună” (esse qua esse bonum est), doctrina „materiei 
rezistente” din filosofia greacă exprimă sentimen- 
tul păgân că fiinţa este în mod necesar ambiguă în 
măsura în care participă atât la forma creatoare, cât 
şi la materia pe care o conţine. 

Această diferență în concepția ontologică de 
bază are consecințe deosebite. În timp ce în antichi- 
tate diferitele forme ale dualismului metafizic şi 
religios erau asociate cu idealul ascetic — negarea 
materiei — renaşterea antichităţii din perioada mo- 
dernă a înlocuit ascetismul printr-o modelare acti- 
vă a lumii materiale. În timp ce în lumea antică 

sentimentul tragic cu privire la existență a dominat 
gândirea şi viața, în special atitudinea asupra isto- 
riei, Renaşterea a fost începutul unei mişcări care 
privea spre viitor şi la ceea ce era creativ şi nou în 
acesta. Speranţa a învins sentimentul tragediei, iar 
credința în progres resemnarea repetiției circulare. 
A treia consecinţă a diferenţei ontologice de bază 
este diferenţa în evaluarea individului din punctul 
de vedere al umanismului antic şi modern. Dacă 
lumea antică evalua individul nu ca individ ci ca 
reprezentant a ceva universal (de exemplu, virtu- 
tea), renaşterea antichităţii a văzut în individ ca 
individ o expresie unică a universului, incompara- 
bil, de neînlocuit şi de o importanţă infinită. 

Este evident că aceste diferențe au creat deo- 
sebiri importante în interpretarea curajului. Nu la 
diferența dintre renunțare şi salvare fac eu referire 
acum. Umanismul modem este tot umanism, res- 
pingând ideea de mântuire. Dar umanismul mo- 
dern respinge şi ideea de renunțare. Acesta înlocu- 
ieşte renunţarea printr-un fel de auto-afirmare care 
o transcende pe aceea a stoicilor, deoarece include 
existența materială, istorică şi individuală. Totuşi, 
există atât de multe puncte în care acest umanism 
modern este identic cu stoicismul antic încât ar pu- 
tea fi numit neo-stoicism. Spinoza este reprezen- 
tantul său. La Spinoza, mai mult decât la oricine 
altcineva, este elaborată ontologia curajului. De- 
numindu-şi opera principală Etica, el a indicat în 
însuşi titlul lucrării intenția de a prezenta funda- 

mentul ontologic al existenţei etice umane, inclusiv 
curajul de a fi al omului. Însă pentru Spinoza — cât 
şi pentru stoici — curajul de a fi nu este un lucru 
alături de altele. Acesta este o expresie a actului 
esenţial a tot ceea ce participă la ființă, adică auto- 
afirmarea. Doctrina auto-afirmării este un element 
central în gândirea lui Spinoza. Caracterul ei im- 
portant se vede într-o propoziție ca aceasta: 


„Efortul prin care orice lucru tinde să îşi men- 
țină propria ființă nu este nimic altceva decât 
esenţa actuală a lucrului însuşi” 

(Etica iii. prop. 7). 


Cuvântul latin pentru efort în acest caz este 
conatus, năzuința spre ceva. Această năzuință nu 
este un aspect contingent al unui lucru, nici nu este 
un element al ființei sale alături de alte elemente; 
este propria lui essentia actualis. Conatus face ca un 
lucru să fie ceea ce este, astfel încât dacă acesta 
dispare lucrul în sine dispare (Etica ii. Def. 2). Nă- 
zuinţa către auto-conservare sau auto-afirmare face 
ca un lucru să fie ceea ce este. Spinoza numeşte 
această năzuinţă care este esenţa unui lucru putere 
a acestuia, şi spune despre minte că aceasta afirmă 
sau pune (afirmat sive ponit) propria ei putere de 
acțiune (ipsius agendi potentiam) (iii. prop. 54). 

Astfel avem identificarea esenței actuale, a pu- 
terii ființei şi a auto-afirmării. Şi urmează multe 


~- 


1 The chief Works of Benedict de Spinoza, tr. R. H. M. Elwes 
(London, Bell and Sons, 1919). 

alte identificări. Puterea ființei este identificată cu 
virtutea, şi virtutea în consecință cu natura esen- 
țială. Virtutea este puterea de a acționa exclusiv 
potrivit naturii adevărate. Gradul de virtute este 
gradul în care cineva năzuieşte după şi este ca- 
pabil să îşi afirme propria fiinţă. Este imposibil 
de a concepe orice altă virtute anterioară năzuinţei 
de a conserva propria ființă (iv. prop. 22). Auto- 
afirmarea este, ca să spunem aşa, virtutea totală. 
Însă auto-afirmarea este afirmarea ființei esențiale 
a individului, şi cunoaşterea ființei esenţiale a in- 
dividului este mediată de către rațiune, puterea 
sufletului de a avea idei adecvate. Prin urmare, a 
acționa necondiționat din virtute este acelaşi lucru 
cu a acţiona sub îndrumarea rațiunii, cu a-ți afirma 
propria ființă esenţială sau natură adevărată (iv. 
prop. 24). 

Relaţia dintre curaj şi auto-afirmare se explică 
pe această bază. Spinoza (iii. prop. 59) foloseşte doi 
termeni: fortitudo şi animositas. Fortitudo (ca şi în 
terminologia scolastică) este puterea sufletului, pu- 
terea acestuia de a fi ceea ce este în mod esenţial. 
Animositas, derivat din anima, suflet, este curajul 
în sensul unui act total al persoanei. Definiţia aces- 
tuia este următoarea: 


„Prin curaj înțeleg dorinţa [cupiditas] prin care 
fiecare om se străduieşte să îşi păstreze ființa 
doar în conformitate cu ceea ce dictează rațiu- 
nea” (iii. prop. 59). 

Această definiție ar conduce la o altă identifi- 
care, aceea a curajului cu virtutea în general. Însă 
Spinoza distinge între animositas şi generositas, do- 
rința de asociere cu alți oameni în prietenie şi sus- 
ținere. Această dualitate a unui concept de curaj 
limitat şi a unuia atotcuprinzător corespunde cu 
întreaga dezvoltare a ideii de curaj la care ne-am 
referit. Într-o filosofie sistematică de strictețea şi 
consistenţa celei a lui Spinoza acesta este un fapt 
remarcabil şi ne arată cele două motive cognitive 
care întotdeauna determină doctrina despre curaj: 
cel ontologic universal şi cel moral specific. 

Acest lucru are o consecinţă foarte importantă 
pentru una dintre cele mai dificile probleme etice, 
şi anume relația dintre auto-afirmare şi dragostea 
față de alţii. Pentru Spinoza, ultima este o presu- 
pune pe prima. Din moment ce virtutea şi pute- 
rea auto-afirmării sunt identice, şi din moment ce 
„generozitatea“ este actul de a merge spre ceilalți 
dintr-un simțământ de bunăvoință, nu se poate 
concepe nici un conflict între auto-afirmare şi 
dragoste. Acest lucru presupune desigur că auto- 
afirmarea nu numai că se deosebeşte, dar este chiar 
opusul „egoismului” în sensul unei calități morale 
negative. 

Auto-afirmarea este opusul ontologic al „re- 
ducției ființei” prin acele afecte care contrazic na- 
tura esenţială a cuiva. Erich Fromm a exprimat din 
plin ideea că dragostea de sine justă şi dragostea 
pentru ceilalți justă sunt interdependente, şi că 

egoismul şi abuzarea celorlalți sunt tot atât de 
interdependente. Doctrina auto-afirmării aşa cum 
este prezentată de Spinoza include deopotrivă 
dragostea de sine justă (deşi el nu foloseşte terme- 
nul dragoste de sine, pe care eu însumi am ezitat 
să îl folosesc) şi dragostea pentru ceilalți justă. 

După Spinoza, auto-afirmarea este participarea 
la auto-afirmarea divină: 


„Puterea prin care fiecare lucru particular, şi 
în consecință omul, îşi păstrează fiinţa în pu- 
terea lui Dumnezeu” (iv. prop. 4). 


Participarea sufletului la puterea divină este des- 
crisă în termeni ce aparțin atât cunoaşterii cât şi 
dragostei. Dacă sufletul se recunoaşte „sub aeterni- 
tatis specie” (v. prop. 30), el îşi recunoaşte ființa în 
Dumnezeu. Această cunoaştere a lui Dumnezeu şi 
a fiinţei lui în Dumnezeu este cauza fericirii desă- 
vârşite şi prin urmare a unei dragoste perfecte 
pentru cauza fericirii. Această dragoste este spiri- 
tuală (intellectualis) fiindcă este eternă şi prin ur- 
mare un afect, nefiind supusă pasiunilor care sunt 
legate de existenţa trupului (v. prop. 34). Este par- 
ticipare la dragostea spirituală infinită cu care 
Dumnezeu se contemplă şi se iubeşte pe sine în- 
suşi şi, iubindu-se pe sine însuşi, iubeşte şi ceea ce 
îi aparţine, ființele umane. 

Aceste afirmaţii răspund la două întrebări re- 
feritoare la natura curajului rămase până acum fără 
răspuns. Ele explică de ce auto-afirmarea este na- 

tura esenţială a fiecărei ființe şi ca atare cel mai 
înalt bine al ei. Auto-afirmarea perfectă nu este un 
act izolat ce apare în ființa individuală, ci este par- 
ticiparea la universal sau la actul divin al auto- 
afirmării, care este puterea ce rezultă din fiecare 
act individual. În această idee, ontologia curajului 
atinge expresia ei fundamentală. Se răspunde celei 
de-a doua întrebări, cea referitoare la puterea care 
face posibilă învingerea dorinţei şi a angoasei. Sto- 
icii nu au dat nici un răspuns acestei întrebări. 
Spinoza, datorită misticii sale iudaice, răspunde cu 
ideea de participare. El ştie că un afect poate fi în- 
vins numai printr-un alt afect, şi că singurul afect 
care depăşeşte afectele pasiunii este afectul minții, 
dragostea spirituală sau intelectuală a sufletului 
pentru temeiul său etern. Acest afect este o expre- 
sie a participării sufletului la dragostea divină de 
sine. Curajul de a fi este posibil fiindcă el este par- 
ticipare la auto-afirmarea fiinţei în sine. 

Rămâne, totuşi, o întrebare la care atât Spinoza 
cât şi stoicii nu dau un răspuns. Aceasta este între- 
barea formulată de însuşi Spinoza la sfârşitul Eticii. 
De ce, întreabă el, calea mântuirii (salus), pe care el 
ne-a arătat-o, este neglijată aproape de toți? Fiind- 
că este dificilă şi prin urmare rară, la fel ca tot ceea 
ce este sublim, răspunde el în melancolia ultimei 
propoziţii a cărţii sale. La fel au răspuns şi stoicii, 
dar acesta este un răspuns ce nu ține de mântuire, 
ci de resemnare. 


33 


CURAJUL ŞI VIAŢA: 
NIETZSCHE 


Conceptul lui Spinoza de auto-conservare, ca 
şi conceptul nostru interpretativ de „auto-afirmare”, 
dacă sunt considerate din punct de vedere ontolo- 
gic, ridică o întrebare foarte serioasă. Ce înseamnă 
auto-afirmarea dacă nu există nici un sine, de exem- 
plu în sfera anorganică sau în infinitul substanţei, 
în fiinţa în sine? Nu este cumva un argument îm- 
potriva caracterului ontologic al curajului prin care 
este imposibil de a atribui curaj unor mari părți din 
realitate şi esenței întregii realități? Nu este curajul 
o calitate umană ce poate fi atribuită chiar şi ani- 
malelor superioare numai prin analogie, dar nu şi 
la modul propriu? Nu favorizează oare acest lucru 
înțelegerea morală a curajului spre deosebire de 
cea ontologică? 

Afirmând acest argument ne amintim de ar- 
gumente similare împotriva celor mai multe con- 
cepte metafizice din istoria gândirii umane. Con- 
cepte precum sufletul lumii, microcosmos, instinct, 
voință de putere şi aşa mai departe ar fi fost acuza- 
te de introducerea subiectivităţii în sfera obiectivă 
a lucrurilor. Însă aceste acuzaţii sunt greşite. Aces- 
tea omit înțelesul conceptelor ontologice. Funcția 
acestor concepte nu este aceea de a descrie natura 
ontologică a realității în termenii părții subiective 
sau obiective a experienței noastre obişnuite. Func- 
ţia unui concept ontologic este aceea de a utiliza o 

parte din tărâmul experienţei pentru a arăta carac- 
teristicile ființei în sine care se află deasupra cliva- 
jului dintre subiectivitate şi obiectivitate şi care nu 
poate fi exprimată la modul literal în termeni luați 
din latura subiectivă sau obiectivă. Ontologia se 
exprimă la modul analogic. Fiinţa ca ființă transcen- 
de obiectivitatea, ca şi subiectivitatea. Dar pentru a 
o aborda la modul cognitiv trebuie să le foloseşti 
pe amândouă. Şi acest lucru se poate realiza deoa- 
rece ambele îşi au temeiul în ceea ce le transcende, 
în fiinţa în sine. 

Conceptele ontologice la care m-am referit 
trebuie să fie interpretate în lumina acestei consi- 
deraţii. Acestea trebuie să fie înţelese, nu la modul 
literal, ci la modul analogic. Aceasta nu înseamnă 
că ele au fost produse în mod arbitrar şi pot fi 
înlocuite cu uşurinţă prin alte concepte. Alegerea 
lor ține de experienţă şi de gândire, şi este supu- 
să criteriilor ce determină caracterul adecvat sau 
neadecvat al fiecăruia dintre ele. Acest lucru este 
adevărat şi în privința conceptelor de auto-con- 
servare sau de auto-afirmare dacă sunt înțelese în 
sens ontologic. Şi este adevărat şi în ceea ce priveşte 
fiecare capitol al unei ontologii a curajului. 

Atât auto-conservarea cât şi auto-afirmarea 
presupun logic depăşirea a ceva care, cel puţin po- 
tenţial, amenință-sau neagă sinele. Nu există nici o 
explicație pentru acest „ceva”, nici în stoicism şi 
nici în neo-stoicism deşi ambele îl presupun. În ca- 
zul lui Spinoza pare imposibil a se ţine seama de 
un altfel de element negativ în cadrul sistemului 

35 


său. Dacă totul rezultă în mod necesar din natura 
substanței eterne, nici o ființă nu ar avea puterea 
de a amenința conservarea de sine a altei ființe. 
Totul ar fi aşa cum este şi auto-afirmarea ar fi un 
cuvânt exagerat pentru a exprima simpla identitate 
a unui lucru cu el însuşi. Dar cu siguranţă aceasta 
nu este opinia lui Spinoza. El vorbeşte despre o 
ameninţare reală şi chiar despre propria lui experi- 
ență că mulți oameni nu rezistă acestei ameninţări. 
El vorbeşte despre conatus, năzuința către ceva, şi 
despre potentia, puterea realizării de sine. 

Deşi nu pot fi considerate în mod literal, aceste 
cuvinte nu pot fi respinse ca şi cum ar fi lipsite de 
sens. Acestea trebuie considerate în mod analogic. 
Începând cu Platon şi Aristotel, conceptul de pute- 
re joacă un rol important în gândirea ontologică. 
Termeni precum dynamis, potentia (Leibniz) în cali- 
tate de caracterizări ale adevăratei naturi a ființei 
pregătesc calea pentru „voința de putere” a lui 
Nietzsche. La fel se întâmplă şi cu termenul „voin- 
tă” folosit pentru realitatea ultimă de la Augustin 
şi Duns Scotus până la Boehme, Schelling şi Scho- 
penhauer. Voința de putere, aşa cum este expusă 
de către Nietzsche uneşte ambii termenii şi trebu- 
ie înţeleasă în lumina sensurilor ontologice ai 
acestora. O persoană poate afirma în mod para- 
doxal că voința de putere aşa cum a fost definită 
de Nietzsche nu este nici voință, nici putere — cu 
alte cuvinte, nu este nici voinţă în sensul psiholo- 
gic şi nici putere în sensul sociologic. Aceasta de- 
semnează auto-afirmarea vieţii ca viață, inclusiv 
36 


conservarea de sine şi dezvoltarea. Prin urmare, 
voinţa nu tinde spre ceva ce nu are, spre un obiect 
din afara ei, ci se voieşte pe sine în sensul dublu de 
a se conserva şi de a se transcende pe sine. Aceasta 
este puterea ei, ca şi puterea ei asupra ei însăşi. Vo- 
ința de putere este auto-afirmarea voinței ca reali- 
tate ultimă. 

Nietzsche este cel mai impresionant și mai au- 
tentic reprezentant a ceea ce putem denumi „filo- 
sofie a vieţii” Viaţa în termenul acesta este proce- 
sul în care puterea fiinţei se actualizează pe sine 
însăşi. Dar actualizându-se, aceasta depăşeşte acel 
lucru din viață care, deşi aparține vieții, neagă viața. 
Se poate numi voinţă care contrazice voința de pu- 
tere. În lucrarea Aşa grăit-a Zarathustra, în capitolul 
intitulat „Propovăduitorii Morţii” (partea I, cap. 9), 
Nietzsche se referă la diferitele căi prin care viața 
este tentată să accepte propria ei negație: 


„Ei întâlnesc un invalid, sau un om în vârstă, 
sau un cadavru - şi îndată spun: «Viaţa nu are 
nici un temei!» Însă ei sunt cei care nu au nici 
un temei, şi privirea lor, aceea care observă 
numai un aspect al existenţei!. 


Viaţa are nenumărate aspecte, şi este ambiguă. 
Nietzsche i-a descris ambiguitățile mai ales în ul- 
timul fragment din colecția de fragmente numită 
Voința de Putere. Curajul este puterea vieții de a se 


1 The Complete Works of Friedrich Nietzsche, ed. Oscar Levy 
(London, T.N. Foullis, 1911), vol. II , tr. Thomas C. 

afirma pe sine în pofida acestei ambiguități, în timp 
ce negarea vieții din cauza elementului negativi- 
tăţii ei este o expresie a laşităţii. Pe această bază, 
Nietzsche dezvoltă o filosofie şi o profeție a curaju- 
lui în opoziție cu mediocritatea şi decadenţa vieții 
din perioada a cărei venire o prevedea. 

Asemenea filosofilor care l-au precedat, în Za- 
rathustra Nietzsche a văzut „războinicul” (pe care îl 
deosebeşte de soldatul obişnuit), un exemplu re- 
prezentativ de curaj. „«Ce este bine»? întrebaţi voi. 
A fi brav este bine” (I, 10), să nu fii interesat de o 
viață lungă, nici să doreşti să fii cruțat, şi toate 
acestea tocmai din cauza dragostei pentru viață. 
Moartea războinicului şi a omului matur nu tre- 
buie să fie un reproş adus pământului (I, 21). Auto- 
afirmarea este afirmarea vieții şi a morții care apar- 
ține vieții. 

Virtutea pentru Nietsche, ca şi pentru Spinoza, 
e auto-afirmare. În capitolul „Virtuosul”, Nietzsche 
scrie următoarele: 


„Este Eul tău drag cel care este virtutea ta. 

Cercul dorinţei este în tine: pentru a-l atinge 

din nou, zd 'obeşte şi răsuceşte fiecare inel.” 
(II. 27) 


Această analogie descrie mai bine decât orice 
altă definiţie sensul auto-afirmării din filosofia vie- 
ţii: Eul se are pe sine, dar în acelaşi timp încearcă 
să ajungă la sine. Aici ceea ce Spinoza denumeşte 
conatus devine dinamic, aşa cum, vorbind la modul 
general, se poate spune că Nietzsche reprezintă o 


38 


renaştere a lui Spinoza în termeni dinamici: „Via- 
ţa” la Nietzsche înlocuieşte „substanţa“ lui Spinoza. 
Acest lucru este adevărat atât în ceea ce îl priveşte 
pe Nietzsche cât şi în ceea ce îi priveşte pe cei mai 
mulți dintre filosofii vieții. Adevărul virtuții este că 
Eul se află în aceasta „şi nu este un lucru exterior” 


„Eul tău adevărat este în fapta ta, aşa cum 
mama este în copil: aceasta să fie formula 
vieții tale!” (l. 27) 


Câtă vreme curajul este auto-afirmarea eului, 
acesta este totodată şi virtute. Eul a cărui au- 
to-afirmare este virtute şi curaj este eul care se de- 
păşeşte pe sine însuşi: 


„Despre acest secret Viața mi-a vorbit chiar 
mie. «lată», a spus ea, «eu sunt ceea ce trebuie 
întotdeauna să se întreacă pe sine»" (II . 34). 


Prin cuvintele scrise cu caractere italice, Nietzsche 
doreşte să sublinieze că doreşte să dea o definiţie 
naturii esențiale a vieţii. 


„Acolo poate Viaţa să se sacrifice pe sine — în 
lupta pentru putere!”, 


continuă el, şi arată în aceste cuvinte că pentru el 
auto-afirmarea include auto-negarea, nu de dragul 
negării ci de dragul celei mai mari afirmări posibile 
a ceea ce el numeşte „putere“ Viaţa creează şi via- 
ţa iubeşte ceea ce a fost creat — însă curând trebuie 
să se întoarcă împotriva a ceea ce a fost creat: „aşa 

a dorit voinţa, [Vieţii] mele” De aceea este greşit 
să se vorbească de „voinţa de a exista” sau chiar de 
„Voința de viaţă“; trebuie să vorbim despre „voința 
de putere”, de pildă, de mai multă viaţă. 

Viaţa care voieşte să se întreacă pe ea însăşi 
este viața bună, iar viața bună este viața curajoasă. 
Aceasta este viața „sufletului puternic” şi a „trupu- 
lui biruitor” a cărui bucurie de sine este virtutea. 
Un astfel de suflet izgoneşte „tot ceea ce este laş; se 
spune: răul — acesta este laşitatea” (III. 54). Însă 
pentru a atinge o astfel de nobleţe este necesar să 
te supui şi să porunceşti şi să te supui atunci când 
porunceşti. Această supunere care face parte din 
actul de poruncire este opusul docilității. Docilita- 
tea este laşitatea care nu îndrăzneşte să îşi asume 
riscuri. Eul docil este opusul eului care se auto- 
afirmă, chiar dacă este supus lui Dumnezeu. Aces- 
ta doreşte să evite durerea de a răni şi de a fi rănit. 
Dimpotrivă, eul supus este eul care îşi porunceşte 
şi „prin aceasta se riscă pe sine” (II. 34). Porun- 
cindu-şi sieşi, el devine propriul său judecător şi 
propria sa victimă. El îşi porunceşte în funcție de 
legea vieții, legea transcendenţei de sine. Voința 
care îşi porunceşte este voința creativă. Această vo- 
ință face un întreg din fragmentele şi enigmele vie- 
ţii. Nu priveşte în urmă, stă în spatele unei conşti- 
ințe încărcate, respinge „spiritul de răzbunare” ca- 
re este natura cea mai adâncă a acuzării de sine şi a 
conştiinţei vinovăţiei, transcende reconcilierea, 
deoarece este voința de putere (II. 42). Făcând toate 

aceste lucruri, Eul curajos este unit cu viața însăşi 
şi cu secretul ei (II. 34). 

Putem încheia discuţia noastră despre ontolo- 
gia curajului la Nietzsche cu următorul citat: 


Aveţi curaj, frații mei?... Nu curajul dinaintea 
martorilor, ci curajul vulturului sau al pustni- 
cului, pe care nici măcar un Zeu nu îl poate 
avea?... Are o inimă cel care cunoştea frica şi a 
cucerit-o; cel care vede abisul, dar cu neînfrica- 
re. Cel care vede prăpastia cu ochii vulturului 
- cel care apucă abisul cu gheare de vultur: 
acela are curaj” (IV. 73. sec. 4) 


Aceste cuvinte ne prezintă cealaltă latură a lui 
Nietzsche, cea care îl face un existențialist, curajul 
de a privi în abisul ne-ființei în singurătatea totală 
a celui care acceptă mesajul „Dumnezeu este mort” 
Despre această latură vom avea mai multe de spus 
în capitolele următoare. 

Trebuie să încheiem aici abordarea noastră is- 
torică, care nu a fost intenționată ca o istorie a ideii 
de curaj. Aceasta a avut un scop dublu. Mai întâi, a 
încercat să arate că în istoria gândirii occidentale 
începând cu Lachis de Platon şi până la Zarathustra 
lui Nietzsche, problema ontologică a curajului a 
atras filozofia creativă, în parte, deoarece caracte- 
rul moral al curajului rămâne incomprehensibil 
fără caracterul său ontologic, şi, în parte, deoarece 
experiența curajului s-a dovedit a fi o cheie nemai- 
pomenită pentru abordarea ontologică a realităţii. 
Mai mult decât atât, analiza istorică a avut scopul 

de a prezenta materialul conceptual pentru studie- 
rea sistematică a problemei curajului şi mai ales a 
conceptului ontologic de auto-afirmare în caracterul 
său de bază şi în diferitele sale interpretări. 

CAPITOLUL II 


Fiinţa, ne-fiinţa şi angoasa 


ONTOLOGIA ANGOASEI 


Sensul termenului ne-ființă 


Curajul este auto-afirmarea „în pofida”, adică 
în pofida a tot ceea ce împiedică eul să se afirme 
pe el însuşi. Deosebindu-se de doctrinele stoice şi 
neo-stoice, „filozofiile vieţii” s-au ocupat în mod 
serios şi pozitiv cu lucrul împotriva căruia este 
nevoie de curaj. Căci dacă ființa este interpretată 
în termeni de viaţă sau de proces sau de devenire, 
ne-ființa este, ontologic vorbind, tot atât de impor- 
tantă ca şi ființa. Recunoaşterea acestui fapt nu 
presupune o decizie privitoare la prioritatea ființei 
asupra ne-fiinţei, ct necesită o considerare a ne-fi- 
inței din punctul de vedere fundamental al ontolo- 
giei. Vorbind despre curaj ca despre o cheie pentru 
interpretarea fiinţei, s-ar putea spune că această 
cheie, atunci când deschide calea spre ființă, găseş- 

te, în acelaşi timp, atât ființa cât şi negarea ființei în 
unitatea lor. 

Ne-fiinţa este unul dintre cele mai dificile şi 
mai discutate concepte. Parmenide încearcă să în- 
depărteze ne-ființa ca concept. Pentru a realiza 
acest lucru el trebuie să sacrifice viața. Democrit 
restabileşte acest concept şi încearcă să îl identifice 
cu un spațiu gol, cu scopul de a face înţeleasă miş- 
carea. Platon foloseşte conceptul de ne-ființă deoa- 
rece, fără el, diferenţa dintre existență şi esenţele 
pure nu ar putea fi înțeleasă. Acest concept este 
presupus în deosebirea pe care o face Aristotel în- 
tre materie şi formă. Tot acest concept i-a oferit lui 
Plotin modalitatea de a descrie pierderea sinelui 
sufletului uman, iar lui Augustin i-a oferit calea de 
interpretare a păcatului omenesc din punct de ve- 
dere ontologic. Pentru Pseudo-Dionisie Areopagi- 
tul ne-ființa a devenit principiul doctrinei mistice 
despre Dumnezeu. Jacob Boehme, mistic protes- 
tant şi filosof al vieţii, a făcut afirmaţia clasică că 
toate lucrurile îşi au temeiul într-un Da şi un Nu. 

Ne-fiinţa este presupusă atât de doctrina lui 
Leibniz despre finitudine şi rău, cât şi de analiza 
lui Kant despre finitudinea formelor categoriale. 
Dialectica lui Hegel consideră negația ca fiind pu- 
terea dinamică a naturii şi a istoriei; iar filosofii 
vieţii, de la Schelling la Schopenhauer, folosesc 
„voinţa” drept categorie ontologică de bază deoa- 
rece aceasta are puterea de a se nega pe sine fără 
însă a se pierde pe sine. Conceptele de proces şi 


devenire la filosofi precum Bergson şi Whitehead 

implică ne-fiinţa, tot aşa de bine ca şi fiinţa. Exis- 
tențialiştii recenți, în special Heidegger şi Sartre, au 
pus ne-ființa (Das Nicht, le néant) în centrul gândirii 
lor ontologice; iar Berdiaev, un urmaş al lui Dio- 
nisie, cât şi al lui Boehme, a dezvoltat o ontologie 
a ne-fiinţei ce dă seama de libertatea „me-ontică” 
din Dumnezeu şi din om. Aceste modalități filoso- 
fice de a întrebuința conceptul de ne-ființă pot fi 
observate pe fundalul experienţei religioase a 
efemerității a tot ceea ce este creat şi puterea „de- 
monică” din sufletul uman şi din istorie. În religia 
biblică aceste negativități ocupă un loc decisiv în 
pofida doctrinei creaţiei. lar principiul demonic, 
anti-divin, care participă fără îndoială la puterea 
divinului, apare în punctele dramatice ale povesti- 
rii biblice. 

Având în vedere această situație, este de mică 
însemnătate că unii logicieni neagă faptul că 
ne-ființţa are caracter conceptual şi încearcă să o 
îndepărteze de pe scena filosofică cu excepția for- 
mei judecăților negative. Căci se pune întrebarea: 
Ce ne spun judecăţile negative despre caracterul 
fiinţei? Care este condiţia ontologică a judecăților 
negative? Cum este constituită realitatea în ca- 
drul căreia sunt posibile judecăţile negative? Cu 
siguranţă, ne-ființa nu este un concept asemenea 
oricărui alt concept, ci este negarea oricărui con- 
cept; ca atare, are un conţinut de gândire ce nu 
poate fi ocolit şi, aşa cum istoria gândirii ne-a 
arătat, este cel mai important concept după cel de 
ființă în sine. 

Dacă se pune întrebarea cum este raportată 
ne-ființa la ființa în sine răspunsul poate fi formu- 
lat numai metaforic: ființa se „cuprinde“ pe sine 
însăşi şi ne-fiinţa. Fiinţa are ne-ființa „în” ea însăşi 
ca ceea ce este etern prezent şi etern depăşit în pro- 
cesul vieții divine. Temeiul tuturor lucrurilor nu 
este o identitate lipsită de viaţă fără mişcare şi de- 
venire, ci este creativitate vie. Prin creaţie, se auto- 
afirmă, cucerind veşnic propria sa ne-ființă. Ca atare 
este modelul auto-afirmării fiecărei ființe finite şi 
sursa curajului de a fi. 

Curajul este de obicei descris ca puterea minții 
de a învinge frica. Sensul fricii părea prea evident 
pentru a mai fi analizat. Însă în ultimele decenii 
psihologia abisală în colaborare cu filosofia exis- 
tenţialistă a condus la o distincție clară între frică şi 
angoasă şi la definiții mult mai precise a fiecăruia 
dintre aceste concepte. Analizele sociologice din 
perioada contemporană au arătat importanța an- 
goasei ca fenomen de grup. Literatura şi arta au 
făcut din angoasă tema principală a creaţiei lor, 
atât în ceea ce priveşte conținutul cât şi stilul. Efec- 
tul acestui fenomen a fost trezirea cel puţin a gru- 
purilor educate la o conştientizare a propriei lor 
angoase, şi răspândirea în conştiinţa publică a idei- 
lor şi simbolurilor angoasei. Astăzi a ajuns să fie 
ceva obişnuit să numim epoca noastră „epoca an- 
goasei”. Acest lucru este valabil atât pentru Europa, 
cât şi pentru America. 

Totuşi este necesar ca ontologia curajului să 
includă o ontologie a angoasei, deoarece ele sunt 

interdependente. Şi este de înțeles ca în lumina 
unei ontologii a curajului unele aspecte fundamen- 
tale ale angoasei să poată deveni evidente. Prima 
aserțiune referitoare la natura angoasei este: an- 
goasa este starea în care ființa este conştientă de 
posibila ei ne-ființă. Aceeaşi aserțiune, însă într-o 
formă mai scurtă, poate fi formulată astfel: an- 
goasa este conştientizarea existențială a ne-ființei. 
În această formulare, „existenţial“ înseamnă că cea 
care produce angoasa nu este cunoaşterea abstrac- 
tă a ne-fiinţei, ci conştientizarea faptului că ne-ființa 
este o parte a propriei ființe. Ceea ce produce an- 
goasa nu este înțelegerea vremelniciei universale, 
nici chiar experiența morţii altora, ci angoasa este 
produsă de impresia lăsată de aceste evenimente 
asupra conştientizării neîncetat latente a faptului 
că trebuie să murim. Angoasa este finitudine, ex- 
perimentată ca proprie finitudine. Aceasta este an- 
goasa naturală a omului ca om, şi într-un fel a tutu- 
ror fiinţelor vii. Aceasta este angoasa ne-fiinţei: 
conştientizarea propriei finitudini ca finitudine. 


Interdependența dintre frică şi angoasă 


Angoasa şi frica au aceeaşi rădăcină ontologică, 
dar ele se manifestă diferit. Acest lucru este bine 
ştiut, însă a fost accentuat şi supra-accentuat până 
la gradul în care poate apărea o reacţie împotriva 
acestuia şi poate înlătura, nu numai exagerările, 
dar şi adevărul acestei deosebiri. Frica, opusă an- 
goasei, are un obiect definit (aşa cum recunosc cei 

mai mulți autori) care poate fi confruntat, analizat, 
atacat, îndurat. 

Se poate acționa asupra fricii şi acționând asu- 
pra ei se poate participa la ea, chiar dacă această 
participare are forma unei lupte. În acest mod, fri- 
ca poate fi preluată în auto-afirmare. Curajul poate 
întâmpina orice obiect al fricii, deoarece este un 
obiect şi face posibilă participarea. Curajul poate 
lua frica produsă de un anume obiect asupra lui 
însuşi, deoarece acest obiect, oricât ar fi de temut, 
are o latură prin care participă la noi şi noi partici- 
păm la el. Se poate spune astfel că atât timp cât 
există un obiect de care să ne fie frică, dragostea, în 
sensul de participare, poate învinge frica. 

Lucrurile nu stau la fel cu angoasa, deoarece 
angoasa nu are obiect, sau altfel spus, într-o frază 
paradoxală: obiectul angoasei este negarea oricărui 
obiect. De aceea, participarea, lupta şi dragostea în 
relație cu angoasa sunt imposibile. Cel ce suferă de 
angoasă, câtă vreme aceasta este doar angoasă, este 
dat pe mâna ei fără nici un ajutor. Neajutorarea în 
stare de angoasă poate fi observată atât la oameni 
cât şi la animale. Aceasta se manifestă prin pierde- 
rea direcției, reacţii nepotrivite, lipsa „intenţionali- 
tăţii” (faptul de a fi legat de conţinuturi pline de 
sens ale cunoaşterii sau voinţei). Motivul acestui 
comportament câteodată foarte izbitor este lipsa 
unui obiect asupra căruia subiectul (în stare de 
angoasă) să se poată concentra. Singurul obiect 
este amenințarea în sine, iar nu sursa amenințării, 

fiindcă sursa amenințării este „nimicul” Se poate 
pune întrebarea dacă nu cumva acest „nimic“ 
amenințător este necunoscutul, posibilitatea inde- 
finită a unei ameninţări reale? Nu cumva angoasa 
dispare în momentul în care apare un obiect de 
temut? Prin urmare, angoasa este frica de necunos- 
cut. Însă această explicație dată angoasei este insu- 
ficientă. Există de asemenea nenumărate zone ale 
necunoscutului, diferite pentru fiecare subiect, şi 
pe care le întâlnim fără nici un fel de angoasă. Este 
întâmpinat cu angoasă necunoscutul de un anumit 
tip. Este necunoscutul care prin natura lui nu poate 
fi cunoscut, deoarece este ne-ființa. 

Frica şi angoasa sunt diferite dar nu separate. 
Ele îşi sunt imanente reciproc: împunsătura fricii 
este angoasa, iâr angoasa tinde spre frică. Frica este 
teama de ceva, de o durere, de respingerea unei 
persoane sau a unui grup, de pierderea a ceva sau 
a cuiva, de momentul morții. Însă în anticiparea 
acestei amenințări care îşi are originea în aceste lu- 
cruri, nu există negativitatea pe care ele o vor duce 
asupra subiectului care se simte ameninţat, ci 'an- 
goasa privitoare la posibilele implicaţii ale acestei 
negativități. Cel mai reprezentativ exemplu - şi 
mai mult decât un exemplu - este frica de moarte. 
Atât timp cât aceasta este frică, obiectul ei este eve- 
nimentul anticipat de a fi ucis de vreo boală sau de 
vreun accident şi astfel de a suferi agonie şi de a 
pierde tot. În măsura în care este angoasă, obiectul 
ei este necunoscutul absolut de „după moarte”, 

ne-ființa care rămâne ne-ființă chiar dacă este um- 
plută cu imagini ale experienței noastre prezente. 
Visele din monologul lui Hamlet, „a fi sau a nu fi”, 
pe care noi le-am putea avea după moarte şi care 
ne fac pe toţi laşi sunt înspăimântătoare, nu din 
pricina conţinutului lor declarat, ci din cauza 
puterii lor de a simboliza ameninţarea pe care o 
reprezintă nimicul, în termeni religioşi „moartea 
veşnică”. Simbolurile iadului create de Dante pro- 
duc angoasa, nu din cauza imaginilor obiective, ci 
fiindcă ele exprimă „nimicul”, a cărei putere este 
experimentată în angoasa vinovăţiei. Fiecare dintre 
situațiile descrise în Infernul ar putea fi întâmpina- 
te cu curaj pe baza participării şi a dragostei. Dar, 
desigur, ideea este că acest lucru este imposibil; cu 
alte cuvinte, acestea nu sunt situații reale, ci simbo- 
luri ale lipsei de obiecte, ale ne-ființei. 

Teama de moarte determină elementul de an- 
goasă din fiecare frică. Dacă nu este modificată de 
frica de vreun obiect, angoasa în goliciunea ei este 
întotdeauna angoasa ne-fiinţei ultime. Văzută ime- 
diat, angoasa este sentimentul dureros de a nu fi 
capabil să faci față amenințării unei situații speciale. 
O analiză mult mai exactă ne arată că în angoasa 
față de orice situație specială este presupusă an- 
goasa față de situația umană. La baza oricărei frici 
(şi constituind elementul înspăimântător al acesteia) 
se află angoasa de a nu fi capabil să-ți conservi 
propria ființă. Prin urmare, în momentul în care 
„angoasa pură” pune stăpânire pe minte, obiectele 
precedente ale fricii încetează a moi fi obiecte de- 

finite. Acestea apar drept ceea ce, în parte, au fost 
dintotdeauna: simptome ale angoasei fundamen- 
tale a omului. În consecință, acestea se află dincolo 
de atingerea chiar şi al celui mai curajos atac 
asupra lor. 

Această situație împinge subiectul cuprins de 
angoasă să stabilească obiecte ale fricii. Angoasa 
caută să devină frică, deoarece frica poate fi înfrun- 
tată prin curaj. Unei fiinţe îi este imposibil să rezis- 
te angoasei pure mai mult de o străfulgerare de 
timp. Oamenii care au experimentat aceste mo- 
mente, precum unii mistici in viziunile „nopţii 
sufletului”, sau Luther în deznădejdea atacurilor 
demonice, sau Zarathustra lui Nietzsche în experi- 
ența „marelui dezgust”, ne-au mărturisit despre 
ororile greu de imaginat ale angoasei. De obicei, 
oroarea este evitată prin transformare angoasei în 
frică faţă de ceva, indiferent ce. Mintea umană nu 
este doar o fabrică permanentă de idoli, aşa cum a 
afirmat Calvin, ci totodată şi o fabrică permanentă 
de frică — prima cu scopul de a scăpa de Dumne- 
zeu, a doua cu scopul de a scăpa de angoasă; şi 
între cele două există o relaţie. Căci a-l înfrunta 
pe Dumnezeul care este Dumnezeu cu adevărat 
înseamnă a înfrunta ameninţarea absolută a ne- 
fiinţei. „Absolutul pur” (pentru a folosi o expresie 
aparținând lui Luther) produce o „angoasă pură“; 
căci el este distrugerea oricărei afirmări de sine fi- 
nite, şi nu un obiect posibil al fricii sau al curajului. 
(Vezi capitolele V şi VI). Dar până la urmă încercă- 
rile de a transforma angoasa în frică sunt zadarni- 

ce. Angoasa fundamentală, angoasa fiinţei finite 
față de ameninţarea venită din partea ne-ființei, nu 
poate fi eliminată. Acesta angoasă aparţine existen- 
tei în sine. 


TIPURI DE ANGOASĂ 


Cele trei tipuri de angoasă şi natura omului 


Ne-fiinţa este dependentă de fiinţa pe care o 
neagă. „Dependent” înseamnă două lucruri. Mai 
întâi se referă la întreaga prioritate ontologică a fi- 
inței asupra ne-ființei. Însuşi termenul de ne-ființă 
indică aceasta, şi este logic necesar. Nu poate exista 
nici o negare dacă în prealabil nu a existat nici o 
afirmație care să fie negată. Cu siguranţă, ființa 
poate fi descrisă în termeni de ne-fiinţă; şi o astfel 
de prezentare poate fi justificată prin indicarea fap- 
tului pre-rațional deosebit: că există ceva şi că nu 
se poate spune că nu există nimic. Se poate afirma 
că „ființa este negarea nopții primordiale a nimicu- 
lui” Dar făcând astfel, trebuie să realizăm că un 
astfel de nimic primordial nu va fi nici nimic şi nici 
ceva, că devine nimic numai în raport cu ceva; cu 
alte cuvinte, statutul ontologic al ne-ființei ca 
ne-ființă este dependent de ființă. În al doilea rând, 
ne-fiinţa este dependentă de calitățile speciale ale 
fiinţei. În sinea ei, ne-fiinţa nu are nici o calitate şi 
nici o diferenţă între calităţi. Dar le dobândeşte în 
relație cu ființa. Caracterul negării ființei este de- 

terminat de acel lucru din ființă care este negat. 
Acest lucru face posibilă discuţia despre calități ale 
ne-fiinţei şi, totodată, despre tipurile de angoasă. 

Până acum am folosit termenul de ne-ființă 
fără discriminare, pe când în discuţia despre curaj 
au fost menționate mai multe forme ale auto- 
afirmării. Acestea corespund diferitelor forme de 
angoasă şi pot fi înțelese numai în raport cu aces- 
tea. Propun să distingem trei tipuri de angoasă po- 
trivit celor trei direcții în care angoasa amenință 
ne-ființa. a) Ne-fiinţa ameninţă auto-afirmarea on- 
tică a omului, la modul relativ în termeni ce țin de 
soartă, iar la modul absolut în termeni ce țin de 
moarte. b) Ne-fiinţa ameninţă auto-afirmarea spiri- 
tuală a omului, la modul relativ în termeni ce țin 
de golul interior, iar la modul absolut în termeni ce 
țin de lipsa oricărui sens. c) Ne-fiinţa ameninţă au- 
to-afirmarea morală a omului, la modul relativ în 
termeni ce țin de vină, şi la modul absolut în ter- 
meni ce ţin de condamnare. 

Conştientizarea acestor trei direcţii de amenin- 
tare este de fapt manifestarea angoasei sub cele trei 
forme: cea a sorții şi a morții (pe scurt, angoasa 
morţii), cea a golului interior şi a pierderii sensului 
(pe scurt, angoasa lipsei de sens) şi cea a vinei şi a 
condamnării (pe scurt, angoasa condamnării). În 
toate aceste trei forme, angoasa este existenţială în 
sensul că aparține existenţei ca atare şi nu unei 
stări mentale anormale ca în cazul angoasei nevro- 
tice (şi psihotice). Natura angoasei nevrotice şi re- 
laţia ei cu angoasa existențială va fi tratată în alt 

capitol. Ne vom referi acum la cele trei forme ale 
angoasei existențiale, mai întâi la realitatea lor în 
viaţa individuală, şi apoi la manifestările lor socia- 
le în diferite perioade ale istoriei occidentale. 

Trebuie precizat înainte de orice că diferența 
tipurilor nu înseamnă excludere reciprocă. În pri- 
mul capitol am observat, de pildă, că curajul de a 
fi, aşa cum apare la vechii stoici, nu învinge doar 
teama de moarte, ci şi amenințarea lipsei de sens. 
La Nietzsche observăm că, în pofida amenințării 
predominante din partea lipsei de sens, angoasa 
morţii şi a condamnării este pusă la îndoială cu pa- 
siune. La toți reprezentanţii creştinismului clasic, 
moartea şi păcatul sunt privite ca nişte adversari 
aliaţi împotriva cărora trebuie să lupte curajul cre- 
dinţei. Cele trei forme de angoasă (şi de curaj) se 
găsesc intrinsec una în cealaltă, dar în mod normal 
sub dominaţia uneia dintre ele. 


Angoasa sorții şi a morții 


Soarta şi moartea sunt modul prin care afirma- 
rea ontică de sine este amenințată de ne-ființă. 
„Ontic”, derivat din cuvântul grecesc on — „fiinţă“, 
înseamnă aici fundamentala auto-afirmare a fiinţei 
în simpla ei existență. (Ontologicul desemnează 
analiza filosofică a naturii fiinţei). Angoasa sorții 
şi a morții este fundamentală, universală şi inevi- 
tabilă. Toate încercările de a o îndepărta sunt za- 
darnice. Chiar dacă aşa zisele argumente despre 
„nemurirea sufletului” au avut putere argumenta- 

tivă (pe care nu o mai au) acestea nu sunt convin- 
gătoare din perspectivă existențială, deoarece din 
punct de vedere existențial fiecare este conştient de 
pierderea completă a sinelui pe care distrugerea 
biologică o presupune. Mintea nesofisticată ştie 
instinctiv ceea ce ontologia sofisticată formulează: 
că realitatea are structura de bază a corelației eu- 
lume, şi că odată cu dispariția unei părți din lume, 
cealaltă parte, eul, dispare de asemenea, iar ceea ce 
rămâne este terenul lor comun, dar nu şi corelația 
lor structurală. 

S-a observat că angoasa morții creşte odată cu 
creşterea individualizării şi că oamenii din culturi- 
le colective sunt mai puțin deschişi acestui tip de 
angoasă. Observaţia este corectă, însă explicaţia 
conform căreia în culturile colective nu există an- 
goasă fundamentală cu privire la moarte este greşi- 
tă. Motivul diferenţei față de civilizațiile în mai 
mare măsură individualizate este că tipul special 
de curaj ce caracterizează colectivismul, atât timp 
cât nu este tulburat, diminuează angoasa morții. 
Însă tocmai faptul că curajul trebuie creat prin mai 
multe activități şi simboluri interioare şi exterioare 
(psihologice şi ritualice) ne arată că angoasa obiş- 
nuită poate fi depăşită chiar şi în colectivism. Fără 
prezenţa ei cel puţin potenţială, nici războiul şi nici 
legile penale din aceste societăţi nu ar putea fi înțe- 
lese. Dacă acolo nu ar exista nici o teamă de moar- 
te, amenințarea legii sau a unui inamic superior ar 
fi fără efect — ceea ce în mod evident nu este cazul. 
Omul ca om în orice civilizație este conştient de 

amenințarea ne-ființei şi are nevoie de curajul de a 
se afirma pe sine însuşi în pofida amenințărilor 
venite din partea ne-fiinţei. 

Angoasa morţii este orizontul permanent în 
care lucrează angoasa sorții, căci amenințarea îm- 
potriva afirmării ontice de sine a omului nu este 
numai amenințarea absolută a morții, ci şi amenin- 
tarea relativă a sorții. Cu siguranță, angoasa morții 
depăşeşte toate angoasele concrete şi le oferă aces- 
tora seriozitatea lor ultimă. Acestea au, oricum, o 
anumită independenţă şi, de obicei, un impact 
mult mai imediat decât angoasa morţii. Termenul 
„soartă” pentru acest grup de angoase subliniază 
un element care este comun tuturor acestora: ca- 
racterul lor contingent, caracterul lor impredictibil, 
imposibilitatea de a-şi arăta sensul şi scopul. Acest 
lucru poate fi descris în termenii structurii catego- 
riale a experienţei noastre. Se poate arăta contin- 
genţa ființei noastre temporale, faptul că noi exis- 
tăm în această perioadă de timp şi nu în alta, înce- 
pând într-un moment contingent, sfârşind într-un 
moment contingent, umplut cu experienţe care 
sunt ele însele contingente în ceea ce priveşte cali- 
tatea şi cantitatea. Poate fi arătată contingenţa fiin- 
tei noastre spaţiale (faptul de a ne găsi în locul 
acesta şi nu în altul, precum şi stranietatea acestui 
loc în ciuda familiarității lui); caracterul nostru 
contingent şi locul din care privim la lumea noas- 
tră; şi caracterul contingent al realității spre care 
privim, adică lumea noastră. Ambele pot fi diferite: 
aceasta este contingenţa lor şi aceasta produce an- 

goasa cu privire la existența noastră spaţială. Poate 
fi arătată contingenţa interdependenţei cauzale din 
care facem parte, atât cu privire la trecut cât şi la 
prezent, vicisitudinile ce vin din lumea noastră şi 
forțele ascunse în adâncul propriului nostru eu. 
Contingent nu înseamnă nedeterminat cauzal, ci 
arată că factorii ce determină existența noastră nu 
au necesitate ultimă. Aceşti factori sunt dați şi nu 
pot fi derivați în mod logic. Din punct de vedere 
contingent, suntem plasați într-o întreagă rețea de 
relații cauzale. Din punct de vedere contingent, 
suntem determinaţi de ele în fiecare moment şi 
smulşi din ele în ultimul moment. 

Soarta este regula contingenţei, iar angoasa cu 
privire la soartă este bazată pe conştientizarea fiin- 
tei finite ca ființă contingentă în toate privinţele, de 
a nu avea nici o necesitate ultimă. Soarta este de 
obicei identificată cu necesitatea în sensul unei de- 
terminări cauzale inevitabile. Totuşi, nu necesitatea 
cauzală este cea care face soarta o problemă ce ține 
de angoasă, ci lipsa necesităţii ultime, întunericul 
irațional şi de nepătruns al sorții. 

Amenințarea ne-fiinţei adusă afirmării ontice 
de sine a omului este absolută în ameninţarea mor- 
ţii şi relativă în ameninţarea sorții. Amenințarea 
relativă este o amenințare numai datorită faptului 
că pe fundalul ei se află ameninţarea absolută. 
Soarta nu ar produce o angoasă inevitabilă dacă în 
spatele ei nu s-ar afla moartea. Moartea se află în 
spatele sorții şi a contingenţelor sale, nu numai în 
ultimul moment, când o persoană este scoasă din 

existenţă, ci şi în fiecare moment din existenţă. 
Ne-ființa este omniprezență şi produce angoasă 
chiar acolo unde lipseşte o amenințare imediată 
din partea morţii. Ne-fiinţa se află în spatele expe- 
rienței faptului că suntem conduşi, împreună cu 
toate celelalte, din trecut spre viitor fără să existe 
vreun moment din timp care să nu se risipească 
imediat. Ea se află în spatele nesiguranţei şi lipsei 
de adăpost a existenţei noastre sociale şi individua- 
le. Se află în spatele atacurilor asupra puterii noas- 
tre de a fi în trup şi suflet prin slăbiciune, boală şi 
accidente. În toate aceste forme soarta se actuali- 
zează pe sine însăşi, şi prin ele angoasa ne-ființei 
pune stăpânire pe noi. Noi încercăm să transfor- 
măm angoasa în frică şi să facem față cu curaj obi- 
ectelor în care amenințarea s-a întrupat. Reuşim în 
parte, dar într-un fel suntem conştienţi că nu aceste 
obiecte cu care ne luptăm sunt cele care produc 
angoasa, ci condiţia umană ca atare. Din mijlocul 
acestor situaţii se ridică următoarea întrebare: Oare 
există un curaj de a fi, un curaj de auto-afirmare 
în pofida amenințării îndreptate împotriva auto- 
afirmării ontice a omului? 


Angoasa golului interior şi a lipsei de sens 


Ne-fiinţa amenință omul ca întreg şi de aceea 
amenință atât auto-afirmarea ontică, cât şi pe cea 
spirituală. Auto-afirmarea spirituală apare în orice 
moment în care omul trăieşte la modul creativ în 
diferite sfere încărcate de sens. În acest context, 

creativ nu are sensul de creativitate originală, aşa 
cum este înțeleasă în cazul unui geniu, ci de trăire 
spontană, acționând şi reacționând în raport de 
conţinutul propriei vieți culturale. Pentru a fi crea- 
tiv din punct de vedere spiritual, nu este nevoie să 
fii artist creator sau om de ştiinţă sau om de stat, ci 
trebuie să poți participa cu deplinătate de sens la 
creațiile originale. O astfel de participare este crea- 
tivă în măsura în care schimbă lucrul la care se 
participă, chiar dacă numai în proporții foarte mici. 
Un exemplu reprezentativ este transformarea crea- 
tivă a unei limbi prin interdependenta poetului sau 
scriitorului creator şi a celor mulţi care sunt influ- 
ențați de acesta direct sau indirect şi reacționează 
spontan față de el. 

Cel care trăieşte în mod creativ sensurile se 
auto-afirmă ca participând la aceste sensuri. El se 
auto-afirmă ca primind şi transformând realitatea 
la modul creativ. El se iubeşte pe sine participând 
la viața spirituală şi iubind conținuturile acesteia. 
Le iubeşte fiindcă acestea sunt propria lui împlini- 
re şi fiindcă sunt actualizate prin el. Omul de ştiin- 
tă iubeşte atât adevărul pe care îl descoperă, cât şi 
pe el însuşi în măsura în care îl descoperă. El este 
preocupat de conţinutul descoperirii lui. Aceste 
aspecte sunt ceea ce am putea numi „afirmare spi- 
rituală de sine” Iar dacă el nu a descoperit, ci doar 
participă la ceea ce este descoperit, avem de-a face 
tot cu o afirmare spirituală de sine. 

O astfel de experiență presupune că viața spi- 
rituală este luată în mod serios, că reprezintă o 

problemă de preocupare ultimă. Acest aspect pre- 
supune că în aceasta şi prin aceasta realitatea ulti- 
mă ajunge să se manifeste. O viață spirituală în 
care această realitate nu este experimentată este 
amenințată de ne-fiinţă sub cele două forme în care 
atacă afirmarea spirituală de sine — golul interior şi 
lipsa de sens. 

Folosim formula „lipsă de sens” pentru ame- 
nințarea absolută a ne-fiinţei la adresa afirmării 
spirituale de sine, şi formula „gol interior“ pentru 
amenințarea relativă la adresa acesteia. Aceste 
ameninţări nu sunt în mai mare măsură identice 
decât sunt amenințările morţii şi sorții. În spatele 
golului se află însă lipsa de sens, tot aşa cum moar- 
tea se află în spatele vicisitudinilor sorții. 

Angoasa lipsei de sens este angoasa cu privire 
la pierderea unei preocupări ultime, a unui sens ce 
dă sens tuturor sensurilor. Această angoasă i-a naş- 
tere în urma pierderii centrului spiritual, a unui 
răspuns, oarecum simbolic şi indirect, la întrebarea 
cu privire la sensul existenţei. 

Angoasa golului interior apare datorită ame- 
nințării ne-fiinţei la adresa conținuturilor speciale 
ale vieţii spirituale. O credinţă se spulberă prin 
evenimente exterioare sau prin procese interioare: 
suntem înlăturați de la participarea creativă la o 
sferă a culturii; ne simţim frustraţi față de ceva ce 
am afirmat cu pasiune, nu mai avem devoțiune fa- 
tă de un obiect ca să o avem pentru altul şi iarăşi 
pentru un altul, fiindcă sensul fiecăruia dintre 


acestea dispare, iar erosul creator este transformat 

în indiferență sau aversiune. Se încearcă totul şi 
nimic nu satisface. Conținuturile tradiției — oricât 
de bune, oricât de lăudate, oricât de îndrăgite 
odinioară - îşi pierd puterea de a mai oferi vreun 
conţinut la zi. lar cultura actuală este şi mai puțin 
capabilă să ofere conținuturi. Cuprins de angoasă, 
omul se îndepărtează de toate conținuturile con- 
crete şi caută un sens ultim, pentru a descoperi că 
tocmai pierderea centrului spiritual a fost cea care 
a îndepărtat sensul din conținuturile vieţii spiritua- 
le. Însă un centru spiritual nu poate fi produs în 
mod intenționat, iar încercarea de a-l produce nu 
peate coriduce decât la o angoasă şi mai profundă. 
Angoasă golului ne conduce către abisul lipsei de 
sens. 

Golul şi pierderea sensului sunt expresii ale 
amenințării ne-ființei la adresa vieții spirituale. 
Această ameninţare este presupusă de finitudinea 
omului şi este actualizată prin înstrăinarea lui. 
Această amenințare mai poate fi descrisă în ter- 
menii îndoielii, ai funcției ei creative şi distructive 
din viaţa spirituală a omului. Omul este capabil să 
întrebe deoarece el este separat de, în timp ce parti- 
cipă la lucrul despre care întreabă. În fiecare între- 
bare este presupus un element de îndoială, conşti- 
ința de a nu avea. În cercetarea sistematică, îndo- 
iala sistematică este efectivă, de exemplu cea de tip 
cartezian. Acest element de îndoială reprezintă o 
condiţie a întregii vieţi spirituale. Amenințarea 
asupra vieţii spirituale nu este îndoială ca element 
ci este îndoiala totală. Dacă conştiinţa de a nu avea 

a înghițit frica de a avea, îndoiala a încetat să mai 
fie o întrebare metodologică şi a devenit disperare 
existențială. Pe drumul ce duce la o astfel de con- 
diție, viaţa spirituală încearcă să se mențină pe cât 
posibil agățându-se de afirmaţii care încă nu au 
fost îndepărtate, fie de aceste tradiţii, de convingeri 
autonome sau de preferințe emoționale. Dacă nu se 
poate ca îndoiala să fie îndepărtată, omul o acceptă 
curajos fără a renunţa la convingerile sale. Omul ia 
asupra sa riscul de a merge pe căi rătăcite, precum 
şi angoasa acestui risc. În acest fel, se evită situația 
extremă până când aceasta nu mai poate fi evitată 
şi disperarea după adevăr devine completă. 

Atunci omul încearcă o altă cale de scăpare: 
Îndoiala este bazată pe separarea omului de între- 
gul realităţii, pe lipsa participării sale universale, 
pe izolarea sinelui său individual. Astfel el încear- 
că să scape din această situație, să se identifice cu 
ceva trans-individual, să abandoneze separarea şi 
izolarea sa. El fuge de libertatea sa de a întreba şi a 
răspunde pentru sine însuşi unei situații în care nu 
mai pot fi puse alte întrebări, iar răspunsurile la 
întrebările precedente îi sunt impuse într-un mod 
autoritar. Pentru a evita riscul de a întreba şi a 
avea îndoieli, el renunță la dreptul de a întreba şi 
de a avea îndoieli. El se abandonează pe sine însuşi 
pentru a-şi salva viața spirituală. El „evadează din 
libertatea lui” (Fromm) cu scopul de a scăpa de 
angoasa lipsei de sens. Acum el nu mai este singur, 
nu se mai află nici în îndoiala existenţială şi nici în 
disperare. El „participă” şi afirmă prin participare 

conținuturile vieţii lui spirituale. Sensul este salvat, 
însă sinele este sacrificat. Şi din moment ce învin- 
gerea îndoielii a ținut de sacrificiu, sacrificiul liber- 
tății sinelui, acest sacrificiu lasă o urmă pe certitu- 
dinea recâştigată: o auto-afirmare fanatică. Fana- 
tismul este corelat cu abandonarea spirituală de 
sine: acesta ne arată angoasa care trebuia învinsă, 
prin atacarea cu violență disproporționată pe cei 
care nu sunt de acord şi care dovedesc, prin de- 
zacordul lor, elemente din viaţa spirituală a fanati- 
cului pe care trebuie să le suprime în el însuşi. 
Fiindcă trebuie să le suprime în el însuşi, trebuie să 
le suprime şi în alții. Angoasa lui îl forțează să îi 
persecute pe cei care se opun. Slăbiciunea fanati- 
cului este că cei împotriva cărora luptă dețin un 
secret cu privire la el; şi în fața acestei slăbiciuni, el 
şi grupul lui se prăbuşesc. 

Îndoiala individuală nu este întotdeauna cea 
care subminează şi goleşte un sistem de idei şi de 
valori. S-ar putea datora faptului că acestea au în- 
cetat să mai fie înțelese în forța lor originală de a 
exprima condiţia umană şi de a răspunde între- 
bărilor existențiale umane. (Acesta este în general 
cazul simbolurilor doctrinare creştine.) Sau ele îşi 
pierd sensul deoarece condiţiile reale ale perioadei 
prezente sunt atât de diferite față de cele în care 
conținuturile spirituale au fost create încât sunt ne- 
cesare noi creaţii. (Acesta a fost în general cazul 
expresiei artistice ce a precedat revoluția industria- 
lă.) În astfel de circumstanţe, se manifestă un pro- 
ces lent de pierdere a conţinuturilor spirituale, 

proces neobservat la început, sesizat printr-un şoc 
pe măsură ce progresează şi producând angoasa 
lipsei de sens atunci când se apropie de sfârşit. 
Auto-afirmarea ontică şi cea spirituală trebuie 
să fie diferenţiate, dar nu pot fi despărțite. Fiinţa 
omului include relaţia sa cu sensurile. El este om 
numai prin înţelegerea şi formarea realității, atât a 
lumii cât şi a lui însuşi, în funcție de sensuri şi de 
valori. Fiinţa lui este spirituală chiar şi în expresiile 
cele mai primitive ale celei mai primitive fiinţe 
umane. Toată bogăţia vieții spirituale a omului este 
potenţial prezentă în „prima” propoziţie plină de 
sens. Prin urmare, ameninţarea la adresa ființei lui 
spirituale este o amenințare la adresa întregii lui 
fiinţe. Cea mai relevantă expresie a acestui fapt es- 
te dorinţa de a da mai degrabă la o parte existența 
ontică a unui individ decât a suporta disperarea 
golului interior şi lipsa de sens. instinctul morții 
nu este un instinct ontic, ci un fenomen spiritual. 
Freud a identificat această reacţie faţă de lipsa de 
sens a libidoului ce nu încetează şi nu este satisfă- 
cut niciodată cu natura esențială a omului. Dar 
aceasta nu este decât o expresie a înstrăinării exis- 
tenţiale de sine şi a dezintegrării vieţii sale spiritu- 
ale în ceva lipsit de sens. Dacă, pe de altă parte, 
afirmarea ontică de sine este slăbită de ne-ființă, 
consecinţele pot fi indiferența spirituală şi golul 
interior, producând un cerc de negativitate ontică 
şi spirituală. Ne-fiinţa amenință din ambele părţi, 
cea ontică şi cea spirituală; dacă ameninţă o parte, 


o ameninţă şi pe cealaltă. 

Angoasa vinei şi a condamnării 


Ne-ființa ameninţă dintr-o a treia parte: ame- 
ninţă afirmarea morală de sine a omului. Fiinţa 
ontică şi spirituală nu îi este doar dată omului, ci îi 
este şi cerută. Omul este responsabil pentru aceas- 
ta; literal vorbind, i se cere să răspundă, dacă este 
întrebat, ce a făcut din el însuşi. Cel care îl întreabă 
este judecătorul lui, adică el însuşi, care, în acelaşi 
timp, se ridică împotriva lui însuşi. Această situaţie 
produce angoasa care, în termeni relativi, este an- 
goasa vinei; iar, în termeni absoluţi, este angoasa 
respingerii de sine sau a condamnării. 

Omul este în esenţă „libertate finită”; libertate 
nu în sensul nedeterminării, ci în sensul de a fi în 
stare de a se determina pe sine însuşi prin decizii 
în centrul fiinţei sale. Ca libertate finită, omul este 
liber în cadrul contingenţelor finitudinii sale. Dar, 
în cadrul acestor limite, el este solicitat să facă din 
el însuşi ceea ce se presupune că ar trebui să devi- 
nă, să-şi împlinească destinul. În fiecare act al 
afirmării morale de sine, omul contribuie la împli- 
nirea destinului său, la actualizarea a ceea ce este 
în mod potenţial. Scopul eticii este acela de a des- 
crie natura acestei împliniri în termeni filosofici 
sau teologici. 

Dar, indiferent cum este formulată norma, 
omul are puterea de a acționa împotriva acesteia, 
de a veni în contradicție cu fiinţa lui esenţială şi de 
a-şi pierde destinul. În condiţiile înstrăinării omu- 
lui de el însuşi, aceasta este o realitate. Chiar şi în 

ceea ce el consideră a fi fapta sa cea mai bună, este 
prezentă ne-ființa şi o împiedică de a fi perfectă. 
Tot ceea ce face omul este pătruns de o ambiguita- 
te profundă între bine şi rău, fiindcă aceasta pă- 
trunde ființa sa personală ca atare. Ne-fiinţa este 
amestecată cu ființa în afirmarea morală de sine a 
omului, tot aşa cum este şi în afirmarea spirituală 
şi ontică de sine. Conştientizarea acestei ambigui- 
tăți este sentimentul de vinovăţie. Judecătorul care 
este el însuşi şi care se împotriveşte lui însuşi, cel 
care „ştie cu” (conştiinţa) tot ceea ce facem şi sun- 
tem, dă o judecată negativă, experimentată de noi 
ca vinovăţie. Angoasa vinovăţiei ne arată aceleaşi 
caracteristici complexe ca şi cele referitoare la 
angoasa ne-ființei ontice şi spirituale. Această 
angoasă este prezentă în fiecare moment al conşti- 
entizării morale de sine şi ea ne poate conduce la o 
respingere de sine completă, la sentimentul de a fi 
condamnaţi — nu la o pedeapsă exterioară, ci la 
disperarea de a ne fi pierdut destinul. 

Pentru a evita această situaţie extremă omul 
încearcă să transforme angoasa vinovăţiei într-o 
acțiune morală, dar fără a ține seama de imperfec- 
țiunea şi ambiguitatea acesteia. El acceptă curajos 
ne-ființa în afirmarea morală de sine. Acest lucru 
se poate întâmpla în două feluri, în funcție de dua- 
litatea tragicului şi personalului în condiția omu- 
lui, prima fiind bazată pe contingenţele sorții, a 
doua pe responsabilitatea libertăţii. Prima cale 
poate conduce la o sfidare a judecăților negative şi 


a pretențiilor morale pe care se bazează acestea; a 

doua poate conduce la o morală riguroasă şi la 
satisfacția de sine derivată din aceasta. În ambele 
situații — de obicei denumite anomie şi legalism — 
angoasa vinovăţiei stă în fundal, ieşind la suprafa- 
tă în mod repetat, producând situaţia extremă de 
disperare morală. 

Ne-fiinţa din punct de vedere moral trebuie să 
fie deosebită, dar nu poate fi separată de ne-ființa 
spirituală şi ontică. Angoasa de un anumit tip este 
imanentă în angoasele celorlalte tipuri. Renumitele 
cuvinte ale lui Pavel despre „păcat ca bold al mor- 
ţii” îndreaptă atenţia spre imanenţa angoasei vino- 
văției din teama de moarte. Amenințarea sorții şi a 
morții a trezit şi dezvoltat întotdeauna conştiinţa 
vinovăţiei. Amenințarea morală a ne-fiinţei a fost 
experimentată în şi prin ameninţarea ne-ființei on- 
tice. Contingenţele sorții au primit interpretări mo- 
rale: soarta execută judecata morală negativă ata- 
când şi probabil distrugând fundamentul ontic al 
personalităţii respinse din punct de vedere moral. 
Cele două forme de angoase se provoacă şi se spo- 
resc reciproc. Tot aşa, ne-ființa spirituală şi cea 
morală sunt interdependente. Supunerea față de 
norma morală, adică față de propria fiinţă esenția- 
lă, exclude golul interior şi lipsa de sens în formele 
lor radicale. Dacă conținuturile spirituale şi-au pier- 
dut puterea, auto-afirmarea personalității morale 
este o cale prin care sensul poate fi redescoperit. 
Simpla chemare la datorie poate salva de la golul 
interior, în timp ce dezintegrarea conştiinţei mora- 
le este aproape o bază irezistibilă pentru atacurile 

din partea ne-fiinţei spirituale. Pe de altă parte, în- 
doiala existențială poate submina afirmarea morală 
de sine prin aruncarea în abisul scepticismului, nu 
numai a fiecărui principiu moral, dar şi a sensului 
moral al auto:afirmării ca atare. În acest caz, îndo- 
iala este simțită ca vinovăţie, în timp ce vinovăția 
este subminată prin îndoială. 


Sensul disperării 


Cele trei tipuri de angoasă se întrepătrund în 
aşa fel încât una dintre ele dă culoarea predomi- 
nantă, însă toate trei participă la coloratura stării 
de angoasă. Toate cele trei şi unitatea ce le stă la 
bază sunt existenţiale, adică ele sunt presupuse de 
existența omului ca om, de finitudinea lui şi de în- 
străinarea lui. Acestea se împlinesc în situaţia dis- 
perării la care toate contribuie. Disperarea este o 
situaţie ultimă sau „de graniță” Omul nu poate 
depăşi această limită. Natura disperării este indica- 
tă de etimologia cuvântului — fără speranţă. Nu se 
întrevede nici o cale către viitor. Ne-fiinţa este sim- 
țită ca fiind absolut victorioasă. Dar există o limită 
pentru victoria ei; ne-fiinţa este simțită ca victorioa- 
să, iar simţirea presupune ființă. Rămâne suficientă 
ființă pentru a simţi puterea irezistibilă a ne-ființei, 
iar aceasta este disperarea din cadrul disperării. 
Durerea disperării este aceea că o fiinţă este con- 
ştientă de sine însăşi ca fiind incapabilă de a se 
afirma pe sine din cauza puterii ne-ființei. În con- 
secință, disperarea doreşte să abandoneze această 

conştientizare şi presupunerea ei, ființa care este 
conştientă. Doreşte să scape de sine — şi nu poate. 
Disperarea apare sub forma reduplicării, ca şi în- 
cercarea disperată de a scăpa de disperare. Dacă 
angoasa ar fi numai angoasa sorții şi a morți, 
moartea voluntară ar fi o cale de a scăpa de dispe- 
rare. Curajul necesar în acest caz ar fi curajul de a 
nu fi. Forma finală a afirmării ontice de sine ar fi 
actul negării ontice de sine. 

Dar disperarea este şi disperare referitoare la 
vină şi la condamnare. Nu există nici o cale de a 
scăpa de aceasta, nici chiar prin negare ontică de 
sine. Sinuciderea poate elibera omul de angoasa 
sorții şi a morții, aşa cum ştiau stoicii. Însă nu îl 
poate elibera de angoasa vinei şi a condamnării, 
aşa cum ştiu creştinii. Aceasta este o afirmaţie 
aproape paradoxală, tot aşa de paradoxală cum 
este relaţia sferei morale cu existenţa ontică în 
general. Dar este o afirmaţie adevărată, verificată 
de cei care au experimentat din plin disperarea 
condamnării. 

Este imposibil să exprimăm caracterul de ne- 
evitat al condamnării în termeni ontici, adică în 
termeni ce țin de închipuirile despre „nemurirea 
sufletului” Căci fiecare afirmaţie ontică trebuie să 
folosească categoriile de finitudine, iar „nemurirea 
sufletului” ar fi o prelungire infinită a finitudinii şi 
disperării condamnării (un concept auto-contradic- 
toriu, deoarece „finis” înseamnă „sfârşit”). Prin ur- 
mare, experiența că sinuciderea nu este o cale de a 
scăpa de vinovăţie trebuie să fie înţeleasă în ter- 

menii caracterului calitativ al cerințelor morale şi 
ai caracterului calitativ al respingerii sale. Vina şi 
condamnarea, calitativ şi cantitativ, sunt infinite. 
Ele au o importanţă infinită ce nu poate fi îndepăr- 
tată printr-un act finit al negării ontice de sine. 
Acest lucru face disperarea disperată, adică de 
neevitat. Nu există „nici o ieşire” din asta (Sartre). 
Angoasa golului şi angoasa lipsei de sens participă 
deopotrivă atât la elementul ontic cât şi la cel mo- 
ral al disperării. Atât timp cât angoasa este o ex- 
presie a finitudinii, poate fi înlăturată prin negarea 
ontică de sine. Ea împinge scepticismul radical la 
sinucidere. Câtă vreme este o consecinţă a dezinte- 
grării morale, ea produce acelaşi paradox ca şi 
elementul moral din disperare: nu există nici o ie- 
şire ontică din angoasă. Ea zădămiceşte tendințele 
de sinucidere făcându-le goale şi lipsite de sens. 
Omul este conştient de zădărnicia lor. 

Având în vedere acest caracter al disperării, se 
poate înțelege că întreagă viață umană poate fi in- 
terpretată ca fiind o încercare continuă de a evita 
disperarea. Această încercare este de cele mai mul- 
te ori încununată de succes. Situaţiile extreme nu 
sunt atinse în mod frecvent şi poate că ele nici nu 
sunt atinse vreodată de unii oameni. Scopul anali- 
zei unei situaţii ca aceasta nu este de a ține eviden- 
ţa experiențelor umane obişnuite, ci de a arăta po- 
sibilitățile extreme în lumina cărora situaţiile obiş- 
nuite trebuie să fie înțelese. Noi nu suntem întot- 
deauna conştienţi de faptul că trebuie să murim, 


însă în lumina experienţei că trebuie să murim în- 

treaga noastră viață este trăită într-un mod diferit. 
Tot astfel, angoasa, care este disperare, nu e întot- 
deauna prezentă. Însă rarele ocazu în care aceasta 
este prezentă determină interpretarea existenţei ca 
întreg. 


PERIOADE ALE ANGOASEI 


Deosebirea celor trei tipuri de angoasă este 
susținută de istoria civilizației occidentale. Aflăm 
că la sfârşitul civilizației antice angoasa ontică este 
predominantă, la sfârşitul Evului Mediu predomi- 
nă angoasa morală, iar la sfârşitul perioadei mo- 
derne predomină angoasa spirituală. Însă, în ciuda 
prezenţei unuia dintre aceste tipuri, celelalte sunt 
şi ele prezente şi efective. 

S-a spus destul despre sfârşitul perioadei anti- 
ce şi despre angoasa sorții şi a morții în cadrul ana- 
lizei curajului stoicilor. Fundalul sociologic este 
bine cunoscut: conflictul puterilor imperiale, cuce- 
rirea Orientului de către Alexandru, războiul între 
urmaşii lui, cucerirea Apusului şi a Răsăritului 
de către Roma republicană, transformarea Romei 
republicane în Roma imperială de către Cezar şi 
Augustus, tirania împăraților de după Augustus, 
distrugerea oraşelor independente şi a statelor na- 
ționale, eradicarea ultimilor purtători ai structurii 
aristocratico-democratică a societății, sentimentul 
individului de a fi în mâinile puterilor, naturale cât 
şi politice, care depăşesc cu totul controlul şi calcu- 

lul vreunei persoane - toate acestea au produs o 
angoasă deosebită şi au determinat şi căutarea cu- 
rajului de a înfrunta ameninţarea sorții şi a morții. 
În acelaşi timp, angoasa golului interior şi a lipsei 
de sens a făcut aproape imposibil pentru mulți 
oameni, mai ales din clasele educate, să găsească 
un temei pentru un astfel de curaj. Scepticismul 
antic, încă de la începuturile sale sofiste, a unit ele- 
mente erudite şi cele existențiale. Scepticismul, în 
forma sa antică târzie, era disperare cu privire la 
posibilitatea de a acționa drept, ca şi de a gândi co- 
rect. Această situație a condus oamenii în deşert, 
unde necesitatea de a lua decizii, teoretice şi prac- 
tice, este redusă la minim. 

Însă mulți dintre cei care au experimentat 
angoasa golului şi disperarea lipsei de sens, au 
încercat să le întâmpine cu o nemulțumire cinică 
afirmării spirituale de sine. Totuşi, aceştia nu şi-au 
putut ascunde angoasa sub aroganţa sceptică. 
Angoasa vinei şi a condamnării erau efective la 
grupurile care se întâlneau în cultul misterelor cu 
ritualurile lor de ispăşire şi purificare. Din punct 
de vedere sociologic, aceste cercuri de inițiați erau 
mai degrabă indefinite. În cele mai multe dintre 
aceste cercuri erau admişi chiar şi sclavii. În aceste 
cercuri, ca de altfel în întreaga lume antică neevre- 
iască, era trăit mai mult tragicul decât vina perso- 
nală. Vina este întinarea sufletului de către lumea 
materială sau de către puterile demonice. 

Impactul mesajului iudeo-creştin a schimbat 
această situaţie într-un mod aşa de radical încât, 

spre sfârşitul Evului Mediu, angoasa vinei şi a 
condamnării era decisivă. Dacă există vreo perioa- 
dă care merită denumirea de „epocă a angoasei” 
aceasta este epoca anterioară Reformei şi din tim- 
pul Reformei. Angoasa condamnării simbolizată 
de „mânia lui Dumnezeu” şi intensificată prin 
imaginile iadului şi ale purgatoriului, i-a făcut pe 
oamenii Evului Mediu târziu să încerce moduri di- 
ferite de a alina angoasa: pelerinaj la locuri sfinte, 
dacă era posibil la Roma; practici ascetice, uneori 
cu un caracter extrem, credința în relicve, deseori 
aduse în mari colecţii; acceptarea pedepselor ecle- 
ziastice şi dorinţa de indulgenţe; participare exa- 
gerată la liturghii şi slujbe de ispăşire, sporirea 
rugăciunilor şi a pomenilor. Pe scurt, oamenii în- 
trebau neîncetat: Cum pot să domolesc mânia lui 
Dumnezeu, cum pot să obțin mila divină, iertarea 
păcatului? 

Această formă predominantă de angoasă le-a 
cuprins pe celelalte două. Figura personificată a 
morții a apărut în picturi, poezii şi în predici. Însă 
era moartea împreună cu vina. Moartea şi diavolul 
erau aliate în imaginaţia neliniştită a perioadei. 
Angoasa sorții s-a întors odată cu invazia neo-anti- 
chității. „Fortuna“ a devenit un simbol preferat în 
arta Renaşterii, şi nici chiar reformatorii nu erau 
liberi de credințe şi temeri astrologice. Angoasa 
sorții a fost intensificată prin teama de puterile 
demonice ce acționează direct sau prin alte ființe 
umane pentru a cauza boli, moarte şi toate felurile 
de distrugeri. În acelaşi timp, soarta a fost extinsă 

dincolo de moarte la stadiul penultim al purgato- 
riului şi stările ultime ale iadului sau raiului. În- 
tunericul destinului ultim nu putea fi îndepărtat: 
nici chiar reformatorii nu au fost capabili să îl ri- 
sipească —- după cum arată doctrina predestinării 
în care credeau. În toate aceste expresii, angoasa 
sorții apare ca element aflat în interiorul angoasei 
atot-cuprinzătoare a vinei şi în conştientizarea per- 
manentă a amenințării aduse de condamnare. 
Evul Mediu târziu nu a fost o perioadă de în- 
doială; iar angoasa golului şi a lipsei de sens a apă- 
rut numai de două ori, ambele ocazii fiind totuşi 
remarcabile şi importante pentru viitor. Una a fost 
perioada Renaşterii, când scepticismul teoretic era 
reînnoit, iar întrebarea cu privire la sens a preocu- 
pat câteva dintre cele mai sensibile minţi. La profe- 
ţii şi sibilele lui Michelangelo şi în Hamlet al lui 
Shakespeare există indicații ale unei angoase po- 
tenţiale a lipsei de sens. Cealaltă perioadă poate fi 
regăsită în atacurile demonice pe care Luther le-a 
trăit, care nu erau nici ispite în sens moral şi nici 
momente de disperare ale condamnării pline de 
amenințare, ci erau momente când credinţa în 
munca şi mesajul său dispăruse, totul fiind lipsit 
de sens. Experienţe similare în ceea ce priveşte 
„pustiul” sau „noaptea” sufletului erau frecvente 
printre mistici. Oricum, trebuie subliniat că în aces- 
te cazuri angoasa vinei rămânea predominantă, şi 
că numai după victoria umanismului şi a ilumi- 
nismului ca fundament religios al societății occi- 

dentale angoasa faţă de ne-ființa spirituală a putut 
deveni dominantă. 

Cauza sociologică a angoasei vinei şi condam- 
nării care a apărut la sfârşitul Evului Mediu nu es- 
te dificil de identificat. În general, se poate spune 
că aceasta a fost disoluția unității protectoare a cul- 
turii medievale bazate pe valorile religioase. Mai 
exact, trebuie să subliniem apariția în marile oraşe 
a unei clase mijlocii educate, oameni care au încer- 
cat să aibă ca experiență proprie ceea ce nu era de- 
cât un sistem obiectiv şi controlat ierarhic de doc- 
trine şi sacramente. În această încercare, ei s-au 
trezit într-un conflict ascuns sau deschis cu Biseri- 
ca, a cărei autoritate continuau să o recunoască. 
Trebuie subliniată concentrarea de putere politică 
în persoana prinților şi a administraţiei militar- 
birocratice a acestora, care a eliminat independenţa 
celor aflați pe o scară inferioară în sistemul feudal. 
Trebuie de asemenea subliniat absolutismul de 
stat, care a transformat masele de oameni de la 
oraş şi de la țară în „supuşi“ a căror singură dato- 
rie era aceea de a lucra şi de se supune, fără nici o 
putere de a se opune deciziilor arbitrare ale condu- 
cătorilor absoluţi. Trebuie subliniate catastrofele 
economice asociate cu capitalismul timpuriu, pre- 
cum importul de aur din Lumea Nouă, exproprie- 
rea țăranilor ş.a.m.d. În toate aceste schimbări atât 
de des descrise se află, pe de o parte, conflictul 
dintre tendinţele independente din toate grupurile 
societăţii, iar, pe de altă parte, concentrarea de 
putere absolutistă, care este în mare parte res- 

ponsabilă pentru prezența angoasei vinovăției. 
Dumnezeul absolut, irațional şi poruncitor al no- 
minalismului şi Reforma sunt în parte modelate de 
absolutismul social, politic şi spiritual al perioadei; 
iar angoasa creată în schimb de către această ima- 
gine este în parte o expresie a angoasei produse de 
conflictul social de bază al Evului Mediu în curs de 
dezintegrare. 

Prăbuşirea absolutismului, dezvoltarea libera- 
lismului şi democraţiei, dezvoltarea civilizaţiei 
tehnice şi victoria acesteia asupra tuturor inamici- 
lor ei şi începutul propriei sale disoluții ~ acestea 
sunt supoziţiile sociologice pentru o a treia perioa- 
dă importantă a angoasei. În aceasta predomină 
angoasa golului şi a lipsei de sens. Noi ne aflăm 
sub amenințarea ne-ființei spirituale. Fireşte, ame- 
nințarea ne-ființei morale şi a celei ontice sunt pre- 
zente, însă ele nu sunt independente şi nu dețin 
controlul. Această situaţie este într-atât de fun- 
damentală în raport cu întrebarea pusă în această 
carte, încât necesită o analiză mai detaliată decât 
primele două perioade timpurii, iar analiza trebu- 
ie să fie corelată cu soluţia constructivă (capitolele 
V şi VI). 

Este semnificativ faptul că cele trei perioade 
principale ale angoasei apar fiecare la sfârşitul unei 
epoci. Angoasa care, în formele ei diferite, este 
potenţial prezentă în fiecare individ, devine gene- 
rală dacă structurile obişnuite ale sensului, puterii, 
credinței şi ordinii se dezintegrează. Aceste struc- 
turi, atât timp cât au forță, menţin angoasa legată 

într-un sistem protector de curaj prin participare. 
Individul care participă la instituțiile şi căile vieții 
unui astfel de sistem nu este eliberat de angoasele 
lui personale, însă el are mijloace de a le depăşi 
prin metode binecunoscute. În perioadele domina- 
te de mari schimbări aceste metode nu mai funcţi- 
onează. Conflictele dintre ceea ce este vechi, care 
încearcă să se mențină deseori cu mijloace noi, şi 
ceea ce este nou, care deposedează vechiul de 
puterea lui intrinsecă, produc angoasă în toate di- 
recţiile. Într-o astfel de situaţie, ne-fiinţa are o faţă 
dublă, asemănându-se cu două tipuri de coşmar 
(care sunt, poate, expresiile unei conştientizări a 
acestor două imagini). Unul dintre tipuri este an- 
goasa îngustimii anihilatoare, a imposibilității de a 
scăpa şi groaza 'de a fi prins. Celălalt tip este an- 
goasa deschiderii anihilatoare, a infinitului, a spa- 
țiului fără formă în care se cade fără a exista vreun 
loc unde să se cadă. Situaţiile sociale precum cele 
descrise aici au atât caracterul unei capcane fără 
ieşire, cât şi caracterul unui loc gol, întunecat şi 
necunoscut. Ambele fețe ale aceleaşi realități au 
provocat angoasa latentă a fiecărui individ care 
le priveşte. Astăzi, într-adevăr, cei mai mulți dintre 
noi ne uităm la acestea. 

CAPITOLUL III 
Angoasă patologică, 
vitalitate şi curaj 


NATURA ANGOASEI PATOLOGICE 


Până acum am discutat despre trei forme de 
angoasă existențială, o angoasă care este dată oda- 
tă cu existența umană. Angoasa non-existenţială, 
care este rezultatul întâmplărilor contingente din 
viața umană, a fost menţionată numai în treacăt. 
Acum este momentul să ne ocupăm de aceasta la 
modul sistematic. O ontologie a angoasei şi a cura- 
jului, aşa cum este dezvoltată în această carte, nu 
poate, firesc, să prezinte o teorie psiho-terapeutică 
a angoasei nevrotice. Astăzi sunt puse în discuţie 
multe teorii; şi câțiva dintre psiho-terapeuţii de 
vârf, de menţionat Freud însuşi, au dezvoltat in- 
terpretări diferite. Există, însă, un numitor comun 
în toate aceste teorii: angoasa este conştientizarea 
conflictelor nerezolvate dintre elementele structu- 

rale ale personalității, ca, de exemplu, conflictele 
dintre tendinţele inconştiente şi normele represive, 
dintre diferitele tendințe care încearcă să domine 
centrul personalității, dintre lumile imaginare şi 
experienţa lumii reale, dintre tendinţele spre măre- 
ție şi perfecțiune şi experienţa limitării şi imperfec- 
țiunii individuale, dintre dorinţa de a fi acceptat de 
către alți oameni sau de societate sau de întreaga 
lume şi experienţa de a fi respins, dintre voinţa de 
a fi şi povara aparent insuportabilă de a fi care 
evocă dorința deschisă sau ascunsă de a nu fi. Toate 
aceste conflicte, fie că sunt inconştiente, subconşti- 
ente sau conştiente, fie că sunt respinse sau admi- 
se, se fac simţite în etape bruşte sau de durată ale 
angoasei. 

De obicei, una dintre aceste explicaţii ale an- 
goasei este considerată a fi cea fundamentală. O 
căutare a angoasei de bază, nu în termeni culturali, 
ci psihologici, este realizată de către analiştii prac- 
ticieni şi teoreticieni. Însă, în cele mai multe dintre 
aceste încercări, pare să lipsească un criteriu care 
să țină cont de ceea ce este de bază şi de ceea ce 
este derivat. Fiecare dintre aceste explicaţii indică 
simptomele reale şi structurile fundamentale. Însă, 
din cauza diversității materialului observat, ridica- 
rea unei părți la nivelul unei semnificații centrale 
nu este de obicei convingătoare. 

Mai există şi un alt motiv pentru care teoria 
psiho-terapeutică a angoasei se află într-o stare 
confuză, în ciuda tuturor conţinuturilor ei străluci- 


toare. Acest motiv este lipsa unei deosebiri clare 

între angoasa patologică şi cea existenţială, şi între 
formele principale ale angoasei existenţiale. Aceas- 
ta nu poate fi realizată doar prin analiza psihologi- 
ei abisale; este o problemă ce ţine de ontologie. 
Numai în lumina înțelegerii ontologice a naturii 
umane este posibil ca materialul oferit de psiholo- 
gie şi sociologie să fie organizat într-o teorie con- 
sistentă şi comprehensivă despre angoasă. 
Angoasa patologică este o stare a angoasei 
existențiale în condiţii speciale. Caracterul general 
al acestor condiţii depinde de relația angoasei cu 
auto-afirmarea şi curajul. Am observat că angoasa 
tinde să devină frică cu scopul de a avea un obiect 
de care curajul să se poată ocupa. Curajul nu înde- 
părtează angoasa. Din moment ce angoasa este 
existenţială, ea nu poate fi îndepărtată. Însă curajul 
ia asupra sa angoasa ne-fiinţei. Curajul este auto- 
afirmare „în pofida”, adică în pofida ne-fiinţei. Cel 
care acționează curajos ia asupra lui însuşi, în 
auto-afirmarea sa, angoasa ne-fiinţei. Ambele cu- 
vinte „în” şi „asupra” sunt metaforice şi se referă 
la angoasă ca la un element din cadrul structurii 
totale a auto-afirmării, element ce dă auto-afirmării 
calitatea lui „în pofida” şi o transformă în curaj. 
Angoasa ne îndreaptă înspre curaj, întrucât cealaltă 
alternativă este disperarea. Curajul rezistă disperă- 
rii prin luarea angoasei asupra sa. 
Această analiză oferă soluția pentru înțelege- 
rea angoasei patologice. Cel care nu reuşeşte în a 
lua angoasa într-un mod curajos asupra lui însuşi 
poate reuşi să evite situația extremă a disperării 

refugiindu-se în nevroză. El poate să se auto- 
afirme în continuare, dar numai într-o măsură li- 
mitată. Nevroza este calea de a evita ne-ființa prin evi- 
tarea ființei. La nevrotic, auto-afirmarea nu lipseşte; 
poate fi, într-adevăr, foarte puternică şi accentuată. 
Însă eul care este afirmat este unul redus. Unele 
sau mai multe dintre potenţialități nu pot să se 
reactualizeze, deoarece actualizarea ființei implică 
acceptarea ne-ființei şi a angoasei sale. Cel care nu 
este capabil de o auto-afirmare puternică, în pofida 
angoasei ne-fiinţei, este forțat să meargă în direcția 
unei afirmări de sine fragilă şi limitată. Acesta 
afirmă ceva care este mai puțin decât ființa lui 
esenţială sau potenţială. Acesta supune o parte a 
potenţialităților sale cu scopul de a salva ceea ce a 
mai rămas. Această structură explică incertitudini- 
le caracterului nevrotic. Nevroticul este mult mai 
sensibil la amenințările ce vin din partea ne-ființei 
decât este omul obişnuit. Dar pentru că ne-ființa 
deschide misterul ființei (vezi cap. VI) nevroticul 
poate fi mai creativ decât omul obişnuit. Această 
extindere limitată a auto-afirmării poate fi echili- 
brată printr-o intensitate mai mare, dar de o inten- 
sitate care este limitată într-un punct special însoți- 
tă de o relație distorsionată cu realitatea ca întreg. 
Chiar dacă angoasa patologică are tendințe psi- 
hotice, momentele creative pot apărea. Există sufi- 
ciente exemple ale acestui fapt în biografiile oa- 
menilor creatori. Aşa cum ne arată exemplul de- 
monizaţilor din Noul Testament, oameni mult sub 


nivelul obişnuit pot avea licăriri interioare pe care 

grupurile largi de oameni şi chiar discipolii lui Isus 
nu le aveau: angoasa profundă produsă de pre- 
zenţa lui Isus le relevă acestora într-o etapă foarte 
timpurie a apariţiei lui caracterul lui mesianic. 
Istoria culturii umane dovedeşte iarăşi şi iarăşi că 
angoasa nevrotică rupe barierele auto-afirmării 
obişnuite şi deschide niveluri de realitate care în 
mod normal sunt ascunse. 

Totuşi, acest lucru ne conduce la întrebarea 
dacă nu cumva afirmarea normală de sine a omu- 
lui obişnuit nu este chiar mai limitată decât afir- 
marea patologică de sine a nevroticului, şi, în con- 
secință, dacă starea de angoasă patologică şi de 
auto-afirmare nu este starea obişnuită a omului. 
S-a susținut adesea că există elemente nevrotice 
prezente în fiecare individ şi că diferența dintre 
mintea bolnavă şi cea sănătoasă este numai una 
cantitativă. Această teorie poate fi susținută prin 
referire la caracterul psiho-somatic al celor mai 
multe dintre boli precum şi la prezența elemente- 
lor bolii chiar şi în cele mai sănătoase trupuri. Atât 
timp cât corelarea psiho-somatică este valabilă, 
aceasta ar indica prezența elementelor bolii chiar şi 
minţile sănătoase. Există atunci vreo diferență între 
mintea nevrotică şi cea obişnuită, care este din 
punct de vedere conceptual sănătoasă, chiar dacă 
realitatea suferă mai multe tranziţii? 

Diferenţa între personalitatea nevrotică şi cea 
sănătoasă (deşi potenţial nevrotică) este următoa- 
rea: personalitatea nevrotică, pe baza sensibilităţii 
sale mai mari la ne-ființă şi totodată pe baza an- 

goasei sale mai profunde, s-a instalat pe o auto- 
afirmare fixă, deşi limitată şi nerealistă. Această 
poziţie, ca să spunem aşa, este castelul în care s-a 
retras şi pe care îl apără cu toate mijloacele de 
rezistență psihologică împotriva atacului venit, 
fie din partea realității, fie din partea analistului. 
Această rezistență nu este lipsită de înțelepciune 
instinctivă. Nevroticul este conştient de pericolul 
unei situații în care afirmarea nerealistă de sine es- 
te zdrobită şi de faptul că nu îi ia locul nici o altă 
auto-afirmare. Pericolul este că el, fie va regresa 
într-o altă stare de nevroză mult mai bine apărată, 
fie că odată cu zdrobirea auto-afirmării sale limita- 
te, va cădea într-o disperare fără limite. 

Această situație este diferită în cazul auto- 
afirmării personalității obişnuite. Aceasta este 
de asemenea fragmentară. Persoana obişnuită se 
menţine la distanţă de situaţii extreme abordând în 
mod curajos obiectele concrete ale fricii. De obicei, 
omul nu este conştient de ne-ființa şi de angoasa 
din adâncul personalităţii sale. Dar propria sa 
afirmare fragmentară de sine nu este fixată şi pro- 
tejată împotriva unei ameninţări copleşitoare din 
partea angoasei. El este adaptat realității în mult 
mai multe direcții decât este nevroticul. El este su- 
perior în extinderea sa, însă îi lipseşte intensitatea 
care îl face pe nevrotic să fie creativ. Angoasa sa nu 
îl împinge spre construirea unor lumi imaginare. 
El se auto-afirmă în unitate cu acele părți de reali- 
tate cu care vine în contact; iar acestea nu sunt de- 


finitiv circumscrise. Acesta este lucrul care îl face 
84 


sănătos în comparaţie cu nevroticul. Nevroticul 
este bolnav şi are nevoie de vindecare din cauza 
conflictului cu realitatea în care se găseşte. În acest 
conflict, el este rănit de realitatea care pătrunde 
permanent în castelul pe care îl apără şi în lumea 
imaginară din spatele acestuia. Auto-afirmarea li- 
mitată şi fixă îl păzeşte de impactul intolerabil al 
angoasei şi totodată îl distruge prin faptul că îl în- 
toarce împotriva realității şi realitatea împotriva 
lui, producând astfel un alt atac de panică greu de 
suportat. În pofida potenţialităților ei creative, an- 
goasa patologică este boală şi pericol şi trebuie să 
fie vindecată prin preluarea în cadrul unui curaj de 
a fi care este atât extensiv cât şi intensiv. 

Există un moment în care auto-afirmarea omu- 
lui obişnuit devine nevrotică: când schimbările 
realităţii la care el s-a adaptat ameninţă curajul 
fragmentar prin care el a stăpânit obiectele obişnu- 
ite ale fricii. Dacă acest lucru are loc — şi deseori are 
loc în perioadele critice ale istoriei — auto-afirmarea 
devine patologică. Pericolele legate de schimbare, 
caracterul necunoscut al lucrurilor ce urmează 
să se întâmple, viitorul necunoscut, fac din omul 
obişnuit un apărător fanatic al ordinii deja stabilite. 
El apără această ordine la modul compulsiv, tot 
aşa cum nevroticul apără castelul lumii lui ima- 
ginare. El pierde deschiderea sa comparativă cu 
realitatea şi experimentează o criză de angoasă 
profundă. Însă, dacă nu este capabil să preia aceas- 
tă angoasă în auto-afirmarea sa, angoasa lui se 
transformă în nevroză. Aceasta este explicația ne- 

vrozelor de masă care apar în general la sfârşitul 
unei epoci (vezi capitolul precedent despre cele 
trei perioade ale angoasei în istoria occidentală). În 
astfel de perioade, angoasa existențială este ames- 
tecată cu angoasa nevrotică în aşa măsură încât is- 
toricii şi analiştii nu sunt în stare să traseze o linie 
puternică de demarcație. De exemplu, când devine 
angoasa condamnării, aflată la baza ascetismului, 
patologică? Oare angoasa demonică este întotdeauna 
nevrotică sau chiar psihotică? În ce măsură descri- 
erile existenţialiste actuale privitoare la condiţia 
umană sunt cauzate de angoasa nevrotică? 


ANGOASĂ, RELIGIE ŞI MEDICINĂ 


Astfel de întrebări cer o considerare a modului 
de vindecare pentru care se luptă două facultăți, 
cea teologică şi cea medicală. Medicina (mai ales 
psihoterapia şi psihanaliza) susține deseori că vin- 
decarea angoasei este scopul ei întrucât toată an- 
goasa este de natură patologică. Vindecarea constă 
în îndepărtarea totală a angoasei, deoarece angoasa 
este o boală mai mult în sens psihosomatic şi nu- 
mai rareori în sens psihologic. Toate formele de 
angoasă pot fi vindecate, şi fiindcă nu există nici o 
rădăcină ontologică a angoasei, nu există nici an- 
goasă existenţială. Investigația medicală şi ajutorul 
medical — aceasta este concluzia — reprezintă calea 
spre curajul de a fi; profesia medicală este singura 
profesiune care vindecă. 

Deşi această poziție extremă este adoptată de 
un număr din ce în ce mai mic de medici şi de 
psihoterapeuți, acest aspect rămâne însă impor- 
tant din punct de vedere teoretic. Acesta include o 
decizie privitoare la natura omului care trebuie fă- 
cută explicită, în pofida rezistenței pozitiviste la 
ontologie. Psihiatrul care afirmă că angoasa este 
întotdeauna patologică, nu poate respinge potentia- 
litatea bolii în cadrul naturii umane, şi el trebuie să 
aibă în vedere faptele ce ţin de finitudine, îndoială 
şi vină din fiecare ființă umană; el trebuie, în ter- 
menii propriei lui presupuneri, să țină cont de uni- 
versalitatea angoasei. El nu poate ocoli problema 
ce ține de natura umană, din moment ce, practi- 
cându-şi profesia, nu poate evita distincția dintre 
sănătate şi boală, dintre angoasa existențială şi cea 
patologică. De aceea, tot mai mulți reprezentanți ai 
medicinei în general şi ai psihoterapiei în particu- 
lar solicită să colaboreze cu filosofii şi teologii. 

Astfel, prin această colaborare, s-a dezvoltat o 
practică de „consiliere“, care, asemenea oricărei 
încercări de sinteză, este atât periculoasă, cât' şi 
importantă pentru viitor. Facultatea medicală are 
nevoie de o doctrină despre om pentru a-şi putea 
împlini scopul teoretic; şi nu poate avea această 
doctrină despre om fără colaborarea permanentă a 
tuturor acelor facultăți al căror obiect central este 
omul. Profesia medicală are scopul de a ajuta omul 
în unele dintre problemele lui existenţiale, acelea 
care se numesc de obicei boli. Însă nu poate să îl 
ajute pe om fără colaborarea permanentă a tuturor 

87 


celorlalte profesii, al căror scop este să ajute omul 
ca om. Atât doctrinele despre om cât şi ajutorul dat 
omului reprezintă o problemă ce ține de cooperare 
din multe puncte de vedere. Numai în acest mod 
putem să înțelegem şi să actualizăm puterea de a fi 
a omului, afirmarea esenţială de sine a sa, curajul 
său de a fi. 

Facultatea teologică şi preoția practică se con- 
fruntă cu aceeaşi problemă. În tot ceea ce predau şi 
practică este presupusă o doctrină despre om şi 
odată cu aceasta o ontologie. De aceea, teologia în 
majoritatea perioadelor ei istorice a căutat ajutor 
din partea filosofiei, în pofida frecventelor proteste 
teologice sau populare (care sunt echivalentul pro- 
testelor medicinei empirice împotriva filosofilor 
medicinei). Oricât de reuşită ar fi fost debarasarea 
de filosofie, în ceea ce priveşte doctrina despre om, 
nereuşita se vede clar. 

Prin urmare, în interpretarea existenței umane, 
teologia şi medicina s-au unit inevitabil cu filoso- 
fia, fie că ele erau sau nu conştiente de acest fapt. 
Prin unirea cu filosofia, acestea s-au unit una cu 
cealaltă, chiar dacă concepţia lor despre om s-a în- 
dreptat în direcţii diferite. Astăzi, atât facultatea 
teologică cât şi cea medicală sunt conştiente de 
această situaţie şi de implicațiile ei practice şi teo- 
retice. Teologii şi preoții urmăresc cu interes să co- 
laboreze cu corpul medical, rezultând multe forme 
de colaborare ocazională sau instituționalizată. În- 
să, lipsa unei analize ontologice a angoasei, pre- 
cum şi o deosebire clară între angoasa existenţială 

şi cea patologică, a împiedicat tot atât de mulţi 
preoți şi teologi cât de mulți medici şi psihoterape- 
uți de a intra în această alianță. Din moment ce nu 
observă diferența, aceştia nu doresc să privească 
angoasa nevrotică aşa cum privesc suferinţa fizică, 
şi anume ca pe un obiect al ajutorului medical. Dar 
dacă cineva predică curajul ultim unei persoane 
care este fixată patologic într-o auto-afirmare limi- 
tată, conţinutului acestui mesaj, fie i se opune re- 
zistenţă cu tărie, fie — şi mai rău — este adoptat în 
castelul apărării de sine ca un alt accesoriu de evi- 
tare a contactului cu realitatea. Reacţia prea entu- 
ziastă față de atracţia religiei trebuie să fie privită 
cu suspiciune din punctul de vedere al unei afir- 
mări de sine realiste. Prea mult curaj de a fi creat 
prin religie nu este altceva decât dorința de a limita 
propria existență individuală şi de a întări această 
limitare prin puterea religiei. Şi chiar dacă religia 
nu conduce spre, sau nu susține în mod direct limi- 
tarea de sine patologică, ea poate reduce deschide- 
rea omului spre realitate, şi mai ales spre realitatea 
care este el însuşi. În acest mod, religia poate pro- 
teja şi alimenta o stare nevrotică potenţială. Aceste 
pericole trebuie să fie conştientizate de către preot 
şi rezolvate cu ajutorul medicului şi a psihotera- 
peuțţilor. 

Din analiza noastră ontologică pot fi deduse 
câteva principii pentru cooperarea dintre faculta- 
tea teologică şi cea medicală în tratarea angoasei. 
Principiul de bază este că angoasa existenţială în 
cele trei forme ale sale nu constituie preocuparea 

medicului ca medic, deşi el trebuie să fie pe deplin 
conştient de aceasta; şi, invers, angoasa nevrotică 
în toate formele ei nu este preocuparea preotului 
ca preot, deşi el trebuie să fie pe deplin conştient 
de aceasta. Preotul pune întrebarea privitoare la 
un curaj de a fi care preia angoasa existenţială în 
sine însuşi. Medicul pune întrebarea cu privire la 
un curaj de a fi în care angoasa nevrotică este în- 
depărtată. Însă, aşa cum a arătat analiza noastră 
ontologică, angoasa nevrotică este incapacitatea 
individului de a prelua angoasa existențială asupra 
lui însuşi. 

Prin urmare, funcția pastorală a preotului cu- 
prinde deopotrivă funcţia lui proprie cât şi funcția 
medicală. Nici una dintre aceste funcții nu este li- 
mitată la cei care o exercită profesional. Medicul, în 
special psihoterapeutul, poate comunica indirect 
cuiva curajul de a fi şi puterea de a prelua angoasa 
existențială asupra lui. Acesta nu devine preot prin 
faptul că face acest lucru şi niciodată nu ar trebui 
să încerce să îl înlocuiască pe preot, însă poate fi de 
mare ajutor pentru afirmarea ultimă de sine, înde- 
plinind astfel o funcție preoțească. De partea cea- 
laltă, preotul sau oricine altcineva poate deveni un 
ajutor medical. Nu poate deveni medic şi nici un 
preot nu ar trebui să aspire să devină aşa ceva ca 
preot, deşi el ar putea radia putere de vindecare 
pentru minte şi trup şi ar putea ajuta la îndepărta- 
rea angoasei nevrotice. 

Dacă acest principiu de bază este aplicat celor 


trei forme de angoasă existențială, pot fi deduse şi 

alte principii. Angoasa sorții şi a morții produce 
dorințe non-patologice pentru securitate. Părţi 
mari din civilizația umană au scopul de a-i oferi 
omului siguranță împotriva atacurilor venite din 
partea sorții şi a morții. Omul realizează că nu este 
posibilă nici o securitate absolută şi finală; el reali- 
zează de asemenea că viața necesită neîncetat cura- 
jul de a abandona o parte sau chiar toată securita- 
tea de dragul auto-afirmării depline. Totuşi, omul 
încearcă să reducă puterea sorții şi amenințarea 
morţii pe cât posibil. Angoasa patologică privitoa- 
re la soartă şi la moarte orientează spre o securitate 
care este comparabilă cu securitatea unei închisori. 
Cel care trăieşte în această închisoare este incapabil 
să părăsească securitatea care îi este oferită prin 
limitările auto-impuse. Însă aceste limitări nu sunt 
bazate pe o conştientizare deplină a realității. De 
aceea, securitatea nevroticului nu este realistă. El 
se teme de ceea ce nu trebuie să se teamă şi simte 
că este sigur de ceea ce nu este sigur. Angoasa pe 
care nu este capabil să o ia asupra lui însuşi produ- 
ce imagini care nu au nici o bază reală, şi revine în 
fața lucrurilor de care ar trebui să se teamă. Adică 
cineva evită anumite pericole, deşi abia dacă se 
poate spune că acestea sunt reale, şi suprimă con- 
ştientizarea faptului că va trebui să moară, deşi 
aceasta este o realitate permanent prezentă. Teama 
greşit poziționată este consecința unei forme patolo- 

gice de angoasă a sorții şi a morții. 
Aceeaşi structură poate fi observată în formele 
patologice de angoasă a vinei şi a condamnării. 
91 


Angoasa existențială normală a vinei conduce per- 
soana spre încercări de a evita această angoasă (de 
obicei numită conştiinţa încărcată) prin evitarea 
vinovăţiei. Auto-disciplina morală şi obiceiurile 
vor produce perfecțiune morală, deşi persoana ră- 
mâne conştientă că ele nu pot îndepărta imperfec- 
țiunea care este presupusă de situaţia existenţială a 
omului, de înstrăinarea lui de fiinţa sa adevărată. 
Angoasa nevrotică face acelaşi lucru, dar într-un 
mod limitat, fix şi nerealist. Angoasa de a deveni 
vinovat, oroarea de a te simți condamnat, sunt aşa 
de puternice încât deciziile responsabile şi orice fel 
de acțiuni morale ajung să fie făcute aproape im- 
posibile. Deoarece deciziile şi acţiunile nu pot fi 
evitate, ele sunt reduse la un minim care, oricum, 
este considerat absolut perfect; iar sfera unde se 
petrec este apărată împotriva oricărei provocări de 
a o transcende. Aici, de asemenea, separarea de 
realitate are ca rezultat faptul că conştiinţa vinovă- 
ției este greşit poziționată. Auto-apărarea morală a 
nevroticului îl face să vadă vinovăţie acolo unde 
nu există nici o vinovăţie sau acolo unde cineva 
este vinovat numai foarte indirect. Totuşi conştien- 
tizarea adevăratei vinovăţii şi condamnarea de 
sine (care este identică cu înstrăinarea existențială 
de sine a omului) sunt reprimate, deoarece curajul 
care ar putea să le ia asupra lui lipseşte. 

Formele patologice de angoasă a golului şi a 
lipsei de sens prezintă caracteristici similare. An- 
goasa existenţială a îndoielii conduce persoana 


spre crearea certitudinii în sisteme de sensuri care 

sunt susținute de tradiţie şi autoritate. În pofida 
elementului de îndoială care este presupus de spi- 
ritualitatea finită a omului, şi în pofida amenințării 
din partea lipsei de sens presupusă de înstrăinarea 
omului, angoasa este redusă prin aceste moduri 
de a produce şi păstra certitudinea. Angoasa ne- 
vrotică construieşte un castel îngust de certitudine 
care poate fi apărat şi este apărat cu cea mai mare 
tenacitate. Puterea de a întreba a omului nu este 
lăsată să se actualizeze în această sferă, şi dacă 
există un pericol de a se actualiza prin întrebări 
puse din afară, omul reacționează printr-o respin- 
gere fanatică. Fără îndoială, castelul incertitudinii 
nu este construit pe stânca realității. Incapacitatea 
nevroticului de a avea un contact deplin cu realita- 
tea face ca îndoielile şi certitudinile lui să fie nerea- 
liste. Omul le situează pe amândouă într-un loc 
greşit. Omul se îndoieşte de ceea ce practic se află 
deasupra îndoielii şi este sigur de locul unde îndo- 
iala este adecvată. Mai mult decât orice, el nu ad- 
mite întrebarea cu privire la sens în aspectul uni- 
versal şi radical al acesteia. Întrebarea se află în el, 
aşa cum se află în fiecare om ca om în condiţiile 
înstrăinării existenţiale. Însă omul nu poate recu- 
noaşte acest lucru fiindcă este lipsit de curajul de a 
lua asupra lui angoasa golului sau îndoielii şi lipsa 
de sens. 

Analiza angoasei patologice în raport cu cea 
existențială a pus în evidență următoarele principii: 
(1) Angoasa existenţială are un caracter ontologic 
şi nu poate fi îndepărtată, ci trebuie preluată în cu- 

rajul de a fi. (2) Angoasa patologică este consecința 
eşecului eului de a prelua angoasa asupra lui 
însuşi. (3) Angoasa patologică conduce la auto- 
afirmare pe o bază limitată, fixă şi 'nerealistă, şi la 
o apărare compulsivă a acestei baze. (4) Angoasa 
patologică, în raport cu angoasa sorții şi a morții, 
produce o securitate ireală; în raport cu angoasa 
vinovăţiei şi a condamnării, o perfecțiune ireală; 
în raport cu angoasa îndoielii şi a lipsei de sens, o 
certitudine ireală. (5) Angoasa patologică, odată 
stabilită, este un obiect al vindecării medicale. An- 
goasa existenţială este un obiect al ajutorului pre- 
oțesc. Nici funcția medicală şi nici cea pastorală 
nu sunt legate de reprezentanţii acestor vocații: 
preotul poate fi un vindecător iar psihoterapeutul 
poate fi un preot, şi fiecare ființă umană poate fi 
ambele în raport cu „aproapele“ său. Însă funcţiile 
nu trebuie confundate, iar reprezentanţii lor nu ar 
trebui să încerce să o înlocuiască pe una cu cealal- 
tă. Scopul ambelor funcții este acela de a-i ajuta pe 
oameni să atingă auto-afirmarea deplină, să ajungă 
la curajul de a fi. 


VITALITATE ŞI CURAJ 


Angoasa şi curajul au un caracter psihosoma- 
tic. Acestea sunt atât biologice cât şi psihologice. 
Din punctul de vedere biologic, s-ar putea afirma 
ca frica şi angoasa sunt păzitorii, indicând amenin- 
tarea ne-ființei asupra unei ființe vii şi producând 

mişcări de apărare şi rezistență față de această 
ameninţare. Frica şi angoasa pot fi considerate ca 
expresii a ceea ce s-ar putea numi „auto-afirmare 
veghetoare” Fără frica anticipatoare şi angoasa 
constrângătoare nici o fiinţă finită nu ar fi capabilă 
să existe. Din acest punct de vedere, curajul constă 
în faptul de a fi gata de a lua asupra ta aspectele 
negative, anticipate de către teamă, de dragul unei 
pozitivități depline. Auto-afirmarea biologică im- 
plică acceptarea dorinţei, limitării, insecurității, 
durerii şi eventualei distrugeri. Fără această auto- 
afirmare, viața nu se poate conserva sau prelungi. 
Cu cât o ființă are mai multă putere vitală, cu atât 
este mai capabilă să se afirme, în pofida pericolelor 
anunţate de frică şi de angoasă. 

Totuşi, acest. lucru ar intra în contradicție cu 
funcţiile ei biologice dacă curajul nu ar ține cont de 
avertizările acestora şi ar efectua acţiuni cu un ca- 
racter direct şi auto-distructiv. Acesta este adevă- 
rul din doctrina despre curaj formulată de Aristo- 
tel, ca mijlocitor corect între laşitate şi temeritate. 
Auto-afirmarea biologică are nevoie de un echili- 
bru între curaj şi frică. Un astfel de echilibru este 
prezent în toate fiinţele vii care sunt capabile să-şi 
menţină şi să-şi dezvolte propria ființă. Dacă aver- 
tizările din partea fricii nu mai au nici un efect sau 
dacă dinamica curajului lor şi-a pierdut puterea, 
viaţa se risipeşte. Dorinţa de securitate, perfecțiune 
şi certitudine la care noi ne-am referit, este necesa- 
ră şi din punct de vedere biologic. Devine însă bio- 

logic distructivă dacă este evitat riscul de insecuri- 
tate, imperfecţiune şi incertitudine. Dimpotrivă, un 
risc care are un temei realist în noi înşine şi în 
lumea noastră este necesar din punct de vedere 
biologic, în timp ce, fără un astfel de temei, este 
auto-distructiv. În consecință, viaţa include deo- 
potrivă frica şi curajul ca elemente ale unui proces 
de viaţă într-un echilibru schimbător dar în esen- 
ță stabil. Atât timp cât viața are un astfel de echi- 
libru este capabilă să reziste ne-ființei. Frica şi 
curajul necontrolate distrug viața a cărei conser- 
vare şi menţinere sunt funcţiile echilibrului dintre 
frică şi curaj. 

Un proces de viață care prezintă acest echili- 
bru şi împreună cu el putere de ființă are, în ter- 
meni biologici, vitalitate, adică putere de viaţă. De 
aceea, curajul corect trebuie, asemenea fricii corec- 
te, să fie înţeles ca o expresie a vitalităţii perfecte. 
Curajul de a fi este o funcţie a vitalităţii. Vitalitatea 
atenuantă determină în consecinţă şi curajul ate- 
nuant. A întări vitalitatea înseamnă a întări curajul 
de a fi. Indivizii nevrotici şi perioadele nevrotice 
nu au vitalitate. Substanţa lor biologică s-a dezin- 
tegrat. Au pierdut puterea deplină a auto-afirmă- 
rii, a curajului de a fi. Fie că acest lucru se petrece 
sau nu, este rezultatul proceselor biologice, este 
soarta biologică. Perioadele de curaj de a fi atenuat 
sunt perioade de slăbire biologică în cazul indivi- 
dului şi în cazul istoriei. Cele trei perioade de an- 
goasă necontrolată sunt perioade de vitalitate scă- 

zută; acestea sunt sfârşituri ale unei epoci şi ar pu- 
tea fi depăşite numai prin ridicarea grupurilor pu- 
ternice din punct de vedere vital care înlocuiesc 
grupurilor dezintegrate din punct de vedere vital. 

Până la acest punct am prezentat argumentul 
biologic fără vreo critică. Trebuie acum să exami- 
năm validitatea diferitelor sale etape. Prima între- 
bare care trebuie pusă se referă la diferenţa dintre 
frică şi angoasă aşa cum a fost prezentată mai îna- 
inte. Nu poate exista nici o îndoială că frica ce este 
orientată spre un obiect definit are funcţia biologi- 
că de a anunţa amenințările din partea ne-fiinţei şi 
de a provoca măsuri de protecție şi rezistență. Dar 
trebuie să ne întrebăm: Este acelaşi lucru valabil şi 
în cazul angoasei? Argumentul nostru biologic a 
utilizat în mod predominant termenul de frică iar 
termenul angoasă numai în mod excepțional. Acest 
lucru a fost făcut în mod intenționat. Deoarece, 
vorbind din punct de vedere biologic, angoasa este 
mai mult distructivă decât protectoare. În timp ce 
frica poate conduce la măsuri ce se ocupă cu obiec- 
tele fricii, angoasa nu poate face acest lucru, deoa- 
rece nu are obiecte. Faptul — la care ne-am referit 
deja — că viaţa încearcă să transforme angoasa în 
frică, arată că angoasa este nefolositoare din punct 
de vedere biologic şi nu poate fi exprimată în ter- 
meni de protejare a vieții. Angoasa produce forme 
de comportament sfidătoare de sine. De aceea, an- 
goasa transcende, prin propria ei natură, argumen- 
tul biologic. 

Al doilea aspect ce trebuie subliniat aici este 
conceptul de vitalitate. Conceptul de vitalitate a 
devenit o problemă importantă de când fascismul 
şi nazismul au transferat accentuarea teoretică a 
vitalității în sistemele politice care, în numele vita- 
lităţii, au atacat majoritatea valorilor lumii occiden- 
tale. În dialogul Lachis de Platon, relația dintre vi- 
talitate şi curaj este discutată în contextul dacă 
animalele au sau nu curaj. Se pot spune multe pen- 
tru a oferi un răspuns afirmativ: echilibrul dintre 
frică şi curaj este bine dezvoltat în lumea animală. 
Animalele sunt avertizate de frică, însă, în condiţii 
speciale, ele nu iau în seamă frica lor şi riscă dure- 
rea şi anihilarea de dragul celor care sunt o parte a 
afirmării lor de sine, cum ar fi urmaşii sau grupul 
lor. Însă, în pofida acestor fapte evidente, Platon 
respinge curajul animal. Şi este natural să fie aşa, 
căci dacă curajul este cunoaşterea a ceea ce să eviți 
şi a ceea ce să îndrăzneşti, atunci curajul nu poate 
fi separat de om ca ființă rațională. 

Vitalitatea, puterea vieţii este corelată cu felul 
de viaţă căruia îi dă putere. Puterea vieții omului 
nu poate fi considerată separat de ceea ce filosofii 
medievali au numit „intenționalitate”, relația cu 
sensurile. Vitalitatea omului este tot atât de mare 
ca şi intenționalitatea sa; ele sunt interdependente. 
Acest lucru face ca omul să fie cea mai vitală ființă 
dintre toate ființele. Omul poate transcende orice 
situație dată în orice direcţie şi această posibilitate 
îl face să creeze dincolo de el însuşi. Vitalitatea este 

puterea de a crea dincolo de sine, dar fără a se 
pierde pe sine. Cu cât o ființă are mai multă putere 
de a crea dincolo de sine, cu atât are mai multă 
vitalitate. Lumea creaţiilor tehnice este cea mai 
evidentă expresie a vitalității omului şi a superiori- 
tăţii lui asupra vitalității animale. Numai omul are 
vitalitate completă, deoarece el singur are intențio- 
nalitate completă. 

Am definit intenționalitatea ca „ființă orientată 
spre conţinuturi pline de sens” Omul trăieşte „în” 
sensuri, în ceea ce este valid din punct de vedere 
logic, estetic, etic şi religios. Subiectivitatea lui este 
impregnată cu obiectivitate. În fiecare contact cu 
realitatea, structurile sinelui şi ale lumii sunt pre- 
zente în mod interdependent. Expresia fundamen- 
tală a acestui fapt este limbajul, care îi dă omului 
puterea de a abstractiza din ceva dat la modul con- 
cret şi, după ce a abstractizat, să se întoarcă la acel 
ceva pentru a-l interpreta şi a-l transforma. Cea 
mai vitală ființă este ființa care are cuvântul şi prin 
cuvânt este eliberată din robia a ceea ce este dat. În 
fiecare întâlnire cu realitatea omul se află deja din- 
colo de această întâlnire. El o cunoaşte, o compară, 
este tentat de alte posibilități, el anticipează viito- 
rul şi îşi aminteşte trecutul. Aceasta este libertatea 
lui, şi în această libertate constă puterea vieții lui. 
Aceasta este sursa vitalităţii lui. 

Dacă raportul dintre vitalitate şi intenţionalita- 
te este corect înţeles, individul poate accepta in- 
terpretarea biologică a curajului în limitele acestei 

validități. Cu siguranţă, curajul este o funcţie a vi- 
talității, însă vitalitatea nu este ceva care poate fi 
separat de totalitatea ființei umane, de limbajul lui, 
de creativitatea lui, de viața lui spirituală sau de 
preocuparea lui ultimă. Una dintre cele mai neferi- 
cite consecințe ale intelectualizării vieţii spirituale 
a omului a fost faptul că cuvântul „spirit“ s-a pier- 
dut şi a fost înlocuit prin cuvântul „minte” sau „in- 
telect” , iar elementul de vitalitate care este prezent 
în „spirit” a fost separat şi interpretat ca o forță bi- 
ologică independentă. Omul a fost divizat într-un 
intelect lipsit de viaţă şi o vitalitate lipsită de sens. 
Terenul de mijloc dintre acestea, sufletul spiritual 
în care vitalitatea şi intenționalitatea sunt unite, a 
fost dat la o parte. La sfârşitul acestei dezvoltări 
naturalismului reducționist i-a fost uşor să derive 
auto-afirmarea şi curajul dintr-o vitalitate pur bio- 
logică. Însă, în om, nimic nu este „pur biologic”, 
după cum nimic nu este „pur spiritual” Fiecare 
celulă a corpului său participă la libertatea şi la 
spiritualitatea lui, şi fiecare act al creaţiei lui spiri- 
tuale este hrănit de dinamica lui vitală. 

Această unitate a fost presupusă în cuvântul 
grecesc areté. Acesta poate fi tradus prin virtute, 
doar dacă sunt îndepărtate conotațiile moraliste ale 
„virtuţii” Termenul grecesc combină puterea şi va- 
loarea, puterea fiinţei şi împlinirea sensului. Aret6s 
este purtătorul valorilor înalte, iar testul ultim al 
propriului areté este capacitatea sa de a fi pregătit 

să se sacrifice pe sine pentru aceste valori. Curajul 
său exprimă tot aşa de bine intenționalitatea cât şi 
vitalitatea sa. Vitalitatea formată spiritual este cea 
care face din el un aretés. În spatele acestei termino- 
logii stă convingerea lumii antice că curajul este 
ceva nobil. Modelul omului curajos nu este barba- 
rul ce se auto-iroseşte, a cărui vitalitate nu este pe 
deplin umană, ci grecul educat care cunoaşte an- 
goasa ne-fiinţei, fiindcă el cunoaşte valoarea fiinţei. 
Mai poate fi adăugat faptul că termenul latin virtus 
şi derivatele sale, virtu al Renaşterii italiene şi 
„virtue” al Renaşterii engleze, au un înţeles similar 
cu areté. Acestea desemnează calitatea celor care 
unesc puterea masculină (virtus) cu noblețea mora- 
lä. Vitalitatea şi intenţionalitatea sunt unite în acest 
ideal al perfecțiunii umane, care este la fel de de- 
parte de barbarism cât şi de moralism. 

În lumina acestor consideraţii, se poate susține 
că argumentul biologic este insuficient în raport cu 
ceea ce antichitatea clasică a denumit curaj. Vita- 
lismul, în sensul separării a ceea ce este vital de 
intențional, restabileşte în mod necesar barbaris- 
mul ca ideal al curajului. Deşi acest lucru este făcut 
în interesul ştiinţei, exprimă - de obicei împotriva 
dorinţei apărătorilor naturalişti — o atitudine pre- 
umanistă şi poate; dacă este folosit de către dema- 
gogi, să producă idealul barbar de curaj aşa cum 
a apărut în fascism şi nazism. În om, vitalitatea 
„pură” nu este niciodată pură, ci întotdeauna este 
denaturată, fiindcă puterea de viață a omului este 

libertatea lui şi spiritualitatea în care vitalitatea şi 
intenționalitatea sunt unite. 

Există, totuşi, şi un al treilea punct asupra că- 
ruia interpretarea biologică a curajului cere o eva- 
luare. Acesta este răspunsul pe care biologismul îl 
oferă la întrebarea: unde îşi are curajul originea? 
Argumentul biologic răspunde: în puterea vitală 
care este un dar natural, o problemă ce ţine de 
soarta biologică. Acest răspuns este foarte asemă- 
nător cu răspunsurile antice şi medievale în care 
combinația dintre soarta biologică şi cea istorică, 
situația aristocratică, a fost considerată o condiție 
favorabilă pentru dezvoltarea curajului. În ambele 
cazuri, curajul este o posibilitate ce depinde, nu de 
puterea voinţei sau de înțelegere, ci de un dar ce 
precede acțiunea. Imaginea tragică a grecilor din 
vechime precum şi imaginea deterministă a natu- 
ralismului modern sunt de acord în acest punct: 
puterea „auto-afirmării în pofida”, adică curajul de 
a fi, este o problemă ce ține de soartă. Acest lucru 
nu interzice evaluarea morală, însă interzice evalu- 
area moralistă a curajului: un om nu poate po- 
runci curajului de a fi şi nici nu îl poate obține prin 
ascultarea unei porunci. Vorbind din punct de ve- 
dere religios, ace:t lucru ține de har. Aşa cum se 
întâmplă deseori în istoria gândirii, naturalismul a 
pregătit calea spre o nouă înţelegere a harului, în 
timp ce idealismul a împiedicat o astfel de înțele- 
gere. Din acest punct de vedere, argumentul biolo- 
gic este foarte important şi trebuie luat în serios, 

mai ales în etică, în pofida denaturărilor concep- 
tului de vitalitate atât în vitalismul biologic, cât şi 
în cel politic. Adevărul cu privire la interpretarea 
vitalistă a eticii este harul. Curajul ca har este un 
rezultat şi o întrebare. 

CAPITOLUL IV 


Curaj şi participare 
[Curajul de a fi ca o parte] 


FIINŢĂ, INDIVIDUALIZARE ŞI PARTICIPARE 


Acesta nu este locul cel mai potrivit pentru a 
dezvolta o doctrină a structurii ontologice de ba- 
ză şi a elementelor ei constitutive. O prezentare 
de acest fel a fost făcută în volumul I, partea I 
din Teologia Sistematică. Discuţia de faţă trebuie 
să facă referire la acele capitole fără a repeta însă 
argumentele lor. 

Principiile ontologice au un caracter potrivit 
structurii polare de bază a ființei, aceea a eului şi a 
lumii. Primele elemente polare sunt individualiza- 
rea şi participarea. Contribuţia lor la problema cu- 
rajului este evidentă, dacă acest curaj este definit ca 
auto-afirmare în pofida ne-fiinţei. Dacă întrebăm: 
care este subiectul acestei auto-afirmări? trebuie să 
răspundem: eul individual, care participă la lume, 

adică universul structural al ființei. Auto-afirmarea 
omului are două laturi, care pot fi deosebite dar 
nu şi separate: una dintre acestea este afirmarea 
eului ca eu; adică, afirmarea unui eu separat, 
auto-centrat, individualizat, incomparabil, liber, 
auto-determinat. Acest eu este afirmat în fiecare 
act al auto-afirmării. lată ce apără omul împotriva 
ne-ființei şi afirmă în mod curajos prin luarea 
ne-ființei asupra lui însuşi. Amenințarea pierderii 
acestui eu reprezintă esența angoasei, iar conştien- 
tizarea amenințărilor concrete la adresa acestuia 
este esenţa fricii. Auto-afirmarea ontologică prece- 
de toate diferenţele ce țin de definițiile metafizică, 
etică sau religioasă ale eului. Auto-afirmarea nu 
este nici naturală nici spirituală, nici bună nici rea, 
nici imanentă nici transcendentă. Aceste diferenţe 
sunt posibile numai datorită accentuării auto-afir- 
mării eului ca eu. Tot aşa, conceptele ce caracteri- 
zează eul individual se situează sub diferenţele de 
evaluare: separarea nu este înstrăinare, auto-cen- 
trarea nu este egoism, auto-determinarea nu este 
cădere în păcat. Acestea sunt descrieri structurale 
şi condiţia atât pentru dragoste cât şi pentru ură, 
pentru osândire cât şi pentru mântuire. Este mo- 
mentul să punem capăt întrebuințării teologice 
greşite de a sări cu indignare morală la fiecare 
cuvânt în care apare silaba „eu” Nici indignarea 
morală nu ar exista fără un eu centrat şi o afirmare 
ontologică de sine. 

Subiectul auto-afirmării este eul centrat. Ca eu 

poate fi distrus, dar nu poate fi împărţit: fiecare din 
părțile lui poartă semnul acestuia şi nu ale altui eu. 
Acesta nu poate fi schimbat: auto-afirmarea eului 
este îndreptată către el însuşi ca individ unic, 
irepetabil şi de neînlocuit. Afirmația teologică po- 
trivit căreia fiecare suflet omenesc are o valoare 
infinită, este o consecinţă a afirmării ontologice de 
sine ca eu invizibil şi de neschimbat. Acest aspect 
poate fi denumit „curajul de a fi în sine” 

Eul este însă un eu numai pentru că are o lu- 
me, un univers structurat, căruia îi aparține şi de 
care este separat în acelaşi timp. Eul şi lumea sunt 
corelate şi tot aşa sunt individualizarea şi partici- 
parea. Este exact ceea ce înseamnă participarea: a fi 
parte din ceva de care, în acelaşi timp, eşti separat. 
Literal vorbind,. participarea înseamnă „a lua par- 
te”. Această expresie poate fi folosită în trei sensuri 
diferite. Poate fi folosită în sensul de „a împărți”, 
ca, de exemplu, a împărţi o cameră cu cineva; sau, 
în sensul de „a avea în comun”, aşa cum Platon 
afirma despre methexis („având cu”), participarea 
individului la ceea ce este universal; sau poate fi 
folosită în sensul de „a fi o parte”, de exemplu, 
dintr-o mişcare politică. 

În aceste cazuri, participarea este o identitate 
parțială şi o non-identitate parțială. O parte dintr-un 
întreg nu este ideritică cu întregul căruia îi aparți- 
ne. Însă întregul este ceea ce este numai cu ajutorul 
părții. Relaţia corpului cu organele sale este cel mai 
evident exemplu. Eul este o parte a lumii pe care el 
o are ca lume a sa. Lumea nu ar fi ceea ce este fără 

acest eu individual. Se spune că cineva este identi- 
ficat cu o mişcare. Această participare face ca exis- 
tența lui şi existența mişcării să fie într-o anumită 
măsură aceeaşi. 

Pentru a înţelege natura înalt dialectică a par- 
ticipării este necesar să se gândească mai degrabă 
în termeni ce ţin de putere, decât în termeni ce țin 
de lucruri. Identitatea parțială a lucrurilor separate 
la modul definit nu poate fi concepută. Însă pute- 
rea de a fi poate fi împărtăşită de către diferiți in- 
divizi. Puterea de a fi ca stat poate fi împărtăşită de 
toți cetățenii acestuia, şi într-un mod remarcabil de 
către conducătorii săi. Puterea statului este parțial 
puterea lor, deşi puterea statului transcende pute- 
rea lor şi puterea lor transcende puterea statului. 
Identitatea de participare este o identitate în pu- 
terea de a fi. În acest sens, puterea de a fi a eului 
individual este în parte identică cu puterea de a fi a 
lumii lui şi invers. 

Pentru conceptele de auto-afirmare şi curaj, 
aceasta înseamnă că auto-afirmarea eului ca eu in- 
dividual include întotdeauna afirmarea puterii de 
a fi la care eul participă. Eul se afirmă pe el însuşi ca 
participant la puterea unui grup, a unei mişcări, a 
esenţelor, a puterii de a fi ca atare. Auto-afirmarea, 
dacă este realizată în pofida amenințării ne-fiinţei, 
este curajul de a fi. Însă nu este curajul de a fi în 
sine, ci „curajul de a fi ca o parte” 

Expresia „curajul de a fi ca o parte” prezintă 
câteva dificultăți. Voința de a fi ca o parte, în timp 

pare să exprime lipsa curajului, adică dorința de a 
trăi sub protecția unei lumi mai mari. Nu curajul, 
ci slăbiciunea pare să ne facă să ne afirmăm noi în- 
şine ca parte. Însă, faptul de a fi o parte, indică fap- 
tul că auto-afirmarea include în mod necesar pro- 
pria afirmare ca „participant”, şi că această latură a 
afirmării noastre de sine este tot atât de mult ame- 
ninţată de ne-fiinţă, cât este cealaltă latură, afirma- 
rea eului ca eu individual. Noi suntem amenințați, 
nu numai cu pierderea eului nostru individual, dar 
şi cu pierderea participării la lumea noastră. Prin 
urmare, auto-afirmarea ca parte necesită curaj în 
aceeaşi măsură ca şi auto-afirmarea ca individ. Este 
un curaj ce preia o ameninţare dublă din partea 
ne-ființei asupra lui însuşi. 

În esenţă, curajul de a fi este întotdeauna cura- 
jul de a fi ca o parte şi curajul de a fi în sine în in- 
terdependenţă. Curajul de a fi ca o parte este un 
element ce compune curajul de a fi în sine, şi cura- 
jul de a fi în sine este un element ce compune cura- 
jul de a fi ca o parte. Dar, în condiţiile finitudinii şi 
înstrăinării umane, ceea ce este în mod esențial 
unit devine scindat în mod existenţial. Curajul de a 
fi ca o parte se separă singur de unirea cu curajul 
de a fi în sine, şi invers; şi ambele se dezintegrea- 
ză în izolarea lor.. Angoasa pe care au preluat-o 
asupra lor este de nedesfăcut şi devine distrugă- 
toare. Această situație determină procedura noas- 
tră ulterioară: ne vom ocupa mai întâi de manifes- 
tările curajului de a fi ca o parte, apoi de manifes- 

tările curajului de a fi în sine, şi în al treilea rând 
ne vom ocupa de curajul în care cele două aspecte 
sunt reunite. 


MANIFESTĂRI COLECTIVE 
ŞI SEMI-COLECTIVE ALE CURAJULUI 
DE AFI CA O PARTE 


Curajul de a fi ca o parte este curajul de a 
afirma propria ființă prin participare. Omul parti- 
cipă la lumea de care aparține şi de care este în ace- 
laşi timp separat. Însă participarea la jume devine 
reală prin participarea la acele părţi ale acesteia ca- 
re constituie propria viață a cuiva. Lumea ca un 
întreg, este potenţială, nu actuală. Sunt actuale ace- 
le părţi cu care cineva este identic în mod parțial. 
Cu cât o ființă are mai multe relaţii, cu atât este 
mai capabilă, conform structurii polare a realității, 
să participe. Omul ca ființă complet centrată sau ca 
persoană poate participa la totul, dar participă prin 
acea parte a lumii care îl face să fie o persoană. 
Numai prin întâlnirea continuă cu alte persoane 
poate persoana să devină şi să rămână o persoană. 
Locul acestui contact este comunitatea. Participa- 
rea omului la natură este directă, în măsura în care 
este o parte determinată a naturii prin existenţa lui 
corporală. Participarea lui la natură este indirectă 
şi mediată de către comunitate în măsura în care el 
transcende natura prin cunoaşterea şi modelarea 
acesteia. 

Fără limbaj nu există universalii; fără universa- 
lii nu există transcendere a naturii şi nici o relaţie 
cu natura ca natură. Însă limbajul este comun, nu 
individual. Partea de realitate la care omul partici- 
pă imediat este comunitatea de care aparţine. Nu- 
mai şi numai prin aceasta este mediată participarea 
la lume ca întreg şi la toate părțile ei. 

Prin urmare, cel ce are curajul de a fi ca o parte 
are curajul de a se afirma pe sine însuşi ca parte a 
comunității la care participă. Auto-afirmarea sa este 
o parte a auto-afirmării grupurilor sociale ce con- 
stituie societatea de care el aparține. Acest lucru 
pare să presupună faptul că există o auto-afirmare 
colectivă, nu numai o auto-afirmare individuală, şi 
că auto-afirmarea colectivă este ameninţată de că- 
tre ne-ființă producând o angoasă colectivă, căreia 
i se opune curajul colectiv. Se poate spune că 
subiectul acestei angoase şi al acestui curaj este un 
eu colectiv ce se deosebeşte de acele euri individu- 
ale care sunt parte a acesteia. Dar o astfel de extin- 
dere a sensului de „eu” trebuie respinsă. Egoismul 
este egocentrism. Totuşi, într-un grup, nu există 
un centru în sensul în care există într-o persoană. 
Poate exista însă o putere centrală, un rege, un pre- 
şedinte, un dictator. Acesta poate fi capabil să-şi 
impună voinţa asupra grupului. Însă nu grupul 
este cel care decide dacă acesta decide, deşi grupul 
îl poate urma. 

Prin urmare, nu este potrivit să se vorbească 
despre un sine colectiv şi nu este folositor nici să se 
întrebuințeze termeni precum angoasă colectivă şi 

curaj colectiv. Când am descris cele trei perioade 
ale angoasei, am subliniat faptul că mase întregi de 
oameni au fost cuprinse de un tip special de an- 
goasă deoarece mulți dintre ei au experimentat 
aceeaşi situație producătoare de angoasă, şi deoa- 
rece manifestările de angoasă sunt întotdeauna 
contagioase. Nu există nici o angoasă colectivă, ca 
să nu mai vorbim de o angoasă care a cuprins mai 
mulți sau pe toți membrii unui grup şi care s-a in- 
tensificat sau s-a schimbat devenind universală. 
Acelaşi lucru este valabil şi în privința a ceea ce în 
mod eronat se numeşte curaj colectiv. Nu există 
nici o entitate de tipul „eu colectiv” ca subiect al 
curajului. Există euri care participă la un grup şi al 
căror caracter este în parte determinat de această 
participare. Presupusul eu colectiv este o calitate 
comună a eurilor individuale din cadrul unui 
grup. Curajul de a fi ca o parte este, asemenea tu- 
turor formelor de curaj, o calitate proprie eurilor 
individuale. 

O societate colectivă este o societate în care via- 
ţa şi existența individului sunt determinate de exis- 
tenţa şi instituţiile grupului. În societățile colective, 
curajul individului este curajul de a fi ca o parte. 
Uitându-ne la aşa-numitele societăți primitive, pu- 
tem observa forme tipice de angoasă şi de instituții 
în care curajul se exprimă pe sine. Membrii indivi- 
duali ai grupului dezvoltă în mod egal angoase şi 
temeri. Aceştia folosesc aceleaşi metode pentru a-şi 
manifesta curajul şi îndrăzneala care sunt prescrise 
de tradiții şi instituţii. Acest curaj este curajul pe 

care fiecare membru al grupului se presupune că 
trebuie să îl aibă. În multe triburi, curajul de a re- 
zista durerii de unul singur este testul pentru apar- 
tenența deplină la grup, iar curajul de a înfrunta 
moartea de unul singur este un test de durată din 
viața celor mai multe grupuri. Curajul celui care 
suportă aceste teste este curajul de a fi ca o parte. 
Acesta se auto-afirmă prin grupul la care participă. 
Angoasa potenţială de a se pierde în cadrul grupu- 
lui nu este actualizată, deoarece identificarea cu 
grupul este completă. Ne-fiinţa sub forma amenin- 
țării pierderii eului în cadrul grupului încă nu a 
apărut. 

Auto-afirmarea în cadrul unui grup include 
curajul de a accepta vinovăția şi consecințele aces- 
teia ca vinovăţie publică, fie că el însuşi este res- 
ponsabil sau altcineva. Aceasta este o problemă a 
grupului care trebuie eliminată de dragul grupului, 
iar metodele de pedepsire şi de răsplată cerute de 
către grup sunt acceptate de individ. 

Vina conştiinţei individuale există numai ca o 
conştiinţă a unei deviații de la instituțiile şi regulile 
colective. Adevărul şi sensul sunt încorporate în 
tradiţiile şi simbolurile grupului, şi nu există nici 
o cercetare sau îndoială autonomă privitoare la 
acestea. Chiar şi într-o colectivitate primitivă, ca 
în fiecare comunitate umană, există membri repre- 
zentativi şi purtători ai tradiţiilor precum şi viitori 
conducători. Aceştia trebuie să se situeze la o dis- 
tanță suficientă pentru a putea judeca şi schimba. 
Aceştia trebuie să-şi asume responsabilitate şi să 

pună întrebări. Acest fapt produce în mod inevita- 
bil îndoiala individuală şi vina personală. Totuşi, 
modelul predominant este curajul de a fi ca o parte 
în toți membrii grupului primitiv. 

În primul capitol, în timp ce ne ocupam de 
conceptul de curaj, ne-am referit la Evul Mediu şi 
la interpretarea aristocratică a curajului. Curajul spe- 
cific Evului Mediu, ca şi al oricărei societăți feudale, 
este de fapt curajul de a fi ca o parte. Aşa-numita 
filosofie realistă a Evului Mediu este o filosofie a 
participării. Aceasta presupune că universalele în 
mod logic şi colectivele în fapt au mai multă reali- 
tate decât individul. Particularul (lit. a fi o parte 
mică) are puterea sa de a fi prin participare la uni- 
versal. De exemplu, auto-afirmarea exprimată în 
respectul de sine al individului este auto-afirmare 
ca supus al unui stăpân feudal sau ca membru al 
unei bresle, sau ca student într-o corporație aca- 
demică, sau ca purtător al unei funcții speciale cum 
este cea aparţinând unui meşteşug, unui negoț sau 
unei profesii. 

Însă, Evul Mediu, în pofida tuturor elemente- 
lor primitive, nu este primitiv. Două lucruri s-au 
întâmplat în lumea antică care au separat în mod 
hotărât colectivismul medieval de colectivismul 
primitiv. Unul dintre acestea a fost descoperirea 
vinei personale — numită de către profeți vină îna- 
intea lui Dumnezeu: pasul decisiv spre personali- 
zarea religiei şi a culturii. Celălalt a fost începutul 
punerii la îndoială autonome din cadrul filosofiei 


greceşti, fiind pasul decisiv spre problematizarea 

culturii şi religiei. Ambele elemente au fost trans- 
mise națiunilor medievale prin intermediul Biseri- 
cii şi o dată cu acestea au fost transmise şi angoasa 
vinei şi a condamnării precum şi angoasa îndoielii 
şi a lipsei de sens. 

Ca şi în antichitatea târzie, acest lucru ar fi pu- 
tut conduce la o situație în care curajul de a fi în 
sine era necesar. Biserica a oferit însă un antidot 
împotriva amenințării angoasei şi disperării, şi 
anume ea însăşi, tradiţiile ei, sacramentele, educa- 
ţia şi autoritatea ei. Angoasa vinei a fost anihilată 
de curajul de a fi parte a comunității sacramentale. 
Angoasa îndoielii a fost anihilată prin curajul de a 
fi parte a comunităţii în care revelația şi rațiunea 
sunt unite. În acest fel, curajul medieval de a fi a 
fost — în ciuda diferenţelor față de colectivismul 
primitiv — curajul de a fi ca o parte. Tensiunea crea- 
tă prin această situaţie este teoretic experimentată 
în atacul nominalismului asupra realismului medi- 
eval şi a conflictului permanent dintre acestea. 
Nominalismul atribuie realitate ultimă individului 
şi ar fi condus mult mai devreme decât a condus 
de fapt la o dizolvare a sistemului medieval de 
participare, dacă nu ar fi fost întârziat de către au- 
toritatea puternică şi nelimitată a Bisericii. 

În practica religioasă, aceeaşi tensiune a fost 
exprimată în dualitatea sacramentelor slujbei şi 
penitenţei. Cea dintâi a mijlocit puterea obiectivă a 
mântuirii la care fiecare trebuia să participe, dacă 
se putea prin prezenţa zilnică la oficierea acesteia. 

Ca o consecinţă a acestei participări universale, vina 
şi harul erau simţite, nu numai ca ceva personal, 
dar şi ca ceva comun. 

Pedepsirea păcătosului avea un caracter re- 
prezentativ, în aşa fel încât întreaga comunitate su- 
ferea împreună cu el. lar eliberarea păcătosului din 
osânda de pe pământ şi din purgatoriu depindea 
în parte de sfințenia reprezentativă a sfinţilor şi de 
dragostea celor care au făcut sacrificii pentru elibe- 
rarea lui. Nimic nu este mai caracteristic pentru 
sistemul medieval de participare decât această re- 
prezentare reciprocă. Curajul de a fi ca o parte şi 
de a prelua angoasele ne-fiinţei este încorporat în 
instituțiile medievale aşa cum a fost în formele 
primitive de viaţă. Însă semi-colectivismul medi- 
eval ia sfârşit atunci când polul anti-colectivist, 
reprezentat de sacramentul penitenţei, a trecut 
în primul plan. Principiul conform căruia numai 
„remuşcarea”, acceptarea personală şi totală a ju- 
decăţii şi harului, poate face efective aceste sacra- 
mente obiective, a dus către limitarea şi chiar la ex- 
cluderea elementului obiectiv, cel al reprezentării 
şi participării. În actul remuşcării, fiecare se află 
singur în faţa lui Dumnezeu; şi a fost dificil pentru 
Biserică să medieze acest element cu cel obiectiv. 
În final, s-a dovedit imposibil şi sistemul s-a de- 
zintegrat. În acelaşi timp, tradiția nominalistă a 
devenit puternică şi s-a eliberat de sub heterono- 
mia Bisericii. În perioada Reformei şi a Renaşterii, 
curajul medieval de a fi ca o parte, sistemul său 

semi-colectiv, a ajuns la sfârşit şi au început dez- 
voltările care au adus în prim plan problema cura- 
jului de a fi în sine. 


MANIFESTĂRI NE O-COLECTIVE ALE 
CURAJULUI DE AFI CA OPARTE 


Ca reacţie la predominanţa curajului de a fi în 
sine, în istoria modernă occidentală au apărut miş- 
cări cu caracter neo-colectiv precum: fascismul, 
nazismul şi comunismul. Diferenţa fundamentală 
dintre toate acestea şi colectivismul primitiv şi 
semi-colectivismul medieval este de trei feluri. a) În 
primul rând, neo-colectivismul este precedat de eli- 
berarea rațiunii autonome şi de crearea civilizației 
tehnice. Acesta foloseşte realizările tehnice şi şti- 
ințifice ale acestei dezvoltări în propriile scopuri. 
b) În al doilea rând, neo-colectivismul a apărut 
într-o situaţie în care se confruntă cu multe ten- 
dințe competitive, chiar şi în însăşi mişcarea neo- 
colectivă. De aceea, este mai puțin stabil decât 
formele mai vechi de colectivism. c) Acest aspect 
conduce la cea de a treia şi cea mai puternică dife- 
rență: metodele totalitare ale colectivismului actual 
în termenii unui stat național sau ai unui imperiu 
supra-naţional. Rațiunea acestui lucru este necesi- 
tatea unei organizări tehnice centralizate şi chiar 
mai mult pentru suprimarea tendinţelor care ar 
putea dizolva sistemul colectiv prin alternative şi 
decizii individuale. Aceste trei diferențe nu împie- 

dică neo-colectivismul să prezinte multe tendinţe 
ale colectivismului primitiv, mai ales accentul ex- 
clusiv pus pe auto-afirmarea prin participare, pe 
curajul de a fi o parte. 

Revenirea la colectivismul tribal a fost deja vi- 
zibilă în nazism. Ideea germană de Volkgeist (spirit 
național) a fost un temei bun pentru acest lucru. 
Mitologia „sângelui şi gliei” a întărit această tendin- 
tă, iar deificarea mistică a Fiihrer-ului s-a ocupat 
de restul. În comparație cu această stare de lucruri, 
comunismul iniţial a fost o eshatologie rațională, o 
mişcare critică şi de aşteptare, în multe privinţe 
similară cu ideile profetice. Totuşi, după stabilirea 
statului comunist în Rusia, elementele eshatologice 
şi raționale au fost date la o parte şi au dispărut, iar 
revenirea la colectivismul tribal a fost impusă în 
toate sferele vieții. Naționalismul rusesc în expre- 
sia sa politică şi mistică a fost amestecat cu ideolo- 
gia comunistă. Astăzi, în țările comuniste, cuvântul 
„cosmopolit” este denumirea pentru cel mai mare 
eretic. Comuniştii, în ciuda mediului lor profetic, a 
importanţei acordate rațiunii şi productivității lor 
tehnice deosebite, aproape că au atins stadiul co- 
lectivismului tribal. 

Prin urmare, este posibil să se analizeze cura- 
jul de a fi ca o parte a neo-colectivismului privind 
în principal la manifestările sale comuniste. Semni- 
ficația sa istorică mondială trebuie privită în lumi- 
na unei ontologii a auto-afirmării şi a curajului. 
Problema aceasta nu ar fi atinsă dacă am deduce 


caracteristicile comunismului neo-colectiv din cau- 

ze contributive precum caracterul rusesc, istoria 
ţarismului, teroarea stalinismului, dinamica siste- 
mului totalitar, constelația politicii mondiale. Toate 
aceste lucruri contribuie dar nu reprezintă sursa 
problemei. Ele ajută la păstrarea şi răspândirea sis- 
temului, însă nu constituie esența lui. Esenţa lui 
este curajul de a fi ca o parte, pe care îl dă maselor 
de oameni ce trăiau sub o ameninţare tot mai mare 
din partea ne-fiinţei şi cu un sentiment din ce în ce 
mai mare de angoasă. Modurile tradiţionale de via- 
ță de la care au primit sau au moştenit formele de 
curaj de a fi parte sau, începând cu secolul al no- 
uăsprezecelea, noi posibilități ale curajului de a fi 
în sine, au fost dezrădăcinate rapid în lumea mo- 
dernă. Acest lucru s-a întâmplat şi încă se întâmplă 
în Europa, ca şi în cele mai îndepărtate colțuri ale 
Asiei şi Africii. Este o schimbare la scară mondială. 
Comunismul le dă celor care şi-au pierdut sau 

îşi pierd vechea lor afirmare colectivă de sine un 
nou colectivism şi, împreună cu acesta, un nou 
curaj de a fi ca o parte. Dacă privim la aderenţii 
convinşi ai comunismului, observăm dorinţa de a 
sacrifica orice împlinire individuală pentru auto- 
afirmarea grupului şi pentru țelul mişcării. Dar 
poate că luptătorul comunist nu ar fi de acord cu o 
astfel de descriere a ceea ce face el. Poate că, ase- 
menea credincioşilor fanatici din toate mişcările, el 
nu simte că face un sacrificiu. El ar putea să creadă 
că a ales singura cale dreaptă prin care poate atin- 
ge propria sa împlinire. Dacă se auto-afirmă afir- 
mând colectivul la care participă, el se primeşte pe 

sine înapoi de la colectiv, umplut şi împlinit de că- 
tre acesta. El oferă mare parte din ceea ce aparține 
eului său individual — poate existența acestuia ca 
fiinţă particulară în timp şi spațiu —, însă el primeş- 
te mai mult, deoarece ființa sa adevărată este în- 
chisă în ființa grupului. În abandonarea de sine fa- 
ță de cauza colectivă, el abandonează acel lucru 
din el care nu este inclus în auto-afirmarea colecti- 
vului; şi el consideră că acest lucru nu este demn 
de afirmare. În acest fel, angoasa ne-ființei indivi- 
duale este transformată într-o angoasă în privința 
colectivului, iar angoasa privitoare la colectiv este 
cucerită prin curajul de a se auto-afirma prin parti- 
ciparea la colectiv. 

Acest lucru poate fi arătat în relaţie cu cele trei 
mari tipuri de angoasă. Ca în orice ființă umană, 
angoasa sorții şi a morții este prezentă şi în comu- 
nistul convins. Nici o ființă nu poate accepta pro- 
pria sa ne-ființă fără o reacție negativă. Teroarea 
statului totalitar ar fi lipsa de sens fără posibilitatea 
de a produce teroare în supuşii săi. Însă angoasa 
sorții şi a morții este preluată în curajul de a fi ca o 
parte dintr-un întreg de a cărui teroare persoana 
este amenințată. Prin participare o persoană afirmă 
ceea ce poate deveni o soartă distructivă sau chiar 
cauza propriei morți. 

O analiză mult mai atentă ne arată următoarea 
structură: Participarea este identitate parţială, non- 
indentitate parțială. Soarta şi moartea pot răni sau 
distruge acea parte dintr-un individ care nu este 


identică cu colectivul la care participă. Dar mai 

există o altă parte corespunzătoare identității par- 
țiale de participare. Această parte nu este nici răni- 
tă şi nici distrusă de pretențiile şi acțiunile întregu- 
lui. Aceasta transcende soarta şi moartea. Aceasta 
este eternă, în sensul în care colectivul este consi- 
derat a fi etern, şi anume ca o manifestare esențială 
a fiinţei universale. Toate aceste lucruri nu trebuie 
să se situeze la nivel conştient în membrii colecti- 
vului; în schimb, sunt presupuse de emoțiile şi ac- 
țiunile lor. Ei sunt preocupați infinit mai mult de 
împlinirea grupului, iar din această preocupare îşi 
iau curajul de a fi. Termenul etern nu ar trebui să 
fie confundat cu termenul nemuritor. Nu există 
nici o idee de nemurire individuală în vechiul sau 
în noul colectivism. Colectivul la care o persoană 
participă înlocuieşte nemurirea individuală. Pe de 
altă parte, nu este o resemnare îndreptată în anihi- 
lare — altfel nici un curaj de a fi nu ar fi posibil — 
dar există ceva deasupra nemuririi şi anihilării; es- 
te participarea la ceva care transcende moartea, şi 
anume colectivul, şi, prin acesta, la fiinţa în sine. Cel 
care se află în această poziție simte în momentul 
sacrificării vieţii sale că este preluat în viaţa colec- 
tivului şi, prin aceasta, în viața universului ca parte 
a acestuia, chiar dacă nu ca ființă particulară. Acest 
fapt este asemănător curajului stoic de a fi; şi, în 
definitiv, stoicismul este cel care se află la baza 
acestei atitudini. Este adevărat că astăzi, aşa cum a 
fost şi în antichitatea târzie, atitudinea stoică, chiar 
dacă apare într-o formă colectivă, este singura al- 
ternativă serioasă la creştinism. Diferenţa dintre 

stoicul autentic şi cel neo-colectiv este aceea că cel 
din urmă este legat în primul rând de colectiv şi în 
al doilea rând de univers, în timp ce stoicul s-a 
aflat, înainte de toate, în raport cu Logosul univer- 
sal şi abia apoi cu posibilele grupuri umane. Însă, 
în ambele cazuri, angoasa sorții şi a morții este pre- 
luată în curajul de a fi ca o parte. 

În acelaşi fel, angoasa îndoielii şi a lipsei de 
sens este preluată în curajul neo-colectiv. Puterea 
auto-afirmării comuniste previne actualizarea în- 
doielii şi manifestarea angoasei lipsei de sens. Sen- 
sul vieţii este sensul colectivului. Chiar şi cei care 
trăiesc ca victime ale terorii la nivelul inferior al 
ierarhiei sociale nu se îndoiesc de valabilitatea 
acestor principii. Ceea ce li se întâmplă acestora 
este o problemă de soartă şi e nevoie de curaj şi 
nu de angoasa îndoielii şi a lipsei de sens pentru a 
depăşi angoasa sorții şi a morții. 

În ceea ce priveşte această siguranţă, comunis- 
tul priveşte cu dispreț societatea occidentală. Ob- 
servă în aceasta cantitatea imensă de angoasă şi 
îndoială şi o interpretează ca fiind principalul 
simptom al morţii şi sfârşitului apropiat al societă- 
ţii burgheze. Acesta este unul dintre motivele care 
explică expulzarea şi prohibiția celor mai multe 
forme de expresie artistice din țările neo-colecti- 
viste, deşi acestea au adus contribuții importante la 
apariția şi dezvoltarea artei şi literaturii moderne 
în ultima lor perioadă pre-comunistă, şi deşi co- 
munismul, în stadiul său de luptă, a folosit ele- 


mente anti-burgheze pentru propaganda sa. Odată 

cu stabilirea colectivului şi cu accentuarea exclusivă 
a auto-afirmării ca parte, acele expresii ale curajului 
de a fi în sine a trebuit să fie respinse. 

Neo-colectivistul este în stare să preia şi an- 
goasa vinei şi a condamnării în curajul său de a fi 
ca o parte. Nu păcatul său personal este cel care 
produce angoasa vinei, ci un păcat real sau posibil 
împotriva colectivului. În acest sens, colectivul în- 
locuieşte pentru el pe Dumnezeului judecății, al 
pocăinţei, al condamnării şi al iertării. El se confe- 
sează colectivului, deseori în forme ce amintesc de 
creştinismul primar sau de grupurile sectare de 
mai târziu. El acceptă judecata şi condamnarea din 
partea colectivului. Către colectiv îşi îndreaptă el 
dorința de iertare şi promisiunea de transformare 
de sine. Dacă este acceptat de către colectiv, vina 
lui este depăşită şi este posibil un nou curaj de a fi. 
Aceste trăsături atât de evidente din modul de via- 
tă comunist pot fi cu greu înţelese dacă nu privim 
spre temeiurile lor ontologice şi spre puterea lor 
existențială într-un sistem care este bazat pe cura- 
jul de a fi ca o parte. 

Această descriere este una tipologică, aşa cum 
au fost şi descrierile formelor timpurii de colecti- 
vism. O descriere tipologică presupune, prin însăşi 
natura sa, faptul că tipul este rareori actualizat pe 
deplin. Există grade de aproximare, amestec, tran- 
ziții şi deviații. Nu am avut însă intenţia de a pre- 
zenta o imagine a situaţiei ruseşti în întregime, 
incluzând însemnătatea Bisericii Ortodoxe Greceşti 
sau a diferitelor mişcări naționale sau disidenţi in- 

dividuali. Am dorit să descriu structura neo-colec- 
tivă şi tipul său de curaj, aşa cum este actualizat în 
principal în Rusia. 


CURAJUL DE A FI CAO PARTE 
A CONFORMISMULUI DEMOCRATIC 


Pentru ceea ce voi numi în continuare confor- 
mism democratic s-a folosit aceeaşi abordare me- 
todologică. Cea mai caracteristică actualizare a 
acestuia se găseşte în America de astăzi, însă rădă- 
cinile acestui aspect urcă până în trecutul euro- 
pean. Asemenea modului de viață neo-colectiv, 
acesta nu poate fi înțeles doar în lumina factorilor 
contributivi, ca o situație de graniţă, ca o nevoie de 
a amesteca mai multe naționalități, ca o izolare în- 
delungată de politică activă mondială, ca o influen- 
ță a puritanismului etc. 

Pentru a putea înțelege situaţia, trebuie să pu- 
nem următoarea întrebare: Care este tipul de curaj 
ce se află la baza conformismului democratic, cum 
se ocupă el de angoasele existenței umane, cum se 
înrudeşte, pe de o parte, cu auto-afirmarea neo-co- 
lectivă, iar, pe de alta, cu manifestările curajului de 
a fi în sine? Pentru început, trebuie făcută o altă 
remarcă. America de astăzi a primit, încă de la în- 
ceputul anilor '30, influențe din Europa şi Asia, 
care reprezintă, fie forme extreme ale curajului de 
a fi în sine, precum literatura şi arta existenţialistă, 
fie încercări de a depăşi angoasa perioadei noastre 

prin diferite forme de curaj transcendent. Dar aces- 
te influențe sunt încă limitate la intelectualii şi la 
oamenii ai căror ochi au fost deschişi de impactul 
avut de evenimentele istorice mondiale asupra în- 
trebărilor puse de existențialismul recent. Acestea 
nu au atins masele de oameni din nici un grup so- 
cial şi nu au schimbat tendințele fundamentale de 
simţire şi gândire şi nici instituţiile şi atitudinile 
corespunzătoare. Dimpotrivă, înclinațiile spre a fi 
ca o parte şi spre afirmarea propriei ființe prin par- 
ticiparea în structurile date ale vieții cresc cu rapi- 
ditate. Conformitatea este în creştere, dar încă nu a 
devenit colectivism. 
Neo-stoicii Renaşterii, transformând curajul de 
a accepta soarta la modul pasiv (ca în vechiul stoi- 
cism) într-o luptă activă cu soarta, au pregătit de 
fapt calea pentru curajul de a fi al conformismului 
democratic din America. În simbolismul artei re- 
nascentiste, soarta este câteodată reprezentată ca 
fiind vântul ce suflă în pânzele unei corăbii, pe 
când omul stă la cârmă şi menţine direcția atât 
cât poate fi menţinută în condițiile date. Omul în- 
cearcă să-şi actualizeze toate potenţialitățile; iar 
potenţialităţile sale sunt inepuizabile. Omul este 
microcosmosul în care toate forțele cosmice sunt 
potenţial prezente, şi care participă la toate sferele 
şi toate nivelurile universului. Prin el, universul 
continuă procesul creator care mai întâi l-a produs 
pe el ca scop şi centru al creaţiei. Acum omul tre- 
buie să-şi modeleze lumea şi să se modeleze pe si- 
ne însuşi în funcţie de puterile productive ce i s-au 

dat. În el, natura ajunge să se împlinească, şi este 
preluată în cunoaşterea sa şi în activitatea sa tehni- 
că transformatoare. În artele vizuale, natura este 
atrasă în sferă umană, iar omul este aşezat în natu- 
ră, şi ambii sunt prezentaţi în posibilităţile lor su- 
preme de frumuseţe. 

Purtătorul acestui proces creativ este indivi- 
dul, care, ca individ, este reprezentantul unic al 
universului. Cel mai important este individul crea- 
tor, geniul, în care, aşa cum a formulat Kant mai 
târziu, creativitatea inconştientă a naturii pătrunde 
în conştiinţa omului. Oameni ca Pico de la Miran- 
dola, Leonardo da Vinci, Giordano Bruno, Goethe, 
Shaftesbury, Schelling au fost inspirați de această 
idee de participare la procesul creator al universu- 
lui. În oamenii aceştia entuziasmul şi raționalitatea 
au fost unite. Curajul lor a fost deopotrivă curajul 
de a fi în sine precum şi curajul de a fi ca o parte. 
Doctrina individului ca participant microcosmic la 
procesul creativ al macrocosmosului i-a prezentat 
pe aceştia drept posibilitatea acestei sinteze. 

Productivitatea omului trece de la potenţialita- 
te la actualitate în aşa fel încât tot ceea ce este actu- 
alizat are potenţialități pentru continuarea actuali- 
zării. Aceasta este structura de bază a progresului. 
Deşi descris în termeni aristotelici, crezul în pro- 
gres este complet diferit de atitudinea lui Aristotel 
şi a întregii lumi antice. La Aristotel, mişcarea de la 
potenţialitate la actualitate este verticală, mergând 
de la formele de ființă inferioare la cele superioare. 


În progresul modern, mişcarea de la potenţialitate 

la actualitate este orizontală, temporală, futuristă. 
Aceasta este forma principală în care s-a manifestat 
auto-afirmarea umanităţii occidentale moderne. A 
fost curajul, deoarece a trebuit să ia în el însuşi o 
angoasă ce creştea odată cu o cunoaştere tot mai 
mare a universului şi a lumii noastre din cadrul 
acestuia. Pământul a fost înlăturat din centrul lu- 
mii de către Copernic şi Galileo. El a devenit mic, 
şi, în ciuda „afectului eroic” cu care Giordano Bru- 
no s-a cufundat în infinitatea universului, în inimi- 
le multor oameni şi-a făcut loc sentimentul de a fi 
pierduţi în oceanul de corpuri cosmice şi printre 
regulile de doborât ale mişcărilor lor. Curajul pe- 
rioadei moderne nu a fost un simplu optimism. 
Acesta a trebuit să preia în el angoasa profundă a 
ne-fiinţei într-un univers fără limite şi fără un sens 
de înțelegere uman. Această angoasă ar fi putut să 
fie luată în curaj, dar nu putea fi îndepărtată şi ie- 

şea în evidenţă ori de câte ori curajul era slăbit. 
Aceasta este sursa decisivă a curajului de a fi o 
parte din procesul creativ al naturii şi istoriei aşa 
cum s-a dezvoltat în civilizația occidentală şi, la 
modul cel mai evident, în lumea nouă. Acesta a 
suferit însă multe schimbări înainte de a se trans- 
forma într-un tip conformist de curaj de a fi ca o 
parte ce caracterizează democrația americană de 
astăzi. Entuziasmul: cosmic al Renaşterii s-a risipit 
sub influența protestantismului şi a raționalismu- 
lui, iar când a reapărut în mişcările clasic-roman- 
tice de la sfârşitul secolului al XVIII-lea şi începu- 
tul secolului al XIX-lea nu a fost capabil să obțină 

prea multă influenţă în societatea industrială. Sin- 
teza dintre individualitate şi participare bazată pe 
entuziasmul cosmic s-a dizolvat. A apărut o tensi- 
une permanentă între curajul de a fi în sine presu- 
pus de individualismul Renaşterii şi curajul de a fi 
ca o parte presupus de universalismul Renaşterii. 
Formele extreme de liberalism au fost puse la îndo- 
ială de încercările reacționare de a restabili un 
colectivism medieval sau de încercările utopice de 
a produce o nouă societate organică. Liberalismul 
şi democrația pot veni în conflict în două feluri: 
liberalismul poate submina controlul democratic al 
societății sau democraţia poate deveni tiranie şi o 
tranziție spre colectivismul totalitar. Pe lângă aces- 
te mişcări dinamice şi violente, s-ar putea petrece o 
mişcare mult mai statică şi lipsită de agresivitate: 
apariția unei conformități democratice care păs- 
trează toate formele extreme de curaj de a fi în sine, 
fără a distruge elementele liberale ce îl deosebesc 
de colectivism. Aceasta a fost îndeosebi calea urma- 
tă de Marea Britanie. 

Tensiunea dintre liberalism şi democraţie ex- 
plică multe aspecte ale conformismului democratic 
american. Însă în spatele tuturor acestor schimbări 
a rămas un singur lucru: curajul de a fi o parte în 
procesul productiv al istoriei. Acest lucru este ceea 
ce face din curajul american actual unul dintre cele 
mai mari tipuri de curaj de a fi ca o parte. Auto- 
afirmarea acestuia este auto-afirmarea ca partici- 
pant la dezvoltarea creatoare a omenirii. 

Pentru un observator care vine din Europa, 
există ceva surprinzător în curajul unui american; 
deşi era cel mai bine simbolizat la pionierii timpu- 
rii, acesta este prezent astăzi la marea majoritate a 
oamenilor. Poate că un om a experimentat o trage- 
die, o soartă tragică, prăbuşirea convingerilor, chiar 
şi vina şi disperarea de moment: dar el nu se simte 
nici distrus, nici lipsit de sens, nici condamnat, nici 
lipsit de speranţă. Când stoicul roman a experi- 
mentat aceleaşi catastrofe, el le-a primit cu curajul 
resemnării. Americanul tipic, după ce şi-a pierdut 
temeiul propriei existenţe, lucrează pentru noi te- 
meiuri. Acest lucru este valabil pentru individ şi 
este valabil şi pentru națiune ca întreg. Un om poate 
face experimente deoarece un eşec experimental 
nu înseamnă descurajare. Procesul productiv în 
care un individ este participant include în mod 
firesc riscuri, eşecuri, catastrofe. Acestea însă nu 
subminează curajul. 

Aceasta înseamnă că puterea şi semnificația fi- 
inței este prezentă în actul productiv în sine. Aici 
avem un răspuns parţial la întrebarea pusă deseori 
de către observatorii străini, în special dacă aceştia 
sunt teologi; întrebarea este: Pentru ce? Care este 
scopul tuturor acestor mijloace deosebite oferite de 
activitatea productivă a societății americane? Nu 
cumva mijloacele au înghiţit scopurile, şi nu cum- 
va producția necontrolată de mijloace indică ab- 
senţa scopurilor? Mulţi dintre cei născuţi americani 
sunt astăzi înclinați să răspundă la ultima întrebare 
în mod afirmativ. Există însă mai multe lucruri 

presupuse în producția de mijloace. Nu instrumen- 
tele şi dispozitivele sunt telos-ul, scopul interior al 
producţiei, ci producția în sine. Mijloacele sunt mai 
mult decât mijloace, ele sunt percepute drept 
creaţii, simboluri ale posibilităților infinite presu- 
puse de productivitatea omului. Fiinţa în sine este 
în esență productivă. Felul în care cuvântul „crea- 
tiv”, la origine religios, este aplicat fără ezitare de 
către creştini şi de către necreştini la activitățile 
productive ale omului, indică faptul că procesul 
creativ al istoriei este perceput ca fiind divin. Ca 
atare, el include curajul de a fi ca o parte a acestu- 
ia. (Am considerat mult mai adecvat să mă refer la 
acest context al productivității decât la procesul 
creativ, din moment ce accentul se pune pe pro- 
ducția tehnică.) 

Iniţial, tipul democratic conformist al curajului 
de a fi ca o parte a fost evident legat de ideea de 
progres. Curajul de a fi ca o parte a progresului 
grupului de care cineva aparţine, a acestei națiuni, 
a omenirii, este exprimat în toate filosofiile specific 
americane: pragmatismul; filosofia procesuală; eti- 
ca dezvoltării, educația progresivă, democrația mi- 
litantă. Dar acest tip de curaj nu este în mod nece- 
sar distrus dacă credința în progres este afectată, 
aşa cum se întâmplă astăzi. Progresul poate în- 
semna două lucruri. În fiecare acțiune în care este 
produs ceva dincolo de ceea ce a fost deja dat, are 
loc un progres (pro-gres înseamnă a merge înain- 
te). În acest sens, acțiunea şi credința în progres 
sunt inseparabile. Celălalt sens al progresului este 

o lege universală, metafizică a evoluţiei progresive 
în care acumularea produce forme şi valori din ce 
în ce mai înalte. Existenţa unei astfel de legi nu 
poate fi dovedită. Cele mai multe procese arată că 
câştigul şi pierderea sunt echilibrate. Totuşi, noul 
câştig, este necesar, pentru că altfel toate câştigurile 
din trecut ar putea fi pierdute. Curajul de a parti- 
cipa la procesul productiv nu este dependent de 
ideea metafizică de progres. 

Curajul de a fi ca o parte în procesul de pro- 
ducție preia în el angoasa în cele trei forme princi- 
pale ale ei. Modul în care acesta se ocupă de an- 
goasa sorții a fost deja prezentat. Acest lucru este 
remarcabil mai ales într-o societate înalt competiti- 
vă în care securitatea individului este redusă la 
minim. Angoasa cucerită prin curajul de a fi ca o 
parte din procesul productiv este considerabilă, 
fiindcă amenințarea de a fi exclus de la o astfel de 
participare prin şomaj sau prin pierderea unei baze 
economice este ceea ce, mai ales astăzi, înseamnă 
soartă. Numai în lumina acestei situații, impactul 
avut de marea criză din anii '30, ca şi pierderea re- 
petată din această perioadă a curajului de a fi, au 
putut să fie înțelese de către poporul american. 
Angoasa privitoare la moarte este depăşită în două 
moduri: realitatea morții este exclusă din viața zil- 
nică în cel mai înalt grad posibil. Morților nu li se 
permite să arate că sunt morți: ei sunt transformați 
într-o mască a celor vii. Celălalt mod mult mai im- 
portant de a face față morţii este credința în conti- 
nuarea vieţii după moarte, numită şi nemurirea 

sufletului. Aceasta nu esteo doctrină creştină şi cu 
atât mai puţin una platoniciană. Creştinismul vor- 
beşte despre înviere şi viața veşnică, platonismul 
despre participarea sufletului la sfera trans-tem- 
porală a esenţelor. Însă ideea modernă despre ne- 
murire înseamnă o participare continuă la procesul 
productiv — „timp şi lume fără sfârşit” Curajul de 
a face față morţii nu este dat de odihna veşnică a 
individului în Dumnezeu, ci de contribuţia sa ne- 
limitată la dinamica universului. În acest tip de 
speranță, Dumnezeu aproape că nu mai este nece- 
sar. El ar putea fi considerat ca fiind garanția ne- 
muririi, iar dacă nu, credința în nemurire nu este 
neapărat afectată. Pentru curajul de a fi ca o parte a 
procesului productiv, importantă este nemurirea, 
nu Dumnezeu, cu excepţia cazului când, aşa cum 
găsim la unii teologi, Dumnezeu este înţeles ca fi- 
ind însuşi procesul productiv. 

Angoasa îndoielii şi a lipsei de sens este poten- 
tial tot atât de mare ca şi angoasa sorții şi a morții. 
Aceasta este înrădăcinată în natura finită a produc- 
tivității. Deşi, aşa cum am văzut, unealta ca unealtă 
nu este importantă, ci mai degrabă unealta ca re- 
zultat al productivității omeneşti, întrebarea: „pen- 
tru ce?” nu poate fi suprimată definitiv. Aceasta e 
redusă la tăcere, însă este întotdeauna gata să iasă 
în evidenţă. Astăzi suntem martorii unei reveniri 
a acestei angoase şi a diminuării curajului de a o 
prelua. Angoasa vinei şi a condamnării este adânc 
înrădăcinată în mintea americană, întâi prin influ- 
enţa puritanismului, apoi prin impactul cu mişcări- 

le evanghelice şi pietiste. Ea este puternică, chiar 
temeiul religios al acesteia este subminat. Dar, ea 
şi-a schimbat caracterul în raport cu predominanța 
curajului de a fi ca o parte a procesului productiv. 
Vina este produsă din cauza neajunsurilor vizibile 
din adaptările la şi realizările din activitățile crea- 
tive ale societăţii. Grupul social în care un individ 
participă la modul productiv este cel care judecă, 
iartă şi restaurează, după ce adaptările au fost fă- 
cute şi realizările au devenit vizibile. Acesta este 
motivul pentru lipsa de importanţă existenţială a 
experienţei justificării sau iertării păcatelor în com- 
paraţie cu dorința de sanctificare şi transformare a 
propriei ființe ca şi a propriei lumi. Acesta este 
modul în care curajul de a fi ca o parte a procesului 

productiv preia în el însuşi angoasa vinei. 
Participarea la procesul productiv cere con- 
formitate şi adaptare la modurile de producţie so- 
cială. Această necesitate devine mai puternică pe 
măsură ce metodele de producție devin mai uni- 
forme şi mai cuprinzătoare. Societatea tehnică s-a 
dezvoltat pe baza unor modele fixe. Conformitatea 
în aceste probleme care păstrează buna funcționare 
a acestei maşini uriaşe de producţie şi de consum, 
creşte odată cu creşterea impactului mijloacelor de 
comunicare publică. Gândirea politică mondială, 
lupta cu colectivismul, au lăsat urme colective 
asupra celor care au luptat împotriva lor. Acest 
proces continuă şi astăzi şi poate duce la o întărire 
a elementelor conformiste în tipul de curaj de a fi 
ca o parte care este reprezentat de America. Con- 

formismul se poate apropia de colectivism, nu atât 
de mult din punct de vedere economic şi nu atât 
de mult din punct de vedere politic, însă se poate 
apropia foarte mult de modelul vieţii şi gândirii 
cotidiene. Dacă acest lucru se va întâmpla sau nu, 
iar, dacă se întâmplă, în ce măsură, depinde în parte 
de puterea de rezistenţă a celor care reprezintă po- 
lul opus al curajului de a fi, curajul de a fi în sine. 
Critica pe care ei o aduc cu privire la conformism 
şi la formele colective ale curajului de a fi ca o par- 
te este un element decisiv al exprimării de sine a 
lor; această problemă va fi discutată în capitolul 
următor. Oricum, singurul punct asupra căruia 
toate criticile concordă este ameninţarea eului in- 
dividual în diferitele forme ale curajului de a fi ca o 
parte. Pericolul de a pierde eul este acela care stâr- 
neşte protestul împotriva lor şi dă naştere curajului 
de a fi în sine — un curaj care el însuşi este amenin- 
țat de pierderea lumii. 

CAPITOLUL V 
Curaj şi individualitate 
[Curajul de a fi în sine] 


APARIŢIA INDIVIDUALISMULUI MODERN 
ŞI CURAJUL DE A FI ÎN SINE 


Individualismul este auto-afirmarea eului in- 
dividual ca eu individual fără a ține cont de parti- 
ciparea lui la lume. Ca atare, individualismul este 
opusul colectivismului, auto-afirmarea eului ca 
parte a unui întreg mai mare, fără a lua în conside- 
rare caracterul său de eu individual. Individualis- 
mul s-a ivit din colectivismului primitiv şi din 
semi-colectivismul medieval. El s-a putut dezvolta 
sub protecția conformismului democratic şi a ieşit 
în evidenţă în formele moderate sau radicale din 
cadrul mişcării existenţialiste. 

Colectivismul primitiv a fost subminat de ex- 
periența vinei personale şi de punerea în discuţie 
individuală. Amândouă au fost efective la sfârşitul 
lumii antice şi au condus la non-conformismul ra- 

dical al cinicilor şi al scepticilor, la non-conformis- 
mul moderat al stoicilor şi la încercările de a atinge 
un temei transcendent al curajului de a fi în stoi- 
cism, misticism şi creştinism. Toate aceste motive 
au fost prezente în semi-colectivismul medieval 
care a luat sfârşit, asemenea fiecărui colectivism 
timpuriu, odată cu experienţa vinei personale şi a 
puterii analitice de punere radicală în discuţie. 
Acestea nu au condus imediat la individualism. 
Protestantismul, în pofida accentului pe care îl 
pune pe conştiinţa individuală, a fost instituit mai 
întâi ca un sistem conformist şi strict autoritar, si- 
milar adversarului său, Biserica Romană a Contra- 
reformei. Nu a existat nici un fel de individualism 
în nici unul dintre marile grupuri confesionale. A 
existat doar un individualism ascuns în afara lor, 
din moment ce acestea au absorbit tendinţele indivi- 
dualiste ale Renaşterii şi le-au adaptat necesităților 
colective. 

Această situație nu a durat mai mult de 150 de 
ani. După această perioadă, cea a ortodoxiei confe- 
sionale, elementul personal a revenit în prim plan. 
Pietismul şi metodismul au pus accentul din nou 
pe vina personală, experiența personală şi desăvâr- 
şirea individuală. Acestea nu erau gândite să devi- 
eze de la conformismul ecleziastic, dar inevitabil 
au deviat; pietatea subiectivă a devenit calea pen- 
tru reapariția victorioasă a rațiunii autonome. Pie- 
tismul a constituit legătura cu Iluminismul. Chiar 
şi Iluminismul nu se considera a fi individualist. 
Nu se credea într-o conformitate bazată pe revela- 

ţia biblică, ci într-o conformitate care ar fi trebuit să 
fie bazată pe puterea rațiunii fiecărui individ. Prin- 
cipiul rațiunii practice şi teoretice s-a presupus a fi 
universal la oameni şi capabil să creeze o nouă 

conformitate cu ajutorul cercetării şi educaţiei. 
Întreaga perioadă a crezut în principiul „ar- 
moniei” — armonia fiind legea universului conform 
căreia activitățile individului, oricât de individua- 
list ar fi concepute şi realizate, conduc „pe la spate- 
le” unui singur actor la o întreagă armonie, la un 
adevăr cu care cel puţin o mare majoritate poate fi 
de acord, la un bine la care pot participa din ce în 
ce mai mulți oameni, la o conformitate care este 
bazată pe activitatea liberă a fiecărui individ. Indi- 
vidul poate fi liber fără a distruge grupul. Funcţio- 
narea liberalismului economic pare să confirme 
acest punct de vedere: legile pieţei produc „pe la 
spatele” competitorilor de pe piață cea mai mare 
cantitate posibilă de bunuri pentru fiecare. Funcţi- 
onarea democraţiei liberale a arătat că libertatea 
individuală de a decide politic nu distruge obliga- 
toriu conformitatea politică. Progresul ştiinţific a 
arătat că cercetarea individuală şi libertatea con- 
vingerilor ştiinţifice individuale nu împiedică nu- 
mărul larg de acorduri ştiinţifice. Educaţia a arătat 
că accentul pus pe dezvoltarea liberă individuală a 
fiecărui copil nu reduce şansele lui de a deveni un 
membru activ al unei societăți conformiste. Istoria 
protestantismului a confirmat convingerea refor- 
matorilor că întâlnirea liberă a fiecăruia cu Biblia 
poate crea o conformitate religioasă — în pofida di- 

ferenţelor individuale şi chiar denominaționale. 
Prin urmare, nu a fost deloc absurd atunci când 
Leibniz a formulat legea armoniei prestabilite, 
spunând că monadele din care sunt create toate 
lucrurile existente, deşi nu au uşi şi ferestre care 
dau unele înspre altele, participă la aceeaşi lume 
care este prezentă în fiecare dintre ele, fie că aceas- 
ta este percepută mai clar sau mai slab. Problema 
individualizării şi a participării părea să fi fost 
rezolvată atât din punct de vedere filosofic, cât şi 
practic. 

Curajul de a fi în sine, aşa cum este înțeles în 
iluminism, este un curaj în care auto-afirmarea in- 
dividuală include participarea la auto-afirmarea 
universală şi rațională. Astfel, nu eul individual ca 
atare este cel care se afirmă, ci eul individual ca 
purtător al rațiunii. Curajul de a fi în sine este cu- 
rajul de a urma rațiunea şi de a sfida autoritatea 
iraţională. Din acest punct de vedere — şi numai 
din acest punct de vedere — este neo-stoicism. Căci 
curajul de a fi al perioadei iluministe nu este un 
curaj resemnat de a fi. El îndrăzneşte, nu numai să 
înfrunte vicisitudinile sorții şi moartea inevitabilă, 
dar şi să se auto-afirme ca realitate transformatoare 
potrivit cerinţelor rațiunii. Este un curaj luptător, 
temerar. El învinge ameninţarea lipsei de sens prin 
acceptarea greşelilor, neajunsurilor, fărădelegilor, 
atât din viața individuală, cât şi din cea socială, ca 
fiind de neevitat şi a faptului că pot totodată să fie 
depăşite prin educaţie. Curajul de a fi în sine din 
atmosfera iluminismului este curajul de a te afirma 

pe tine însuți ca o punte între o stare inferioară şi o 
stare superioară de raționalitate. Este evident că 
acest tip de curaj de a fi trebuie să devină confor- 
mist în momentul în care atacul său revoluționar 
asupra a ceea ce contrazice rațiunea a încetat, adică 
în burghezia victorioasă. 


FORMELE ROMANTICE ŞI NATURALISTE 
ALE CURAJULUI DE AFI IN SINE 


Mişcarea romantică a produs un concept de 
individualitate ce se deosebeşte de conceptul me- 
dieval şi de cel iluminist şi care conţine elemente 
din amândouă. Individul este deosebit prin unici- 
tatea sa, ca o expresie incomparabil şi infinit de 
semnificativă a substanței ființei. Nu conformita- 
tea, ci diferenţierea este țelul căilor lui Dumnezeu. 
Auto-afirmarea unicităţii fiecăruia şi acceptarea 
cerințelor propriei naturi individuale reprezintă 
adevăratul curaj de a fi. Acest lucru nu înseamnă 
neapărat îndărătnicie şi iraționalitate, deoarece 
unicitatea individului rezidă în posibilitățile sale 
creative. Pericolul este însă evident. Ironia roman- 
tică a înălțat individul dincolo de orice conţinut şi 
l-a golit: acesta nu mai era obligat să participe la 
ceva serios. La un om precum Friederich von 
Schlegel, curajul de a fi ca eu individual a avut ca 
efect neglijarea completă a participării, dar a pro- 
dus de asemenea, ca reacţie față de golul acestei 
afirmări de sine, dorința de reîntoarcere în colectiv. 

Schlegel, şi împreună cu el mulți individualişti ex- 
tremişti din ultima sută de ani, au devenit roma- 
no-catolici. Curajul de a fi în sine s-a prăbuşit, iar 
noi ne-am îndreptat spre o încorporare instituțio- 
nală a curajului de a fi ca o parte. 

O astfel de schimbare a fost pregătită de 
cealaltă latură a gândirii romantice, care a pus ac- 
centul pe semi-colectivele şi colectivele din trecut, 
pe idealul de „societate organică” Organismul, 
aşa cum s-a întâmplat deseori în trecut, a devenit 
simbolul unui echilibru între individualizare şi 
participare. Oricum, funcţia sa istorică la începutul 
secolului al XIX-lea a fost aceea de a exprima, nu 
nevoia unui echilibru, ci nevoia unui pol colecti- 
vist. Aceasta a fost folosită de către toate grupurile 
reacționare din această perioadă care, fie din moti- 
ve politice, fie din motive spirituale sau din amân- 
două, au încercat să restabilească un „nou Ev Me- 
diu” În acest fel, mişcarea romantică a produs 
deopotrivă o formă radicală de curaj de a fi în sine 
şi dorinţa (neîmplinită) pentru o formă radicală a 
curajului de a fi ca o parte. Romantismul ca atitu- 
dine a supraviețuit mişcării romantice. Aşa-numi- 
tul boemism a fost o continuare a curajului roman- 
tic de a fi în sine. Boemismul a continuat atacul 
romantic asupra burgheziei consolidate şi a con- 
formismului său. Atât mişcarea romantică cât şi 
continuarea ei sub forma mişcării boeme au con- 
tribuit în mod decisiv la existenţialismul actual. 

Însă boemismul şi existenţialismul au primit şi 
elemente dintr-o altă mişcare în care era afirmat cu- 

rajul de a fi în sine: naturalismul. Cuvântul natura- 
lism este utilizat în moduri foarte diferite. Pentru 
ceea ce ne-am propus este suficient să ne ocupăm 
de acel gen de naturalism în care forma individua- 
listă de curaj de a fi în sine este efectivă. Nietzsche 
este reprezentantul de seamă al unui astfel de na- 
turalism. El este un naturalist romantic şi în acelaşi 
timp unul dintre cei mai importanți — poate cel mai 
important — precursor al curajului existențialist de 
a fi în sine. Expresia „naturalist romantic” pare să 
fie o contradicţie în termeni. Transcendenţa de sine 
a imaginaţiei romantice şi restricția de sine natura- 
listă a ceea ce este dat la modul empiric par separate 
de o prăpastie uriaşă. Însă, naturalismul înseamnă 
identificarea ființei cu natura şi respingerea ce 
decurge de aici a'supranaturalului. Această defini- 
ție lasă întrebarea cu privire la natura naturalului 
larg deschisă. Natura poate fi descrisă din punct de 
vedere mecanicist. De asemenea, poate fi descrisă 
din punct de vedere organic. Natura mai poate fi 
descrisă în termenii unei integrări progresive nece- 
sare sau în termenii evoluției creatoare. Mai poate 
fi descrisă ca un sistem de legi, de structuri sau ca 
o combinație a acestora. Naturalismul îşi poate lua 
modelul din concretul absolut, din eul individual 
aşa cum îl găsim în om sau din abstractul absolut, 
ecuațiile matematice care determină caracterul 
câmpurilor de putere. Toate acestea şi multe altele 

pot fi naturalism. 
Însă nu toate aceste tipuri de naturalism sunt 
expresii ale curajului de a fi în sine. Dacă este im- 

portant doar polul individualist din structura 
naturalului, naturalismul poate fi romantic şi 
amestecat cu boemismul şi existențialismul. Acesta 
este cazul tipurilor voluntariste de naturalism. Da- 
că natura (şi pentru naturalism aceasta înseamnă 
„fiinţa”) este văzută ca expresie creativă a voinţei 
inconştiente sau ca obiectivare a voinţei de putere 
sau ca produs al elanului vital, atunci centrele de 
voinţă, eurile individuale sunt importante pentru 
mişcarea întregului. În auto-afirmarea indivizilor 
viața se afirmă sau se neagă pe ea însăşi. Chiar da- 
că eurile sunt subiect al unui destin cosmic ultim, 
acestea îşi determină propria lor ființă în libertate. 
O mare parte a pragmatismului american aparține 
acestui grup. În pofida conformismului american şi 
a curajului de a fi ca o parte, pragmatismul împăr- 
tăşeşte multe concepte cu acea perspectivă cunos- 
cută mai bine în Europa drept „filosofie a vieţii” 
Principiul ei etic este dezvoltarea, metoda ei edu- 
cativă este auto-afirmarea eului individual, iar 
conceptul ei preferat este creativitatea. Filosofii 
pragmatici nu sunt totdeauna conştienţi de faptul 
că curajul de a crea presupune curajul de a înlocui 
ceea ce este vechi cu ceea ce este nou — un nou pen- 
tru care nu există norme şi criterii, un nou care este 
un risc şi care, măsurat de ceea ce este vechi, este 
incalculabil. Conformitatea lor socială ascunde de 
ei ceea ce în Europa a fost exprimat în mod deschis 
şi conştient. Aceştia nu realizează că pragmatismul 
în consecința sa logică (dacă nu este limitat de că- 


tre conformismul creştin sau de cel umanist) con- 

duce la acel curaj de a fi în sine care este proclamat 
de către existențialiştii radicali. Tipul de natura- 
lism pragmatic este în caracterul său, deşi nu în 
intenţia sa, un urmaş al individualismului roman- 
tic şi un predecesor al independentismului existen- 
țialist. Natura creşterii nedirijate nu este diferită de 
natura voinței de putere şi a elanului vital. Dar na- 
turaliştii înşişi sunt diferiți. Naturaliştii europeni 
sunt consecvenți şi auto-distructivi; naturaliştii 
americani sunt salvaţi de o fericită inconsecvenţă: 
ei continuă să accepte curajul conformist de a fi ca 
o parte. 

Curajul de a fi în sine din toate aceste grupuri 
are caracterul auto-afirmării eului individual ca eu 
individual în pofida elementelor de ne-ființă ce îl 
amenință. Angoasa sorții este învinsă prin auto- 
afirmarea individului ca reprezentare microcosmică 
infinit de semnificativă a universului. El mediază 
puterile ființei care sunt concentrate în propriul eu. 
El le are în el însuşi în cunoaştere şi le transformă 
în acțiune. El dirijează cursul vieţii sale şi poate în- 
frunta tragedia şi moartea cu un „afect eroic” şi o 
dragoste pentru universul pe care îl oglindeşte. 
Chiar şi singurătatea nu este singurătate absolută, 
deoarece conținuturile universului se află în el. 

Dacă comparăm acest fel de curaj cu cel al sto- 
icilor, descoperim că principalul punct de diferen- 
țiere stă în accentul pus pe unicitatea individului 
pe linia gândirii care începe odată cu Renaşterea şi 
trece prin romantism, până în zilele noastre. În sto- 
icism, înțelepciunea omului înțelept este prezentă 

143 


în esenţă în mod egal în fiecare dintre indivizii din 
care se iveşte curajul de a fi. În lumea modernă, 
este individul ca individ. În spatele acestei schim- 
bări se află prețuirea creştină a sufletului individu- 
lui ca fiind important din perspectiva veşniciei. 
Dar, nu această doctrină este cea care oferă omului 
modern curajul de a fi, ci doctrina individului în 
calitatea lui de oglindă a universului. 

Entuziasmul față de univers, în a cunoaşte, cât 
şi în a crea, răspunde de asemenea la întrebarea 
privitoare la îndoială şi la lipsa de sens. Îndoiala 
este unealta necesară a cunoaşterii. lar lipsa de 
sens nu este o ameninţare atât timp cât entuzias- 
mul față de univers şi față de om ca centru al său 
este vie. Angoasa vinei este îndepărtată: simboluri- 
le morții, judecății şi iadului sunt puse deoparte. Se 
face tot posibilul ca acestea să fie private de serio- 
zitatea lor. Curajul auto-afirmării nu va fi afectat 
de angoasa vinei şi a condamnării. 

În romantismul târziu a fost dezvăluită o altă 
dimensiune a angoasei vinei şi a efectelor ei. Au 
fost descoperite tendințele distructive ale sufletului 
uman. A doua perioadă a mişcării romantice, atât 
în filosofie cât şi în poezie, s-a îndepărtat de ideile 
de armonie care au fost importante din Renaştere 
până la clasicişti şi la romanticii timpurii. În aceas- 
tă perioadă -— care este reprezentată în filosofie de 
către Schelling şi Schopenhauer, iar în literatură de 
personalități precum E. T. A. Hoffmann - s-a năs- 
cut un fel de realism demonic, care a avut o influ- 
ență uriaşă asupra existenţialismului şi psihologiei 

abisale. Acest fapt a contrazicea radical confor- 
mismul moral al protestantului de rând şi chiar pe 
cel al umanistului de rând. A fost însă acceptat cu 
aviditate de către boemii şi naturaliştii romantici. 
Curajul individului de a prelua asupra sa angoasa 
a ceea ce este demonic, în ciuda caracterului ei dis- 
tructiv şi deseori disperat, a fost o formă prin care 
a fost învinsă angoasa vinei. Acest lucru a fost 
posibil deoarece calitatea personală a răului a fost 
înlăturată de dezvoltările ulterioare şi a putut fi 
înlocuită prin răul cosmic care este structural şi nu 
ține de responsabilitatea personală. Curajul unui 
individ de a prelua asupră-şi angoasa vinei a de- 
venit curajul de a afirma tendinţele demonice din 
el însuşi. Acest lucru a putut avea loc deoarece 
demonicul nu a fost considerat ca fiind negativ fă- 
ră vreo ambiguitate, ci a fost gândit a fi parte din 
puterea creatoare a ființei. Demonicul, ca temei 
ambiguu al creativului, este o descoperire a pe- 
rioadei romantismului târziu care, prin intermedi- 
ul boemismului şi naturalismului, a fost adus în 
existențialismul secolului al XX-lea. Confirmarea 
lui în termeni ştiinţifici a fost psihologia abisală. 
Într-un anumit sens, toate aceste forme de cu- 
raj individualist de a fi sunt precursoare ale radica- 
lismului secolului al XX-lea, în care curajul de a fi 
în sine a fost cel mai puternic exprimat în cadrul 
mişcării existenţialiste. Observațiile oferite în acest 
capitol arată că curajul de a fi în sine nu este nicio- 
dată complet separat de celălalt pol, curajul de a fi 
ca o parte; ba mai mult, depăşirea izolării şi înfrun- 

tarea pericolului individual de a-ţi pierde lumea şi 
auto-afirmarea ca individ sunt o cale spre ceva care 
transcende deopotrivă eul şi individul. Idei pre- 
cum microcosmosul ce oglindeşte universul, sau 
monada ce reprezintă lumea, sau voinţa individua- 
lă de putere ce exprimă caracterul voinţei de pute- 
re din viața însăşi — toate acestea ne îndreaptă spre 
o soluţie care transcende cele două tipuri de curaj 


de a fi. 


FORME EXISTENȚIALISTE ALE CURAJULUI 
DE AFI IN SINE 


Atitudinea existențială şi existențialismul 


Romantismul târziu, boemismul, şi natura- 
lismul romantic au pregătit calea pentru existenţia- 
lismul actual, cea mai radicală formă a curajului de 
a fi în sine. În pofida cantităţii imense de literatură 
apărută recent despre existențialism, este necesar 
pentru scopul nostru să ne ocupăm de aceasta din 
punctul de vedere al caracterului ontologic şi al 
raportului acestuia cu curajul de a fi. 

Trebuie, întâi de toate, să deosebim atitudinea 
existențială de existențialismul filosofic sau artistic. 
Atitudinea existenţială este una de implicare, spre 
deosebire de atitudinea pur teoretică sau detaşată. 
În acest sens, „existenţial”poate fi definit ca parti- 
cipare la o situaţie, în special o situație cognitivă, 
cu întreaga existență proprie. Acest lucru include 

condiţiile temporale, spațiale, istorice, psihologice, 
sociologice şi biologice. Include libertatea finită 
care reacționează la aceste condiţii şi le schimbă. O 
cunoaştere existenţială este o cunoaştere la care 
participă aceste elemente şi împreună cu ele în- 
treaga existenţă a celui care cunoaşte. Acest lucru 
pare să contrazică necesitatea obiectivă a actului 
cognitiv şi cerința de detaşare din el. Însă cunoaş- 
terea depinde de obiectul său. Există sfere de reali- 
tate sau — mai exact — de abstracție de la realitate în 
care abordarea cognitivă adecvată este detaşarea 
cea mai completă. Tot ceea ce poate fi exprimat în 
termeni de măsură cantitativă are acest caracter. 
Însă, cel mai nepotrivit este să se aplice acelaşi 
mod de a aborda realitatea la concreteţea ei infinită. 
Un eu care a ajuns să fie o problemă de calcul şi de 
administrare a încetat să mai fie un eu; a devenit 
un obiect. 

Pentru a şti ce este un eu, trebuie să participi la 
el. Însă, prin participare îl poţi schimba. În întreaga 
cunoaştere existențială, atât subiectul, cât şi obiec- 
tul sunt transformate prin însuşi actul de cunoaşte- 
re. Cunoaşterea existențială este bazată pe o întâl- 
nire în care un sens nou este creat şi recunoscut. 
Cunoaşterea altei persoane, cunoaşterea istoriei, 
cunoaşterea creaţiei spirituale, cunoaşterea reli- 
gioasă — toate au un caracter existențial. Lucrul 
acesta nu exclude obiectivitatea teoretică pe baza 
detaşării. Ci limitează detaşarea la un singur ele- 
ment din cadrul actului de cuprindere al participă- 
rii cognitive. Poţi avea o cunoaştere precis detaşată 

despre o altă persoană, despre tipul său psihologic, 
despre reacţiile sale calculabile, dar cunoscând 
acest lucru, nu cunoşti persoana, eul său centrat, 
cunoaşterea sa despre sine. Numai participând la 
eul său, efectuând o pătrundere existenţială în cen- 
tru fiinţei sale, îl vei putea cunoaşte. Acesta este 
primul sens al termenului „existențial“, adică exis- 
tențial ca atitudine de participare cu propria exis- 
tență la existența altcuiva. 

Celălalt sens al termenului „existențial” de- 
semnează un conținut şi nu o atitudine. Acesta se 
referă la o formă specială de filosofie: la existenția- 
lism. Trebuie să ne referim la el deoarece este ex- 
presia celei mai radicale forme a curajului de a fi în 
sine. Înainte de a face acest lucru, trebuie să arătăm 
de ce, atât atitudinea, cât şi conținutul sunt descri- 
se prin cuvinte care sunt derivate din acelaşi cu- 
vânt: „existență” Atitudinea existenţială şi conți- 
nutul existențialist au în comun o interpretare a 
condiţiei umane ce vine în conflict cu o interpre- 
tare non-existențială. Ultima afirmă că omul este 
capabil să depăşească, prin cunoaştere şi viață, 
condiţia, înstrăinarea şi incertitudinile existenței 
umane. Sistemul lui Hegel este expresia clasică a 
esenţialismului. Când Kierkegaard s-a detaşat de 
sistemul de esențe al lui Hegel, el a făcut două 
lucruri: a proclamat o atitudine existenţială şi a 
inaugurat o filosofie a existenţei. El a realizat că 
cunoaşterea a ceea ce ne preocupă în mod infinit 
este posibilă numai printr-o atitudine de preocu- 

pare infinită, printr-o atitudine existențială. În ace- 
laşi timp, el a dezvoltat o doctrină despre om care 
descrie înstrăinarea omului de natura lui esențială 
în termeni de angoasă şi disperare. Omul aflat în 
situația existențială de finitudine şi limitare poate 
atinge adevărul numai printr-o atitudine existenți- 
ală. „Omul nu stă pe tronul lui Dumnezeu”, parti- 
cipând la cunoaşterea esenţială a tot ceea ce el este. 
Omul nu are nici un loc al obiectivității pure dea- 
supra finitudinii şi înstrăinării. Funcţia sa cognitivă 
este legătura dintre cele două sensuri ale termenu- 
lui „existenţial“ 


Punctul de vedere existențialist 


Revenind acum la existenţialism, nu ca atitu- 
dine, ci ca conținut, putem distinge trei sensuri: 
Existenţialismul ca punct de vedere, ca protest şi ca 
expresie. Punctul de vedere existențialist este pre- 
zent în cea mai mare parte a teologiei şi filosofiei, 
în artă şi literatură. Însă rămâne un punct de vede- 
re uneori fără a fi recunoscut ca atare. După ce au 
apărut câțiva predecesori izolaţi, existențialismul 
ca protest a devenit o mişcare conştientă începând 
cu a doua treime a secolului al XIX-lea, şi ca atare a 
determinat în mare parte destinul secolului al 
XX-lea. Existenţialismul ca expresie este caracteris- 
tic filosofiei, artei şi literaturii perioadei celor răz- 
boaielor mondiale şi a atotpătrunzătoarei angoase 
a îndoielii şi a lipsei de sens. Este expresia propriei 
noastre condiţii. 

Se pot da câteva exemple ale punctului de ve- 
dere existențialist. Cel mai caracteristic şi în acelaşi 
timp cel mai important exemplu al întregii dezvol- 
tări a tuturor formelor de existențialism este Pla- 
ton. Urmând descrierile orfice privitoare la dificul- 
tatea condiției umane, el vorbeşte despre separarea 
sufletului uman de „casa“ sa din tărâmul esenţelor 
pure. Omul este înstrăinat de ceea ce el este în 
esență. Existenţa lui într-o lume trecătoare contra- 
zice participarea lui esenţială la lumea eternă a ide- 
ilor. Acest lucru este exprimat în termeni mitolo- 
gici, deoarece existența rezistă conceptualizării. 
Numai sfera esenţelor îngăduie analizele structu- 
rale. De fiecare dată când Platon foloseşte un mit, 
el descrie trecerea de la ființa esenţială a cuiva la 
înstrăinarea existenţială şi întoarcerea de la ultima 
la prima. Distincția platoniciană între sfera esenţi- 
ală şi cea existenţială este fundamentală pentru 
toate dezvoltările de mai târziu. Această distincție 
se află şi la temelia existențialismului din zilele 
noastre. 

Alte exemple de puncte de vedere existenţia- 
liste sunt doctrinele creştine clasice despre cădere, 
păcat şi salvare. Structura lor este analogă distinc- 
ției făcute de Platon. Ca şi la Platon, natura esenţia- 
lă a omului şi a lumii lui este bună. Este bună în 
gândirea creştină fiindcă este o creaţie divină. Însă 
bunătatea esenţială sau creată a omului a fost pier- 
dută. Căderea şi păcatul au corupt nu numai cali- 
tățile lui etice, dar şi cele cognitive. El este supus 
conflictelor existenţei iar rațiunea lui nu este scutită 

de la acestea. Ca şi la Platon, s-a păstrat o anumită 
memorie trans-istorică chiar şi în cele mai înstrăi- 
nate forme ale existenței umane; astfel, în creşti- 
nism, structura esenţială a omului şi a lumii lui 
este păstrată prin creativitatea susținătoare şi câr- 
muitoare a lui Dumnezeu, care face posibilă, nu 
numai bunătatea dar şi adevărul. Numai din aceas- 
tă cauză omul este capabil să conştientizeze difi- 
cultatea sa existenţială şi să aştepte o restituire a 
statutului său esenţial. 

Platonismul, ca şi teologia clasică creştină, are 
un punct de vedere existențialist. Aspect ce deter- 
mină modul lor de a înţelege situaţia umană. Însă, 
nici platonismul şi nici teologia clasică creştină nu 
sunt existenţialiste în sensul tehnic al termenului. 
Punctul de vedere existențialist este efectiv în ca- 
drul ontologiei lor existenţialiste. Acest lucru este 
adevărat atât în cazul lui Platon, cât şi în cel al lui 
Augustin, deşi teologia lui conţine înţelegeri mult 
mai profunde ale dificultății condiției umane decât 
oricine altcineva din creştinismul primar, deşi el a 
trebuit să-şi apere doctrina sa despre om împotriva 
moralismului esenţialist al lui Pelagius. 

Urmărind analizele lui Augustin despre con- 
diția omului observăm că mişcarea monastică şi 
mistică au pus în lumină o cantitate imensă de 
material profund psihologic care a pătruns în teo- 
logie în capitolele sale despre statutul creaturii, 
păcatul şi sfințirea omului. A apărut de asemenea 
în înțelegerea medievală a demonicului şi a fost 
utilizată de către confesori, mai ales în mănăstiri. 

O mare parte din materialul discutat astăzi de 
psihologia abisală şi de existenţialiştii contempo- 
rani nu era necunoscut „analiştilor” religioşi ai 
Evului Mediu. Era cunoscut reformatorilor, în 
special lui Luther, ale cărui descrieri dialectice 
despre incertitudinile bunătăţii, ale disperării 
demonice şi ale necesităţii iertării divine au rădă- 
cini adânci în căutarea medievală a sufletului 
uman în raportul său cu Dumnezeu. 

Cea mai înaltă expresie poetică a punctului de 
vedere existențialist din Evul Mediu este Divina 
Comedie a lui Dante. Aceasta rămâne, asemenea 
psihologiei abisale a monasticilor, în cadrul struc- 
turii ontologiei scolastice. Însă, în cadrul acestor 
limite, ea pătrunde în cele mai adânci locuri ale 
auto-distrugerii şi disperării umane, ca şi în cele 
mai înalte locuri ale curajului şi mântuirii, şi ofe- 
ră în simboluri poetice o doctrină existenţială 
atotcuprinzătoare despre om. Unii artişti ai Re- 
naşterii, au anticipat în picturile şi în desenele lor 
arta existenţialistă recentă. Subiectele cu demoni 
de care erau atraşi oameni precum Bosch, Grüne- 
wald, Breughel, spaniolii şi italienii din sud, ma- 
eştrii scenelor de grup ai goticului târziu, şi 
mulţi alții sunt expresii ale unei înţelegeri exis- 
tenţialiste a condiţiei umane (vezi de exemplu 
picturile lui Breughel despre Turnul Babel). Însă 
nici una dintre ele nu a fost ruptă total de tradiţia 
medievală. Era un punct de vedere existențialist, 
dar nu şi existenţialism. 

În legătura cu apariţia individualismului mo- 
dern, am menţionat despărțirea nominalistă a uni- 
versaliilor în lucruri individuale. Există o latură a 
nominalismului care anticipează motive ale exis- 
tențialismului recent — de exemplu, iraționalismul 
înrădăcinat în dezintegrarea filosofiei esenţelor sub 
atacurile lui Duns Scotus şi Ockham. Accentul pus 
pe contingenţa a tot ceea ce există face atât voința 
lui Dumnezeu cât ființa omului tot atât de conti- 
gente. Aceasta îi dă omului sentimentul unei lipse 
determinate de necesitate ultimă cu privire nu 
numai la el însuşi, dar şi la lumea lui. Şi îi transmi- 
te totodată şi o angoasă corespunzătoare. Un alt 
motiv al existenţialismului recent anticipat de no- 
minalism este evadarea în autoritate, care este o 
consecinţă a dizolvării universaliilor şi incapacita- 
tea individului izolat de a dezvolta curajul de a fi 
în sine. De aceea, nominaliştii au făcut trecerea la 
un autoritarism ecleziastic care a umbrit totul în 
Evul Mediu timpuriu şi târziu şi a produs colecti- 
vismul catolic modern. Chiar şi aşa, nominalismul 
nu era existențialism deşi a fost unul dintre cei mai 
importanţi precursori ai curajului existențialist de 
a fi în sine. Nu a făcut pasul acesta fiindcă nomina- 
lismul nu a intenționat să se c.espartă de tradiția 
medievală. 

Ce este curajul de a fi într-o situație unde 
punctul de vedere existențialist nu a ieşit încă din 
cadrul esențialismului? Vorbind la modul general, 
este curajul de a fi ca o parte. Însă acest răspuns nu 
este suficient. Acolo unde există un punct de vede- 

re existențialist, există şi problema condiției umane 
experimentată de individ. În concluzia dialogului 
Gorgias, Platon aduce indivizii înaintea judecătoru- 
lui lumii subpământene, Rhadamantos, care hotă- 
răşte asupra dreptăţii sau nedreptăţii personale a 
acestora. În creştinismul clasic, judecata veşnică 
priveşte individul; la Augustin, universalitatea pă- 
catului primar nu schimbă dualismul din destinul 
etern al individului; auto-examinarea monastică şi 
mistică priveşte eul individual; Dante pune indivi- 
dul, în funcţie de caracterul lui special, în diferite 
părți ale realităţii; pictorii demonicului produc sen- 
timentul că individul este singur în lume; nomina- 
lismul izolează individul în mod conştient. Totuşi, 
curajul de a fi în toate aceste cazuri nu este curajul 
de a fi în sine. În fiecare caz, curajul de a fi provine 
dintr-un întreg cuprinzător: sfera cerească, împără- 
ţia lui Dumnezeu, harul divin, structura providen- 
țială a realității, autoritatea Bisericii. Dar nu este o 
întoarcere la curajul neabătut de fi ca o parte. Este 
mai mult o înaintare sau o ridicare către o sursă a 
curajului care transcende deopotrivă curajul de a fi 
ca o parte şi curajul de a fi în sine. 


Pierderea punctului de vedere existențialist 


Revolta existențialistă din secolul al XIX-lea este 
o reacție împotriva pierderii punctului de vedere 
existențialist de la începutul perioadei moderne. În 
timp ce, în prima perioadă a Renaşterii, aşa cum a 
fost reprezentată de Nicolaus Cusanus, de Acade- 

mia din Florenţa, de pictura renascentistă timpu- 
rie, era încă determinat de tradiția augustiniană, 
Renaşterea de mai târziu s-a desprins de acesta şi a 
creat un nou existențialism ştiinţific. Tendinţa 
anti-existențială este cea mai evidentă la Descartes. 
Existența omului şi lumea lui este pusă între „pa- 
ranteze” — aşa cum a formulat Husserl, care îşi 
derivă metoda „fenomenologică” de la Descartes. 
Omul devine conştiinţă pură, un subiect epistemo- 
logic gol; lumea (inclusiv ființa psiho-somatică a 
omului) devine un obiect de observaţie ştiinţifică şi 
de organizare tehnică. Omul aflat în dificultatea sa 
existențială dispare. De aceea, a fost chiar potrivit 
atunci când existenţialismul filosofic recent a arătat 
că în spatele lui sum (exist) al lui Descartes din ex- 
presia Cogito ergo sum, se află problema naturii 
acestui sum care este mai mult decât o simplă cogita- 
tio (conştientizare) — adică existenţa în timp şi spaţiu 

şi în condiţiile finitudinii şi înstrăinării. 
Protestantismul, prin respingerea ontologiei, 
părea că pune din nou accentul pe punctul de ve- 
dere existențialist. Şi, într-adevăr, reducerea pro- 
testantă a dogmei la confruntarea păcatului uman 
cu iertarea divină şi implicaţiile acestei confruntări, 
a folosit punctului de vedere existențialist — dar cu 
o limitare importantă: abundența de material exis- 
tenţialist descoperit în legătura cu auto-examinarea 
medievală monastică a fost pierdut, nu la reforma- 
torii înşişi, ci la adepții lor, care au pus accentul pe 
doctrinele privitoare la justificare şi predestinare. 
Teologii protestanți au accentuat caracterul necon- 

diționat al judecății divine şi caracterul liber al ier- 
tării lui Dumnezeu. Ei priveau cu suspiciune orice 
analiză a existenţei umane şi nu au fost interesaţi 
de relativitățile şi ambiguităţile condiţiei umane. 
Dimpotrivă, ei credeau că astfel de consideraţii ar 
slabi absolutul Nu şi Da ce caracterizează relaţia 
dintre uman şi divin. Însă, prin această învățătură 
non-existenţială a teologilor protestanți, conceptele 
doctrinare ale mesajului biblic au fost predicate ca 
un adevăr obiectiv fără vreo încercare de a media 
mesajul pentru om în existența lui psiho-somatică 
şi psiho-socială. Numai sub presiunea mişcărilor 
sociale din secolul al XX-lea, protestantismul a de- 
venit mult mai deschis față de problemele existen- 
țiale ale situaţiei contemporane. 

În calvinism şi sectarism omul a ajuns să fie 
transformat din ce în ce mai mult într-un obiect 
moral abstract, tot aşa cum la Descartes era consi- 
derat un subiect epistemologic. Când, în secolul al 
XVIII-lea, conținutul eticii protestante s-a adaptat 
cerinţelor societăţii industriale în formare, care a 
chemat la o organizare rațională a individului în 
lumea sa, filosofia anti-existenţialistă şi teologia anti- 
existenţialistă s-au unit. Subiectul rațional, moral şi 
ştiinţific, a înlocuit subiectul existenţial, conflictele 
şi disperările lui. 

Unul dintre conducătorii acestei dezvoltări, 
maestrul autonomiei etice, Immanuel Kant, a rezer- 
vat în filosofia lui două locuri punctului de vedere 
existențialist, unul în doctrina sa despre distanța 
dintre omul finit şi realitatea ultimă, şi altul în doc- 
156 


trina sa despre pervertirea raționalității omului de 
către răul radical. Însă, pentru aceste idei existen- 
țialiste, Kant a fost criticat de mulți dintre admira- 
torii săi, inclusiv de către cei mai de seamă dintre 
ei, Goethe şi Hegel. Ambii critici erau anti-exis- 
tențialişti. 

În încercarea lui Hegel de a interpreta întreaga 
realitate în termenii unui sistem de esențe a cărui 
expresie mai mult sau mai puțin adecvată este lu- 
mea actuală, tendința esenţialistă a filosofiei mo- 
derne şi-a atins apogeul. Existenţa a fost redusă la 
esenţă. Lumea este convenabilă aşa cum este. Exis- 
tenţa este o expresie necesară a esenței. Istoria este 
manifestarea fiinţei esenţiale în condiţiile existen- 
tei. Cursul său poate fi înţeles şi justificat. Curajul 
care cucereşte lucrurile negative ale vieţii indivi- 
duale este posibil pentru cei care participă la deve- 
nirea universală în care mintea absolută se actuali- 
zează pe ea însăşi. Angoasele sorții, vina şi îndoia- 
la sunt depăşite prin intermediul unei înălțări prin 
diferitele grade de sensuri spre cele mai înalte, in- 
tuiția filosofică a însuşi procesului universal. Hegel 
încearcă să unească curajul de a fi ca o parte (mai 
ales al unei națiuni) cu curajul de a fi în sine (mai 
ales ca gânditor) într-un curaj ce le transcende pe 
amândouă şi care are un fond mistic. 

Totuşi, ne putem înşela dacă respingem ele- 
mentele existenţialiste la Hegel. Acestea sunt mult 
mai putemice decât se recunoaşte de obicei. Întâi de 
toate, Hegel este conştient de ontologia ne-fiinţei. 
Negaţia este puterea dinamică a sistemului său, 

conducând ideea absolută (sfera esenţială) spre 
existenţă şi conducând existenţa, înapoi, spre ideea 
absolută (care în acest proces se actualizează pe 
sine ca minte sau ca spirit absolut). Hegel cunoaşte 
misterul şi angoasa ne-ființei; însă el preia acest 
mister în auto-afirmarea fiinţei. Un al doilea ele- 
ment existențialist la Hegel este doctrina potrivit 
căreia în cadrul existenţei nu se poate realiza nimic 
deosebit fără pasiune şi interes. Această formulă 
din introducerea la Filosofia Istoriei, arată că Hegel 
era conştient de gândirea filosofilor romantici şi a 
filosofilor vieţii despre nivelurile non-raționale ale 
naturii umane. Al treilea element care, asemenea 
celorlalte două, i-a influențat pe opozanţii existen- 
țialismului lui Hegel, a fost valorizarea realistă a 
sorții individului în cadrul procesului istoric. Isto- 
ria, afirma Hegel în aceeaşi introducere, nu este un 
loc în care individul poate atinge fericirea. Acest 
lucru presupune, fie că individul trebuie să se ridi- 
ce singur deasupra procesului universal la situația 
de filosof intuitiv, fie că problema existenţială a in- 
dividului nu este rezolvată. Aceasta a fost baza 
pentru protestul existențialist împotriva lui Hegel 
şi a lumii oglindite în filosofia lui. 


Existenţialismul ca revoltă 


Revolta împotriva filosofiei existențialiste a lui 
Hegel a fost realizată cu ajutorul elementelor exis- 
tenţialiste prezente (deşi atenuat) la Hegel însuşi. 
Primul care a condus atacul existențialist a fost 

Schelling, fostul prieten al lui Hegel, de care Hegel 
a fost dependent în primii săi ani. La bătrâneţe, 
Schelling şi-a prezentat aşa numită „Filosofie pozi- 
tivă”; cele mai multe dintre conceptele prezentate 
aici au fost folosite de existenţialiştii revoluționari 
din secolul al XIX-lea. Schelling a numit esenţia- 
lismul „filosofie negativă” fiindcă se sustrage de la 
existența reală, şi a numit „filosofie pozitivă” gân- 
direa individului care experimentează, gândeşte 
şi decide în cadrul situaţiei sale istorice. Schelling 
a fost primul care a folosit termenul „existență“ 
atunci când a contrazis esenţialismul. Deşi filosofia 
lui a fost respinsă din cauza mitului creştin pe care 
l-a reinterpretat filosofic, în termeni existenţialişti, 
Schelling a influenţat mulți gânditori în special pe 
Sören Kierkegaard. 

Schopenhauer a folosit tradiţia voluntaristă a 
gândirii sale anti-esenţialiste. El a redescoperit 
caracteristicile sufletului uman şi ale sorții existen- 
țiale a omului care au fost acoperite de tendința 
esenţialistă a gândirii moderne. În acelaşi timp, 
Feuerbach a subliniat condiţiile materiale ale exis- 
tenței umane şi a dedus credinţa religioasă din do- 
rința omului de a depăşi finitudinea într-o lume 
transcendentă. Max Stirner a scris o carte în care 
curajul de a fi în sine a fost exprimat în termenii 
unui solipsism practic ce distrugea orice comuni- 
care între om şi om. Marx a aparţinut revoltei exis- 
tenţialiste în măsura în care a diferențiat existența 
efectivă a omului aflat în sistemul capitalist tim- 
puriu de descrierea esenţialistă a lui Hegel a re- 

concilierii omului cu el însuşi în lumea prezentă. 
Cel mai important dintre toţi existenţialiştii a fost 
Nietzsche, care, în descrierea nihilismului euro- 
pean, a prezentat o imagine a lumii în care exis- 
tența umană a căzut într-o totală lipsă de sens. Fi- 
losofii vieţii şi pragmatiştii au încercat să derive 
această despărţire între subiect şi obiect din ceva 
care le precede pe ambele - „viaţa“ -— şi să in- 
terpreteze lumea reificată ca o negaţie de sine a 
vieţii creative (Dilthey, Bergson, Simmel, James). 
Unul dintre cei mai mari gânditori ai secolului al 
XIX-lea, Max Weber, a descris auto-distrugerea tra- 
gică vieţii odată ce controlul este preluat de raţiu- 
nea tehnică. 

La sfârşitul secolului, toate acestea erau încă 
protest. Situaţia însăşi nu se schimbase vizibil. 
Odată cu ultimele decenii ale secolului al XIX-lea 
revolta împotriva lumii reificate a determinat 
caracterul artei şi literaturii. În timp ce marii 
impresionişti francezi, în ciuda accentului pus 
pe subiectivitate, nu au depăşit diferenţa dintre 
subiectivitate şi obiectivitate, ci au tratat subiectul 
în sine ca pe un obiect ştiinţific, situaţia s-a schim- 
bat odată cu Cezanne, Van Gogh şi Munch. De 
acum înainte, întrebarea existenţei a apărut în for- 
mele tulburătoare ale expresionismului artistic. 
Revolta existențialistă, în toate fazele ei, a produs o 
cantitate imensă de material psihologic. Revoluţio- 
narii existenţialişti, precum Baudelaire şi Rimbaud 
în poezie, Flaubert şi Dostoievski în proză, Ibsen şi 


Strindberg în teatru sunt plini de descoperiri în 

deşerturile şi junglele sufletului omenesc. Gându- 
rile lor au fost confirmate şi organizate metodic de 
psihologia abisală, care a apărut la sfârşitul secolu- 
lui al XIX-lea. Când la 31 iulie 1914 s-a încheiat se- 
colul al XIX-lea, revolta existenţialistă a încetat să 
mai fie o revoltă, devenind o oglindă a unei reali- 
tăți experimentate. 

Ceea ce i-a îndemnat pe revoluționarii existen- 
țialişti ai secolului al XIX-lea la atac a fost amenin- 
țarea unei pierderi infinite, şi anume a pierderii 
propriilor persoane individuale. Ei au realizat că se 
petrecea un proces în care oamenii erau transfor- 
maţi în lucruri, în bucăţi de realitate pe care ştiinţa 
pură le poate calcula, iar ştiinţa tehnică le poate 
controla. Aripa idealistă a gândirii burgheze a fă- 
cut din persoană un vas în care universaliile şi-au 
găsit un loc mai mult sau mai puțin adecvat. Aripa 
naturalistă a gândirii burgheze a făcut din persoa- 
nă un câmp gol în care intră impresiile simţurilor 
şi domină în funcţie de intensitatea lor. În ambele 
cazuri, eul individual este un spaţiu gol şi purtăto- 
rul a ceva ce nu este el însuşi, ceva ciudat prin care 
eul este înstrăinat de el însuşi. 

Idealismul şi naturalismul sunt asemănătoare 
în atitudinea lor față de persoana existentă; ambele 
elimină semnificaţia ei infinită şi fac din aceasta un 
spațiu prin care trece altceva. Ambele filosofii sunt 
expresii ale unei societăți ce a fost destinată să eli- 
bereze omul dar care a căzut în robia obiectelor pe 
care ea însăşi le-a creat. Siguranţa garantată de bu- 
na funcționare a mecanismelor pentru controlul 

tehnic al naturii, de controlul psihologic rafinat al 
persoanei, şi de controlul organizațional tot mai 
mare al societăţii — această siguranţă este obținută 
cu un preţ mare; omul, pentru care toate acestea 
au fost inventate ca mijloace, devine el însuşi un 
mijloc în slujba altor mijloace. Acesta este fondul 
atacului lui Pascal asupra domniei raționalității 
matematice a secolului al XVII-lea; este fondul ata- 
cului lui Kierkegaard asupra logicii depersonali- 
zate din gândirea lui Hegel. Este fondul luptei lui 
Marx împotriva dezumanizării economice, al lup- 
tei lui Nietzsche pentru creativitate, al luptei lui 
Bergson împotriva tărâmului spaţial al obiectelor 
moarte. Este fundalul dorinței celor mai mulți din- 
tre filosofii vieții de a salva viaţa de la puterea dis- 
tructivă a obiectivării de sine. Aceştia s-au luptat 
pentru conservarea persoanei, pentru auto-afirma- 
rea eului într-o situaţie în care eul era pierdut din 
ce în ce mai mult în lumea lui. Aceştia au încercat 
să arate o cale pentru curajul de a fi în sine în con- 
diţii care anihilează eul şi îl înlocuiesc cu lucrul. 


EXISTENŢIALISMUL ASTĂZI ŞI CURAJUL 
DE A DISPERA 


Curaj şi disperare 


Existenţialismul aşa cum a apărut în secolul al 
XX-lea reprezintă cel mai viu şi mai amenințător 
sens al cuvântului „existenţial“ În el, întreaga 

dezvoltare ajunge la un punct dincolo de care nu 
se mai poate merge. Existenţialismul a devenit o 
realitate în toate țările lumii occidentale, este ex- 
primat în toate sferele creativității spirituale a 
omului şi pătrunde în toate clasele educate. El nu 
este invenţia unui filosof boem sau a unui roman- 
cier nevrotic; nu este o exagerare senzațională fă- 
cută de dragul profitului sau a faimei; nu este nici 
un joc morbid cu negativităţile. Elemente din toate 
acestea sunt cuprinse în el, însă existenţialismul în 
sine este altceva. Existenţialismul este expresia an- 
goasei şi a lipsei de sens şi încercarea de a prelua 
această angoasă în curajul de a fi în sine. 
Existenţialismul recent trebuie să fie conside- 
rat din aceste două puncte de vedere. El nu este pur 
şi simplu individualism de tip raționalist romantic 
sau naturalist. Spre deosebire de aceste trei mişcări 
pregătitoare, el a experimentat lipsa universală de 
sens. Omul secolului al XX-lea a pierdut o lume 
plină de sens şi un eu care trăieşte în sensuri pro- 
venite dintr-un centru spiritual. Lumea de obiecte 
create de om l-a atras în ea însăşi pe cel care a 
creat-o şi care acum îşi pierde subiectivitatea în ea. 
Omul s-a sacrificat pe el însuşi pentru propriile lui 
producţii. Însă omul continuă să fie conştient de 
ceea ce a pierdut sau de ceea ce pierde în continua- 
re. El rămâne încă destul de om pentru a experi- 
menta dezumanizarea ca disperare. El nu cunoaşte 
o cale de ieşire din această situație, însă încearcă să 
salveze umanitatea lui prin exprimarea condiţiei 
lui ca fiind una fără „ieşire”. Omul reacționează cu 

curajul disperării, curajul de a prelua disperarea 
asupra lui însuşi şi de a rezista amenințării radicale 
din partea ne-ființei prin curajul de a fi în sine. Fie- 
care analist al filosofiei, artei şi literaturii existenți- 
aliste actuale poate prezenta structura lor ambiguă: 
lipsa de sens care conduce la disperare, o denunţare 
pasionată a acestei situații şi încercarea izbutită sau 
lipsită de succes de a prelua angoasa lipsei de sens 
în curajul de a fi în sine. 

Nu este uimitor că cei care sunt neclintiți în 
curajul lor de a fi ca o parte, fie în formele sale 
colectiviste fie în cele conformiste, sunt deranjați 
de expresiile curajului existențialist de a dispera. 
Aceştia nu pot înţelege ce se întâmplă în perioada 
noastră. Ei nu pot distinge în existențialism angoa- 
sa adevărată de cea nevrotică. Ei atacă ca pe o do- 
rință morbidă de negativitate ceea ce în realitate 
este acceptarea curajoasă a negativului. Ei numesc 
degradare ceea ce este expresia creativă a degradă- 
rii. Ei resping ca fiind lipsită de sens încercarea 
plină de sens de a revela lipsa de sens a situaţiei 
noastre. Nu dificultatea obişnuită de a-i înțelege pe 
aceia care introduc căi noi în gândire şi expresia 
artistică este cea care produce rezistența atât de 
larg răspândită față de existențialismul recent, ci 
dorinţa de a proteja un curaj auto-limitativ de a fi 
ca o parte. Individul simte într-un anumit fel că 
aceasta nu reprezintă o siguranță adevărată; indi- 
vidul trebuie să suprime înclinațiile de a accepta 
viziunile existenţialiste, se poate chiar bucura de 

ele dacă apar la teatru sau în romane, însă refuză 
să le ia în serios, ca revelații ale propriei sale lipse 
de sens existențiale şi disperări ascunse. Reacţiile 
violente împotriva artei moderne din grupurile co- 
lectiviste (nazism, comunism), ca şi din cele con- 
formiste (democraţia americană), arată că aceştia 
se simt serios amenințați de această artă. Însă un 
individ nu se simte ameninţat spiritual de ceva care 
nu este un element al lui însuşi. Şi, din moment ce 
faptul de a rezista ne-ființei prin reducerea ființei 
este un simptom cu caracter nevrotic, existențialis- 
tul ar putea răspunde reproşurilor frecvente că este 
nevrotic arătând mecanismele de apărare nevrotice 
ale dorinţei tradiționale anti-existenţialiste de sigu- 
ranţă. 

Nu ar trebui să existe nici o îndoială cu privire 
la ce are de făcut teologia creştină în această situa- 
ție. Aceasta ar trebui să decidă pentru adevăr în 
pofida siguranţei, chiar dacă siguranţa este consa- 
crată şi susținută de către biserici. Fără îndoială, 
există un conformism creştin încă de la începutul 
Bisericii, şi există de asemenea un colectivism creş- 
tin — sau cel puțin un semi-colectivism, în unele 
perioade ale istoriei Bisericii. Însă acest lucru nu ar 
trebui să-i facă pe teologii creştini să identifice cu- 
rajul creştin cu curajul de a fi ca o parte. Fi trebuie 
să realizeze că curajul de a fi în sine este corectivul 
necesar la curajul de a fi ca o parte — chiar dacă ei 
presupun pe bună dreptate că nici una dintre aces- 
te forme a curajului de a fi nu oferă soluția finală. 

Curajul de a dispera în arta şi literatura 
contemporană 


Curajul de a dispera, experienţa lipsei de sens 
şi auto-afirmarea în pofida acestora sunt prezente 
în existenţialismul secolului al XX-lea. Lipsa de 
sens este problema tuturor acestora. Angoasa în- 
doielii şi a lipsei de sens este, aşa cum am observat, 
angoasa perioadei noastre. Angoasa sorții şi a 
morții şi angoasa vinovăţiei şi a condamnării sunt 
presupuse, dar nu sunt decisive. Când Heidegger 
vorbeşte despre anticiparea propriei morți, pe el 
nu îl preocupă problema nemuririi, ci îl interesează 
ce înseamnă anticiparea morții pentru situația 
umană. Când Kierkegaard se ocupă de problema 
vinovăţiei, pe el nu îl preocupă problema teologică 
privitoare la păcat şi iertare, ci îl interesează ce este 
posibilitatea existenței personale în lumea vinei 
personale. Problema sensului îi tulbură pe existen- 
țialiştii recenți chiar şi atunci când vorbesc despre 
finitudine şi vinovăţie. 

Evenimentul decisiv ce stă la baza căutării 
unui sens şi a disperării în secolul al XX-lea este 
pierderea lui Dumnezeu din secolul al XIX-lea. 
Feuerbach l-a explicat pe Dumnezeu în termenii 
unei dorințe infir ite a inimii omeneşti; Marx l-a 
explicat în termenii unei încercări ideologice de ri- 
dicare deasupra realității date; Nietzsche l-a expli- 
cat ca pe o slăbire a voinţei de a trăi. Rezultatul este 
proclamarea „Dumnezeu este mort”, şi odată cu el 
întregul sistem de valori şi sensuri în care s-a trăit. 

Acest lucru este simţit ca o pierdere şi totodată ca o 
eliberare. Acest lucru te conduce, fie spre nihilism, 
fie spre curajul care preia ne-ființa în sine. Nu exis- 
tă probabil altcineva care să fi influențat mai pu- 
ternic existențialismul modern decât Nietzsche şi 
probabil nu există nimeni altcineva care să fi pre- 
zentat dorinţa de a fi în sine mai consistent şi mai 
absurd. La el, sentimentul lipsei de sens a devenit 
deznădăjduitor şi auto-distructiv. 

Pe această bază, existenţialismul, adică marea 
artă, literatura şi filosofia secolului al XX-lea dez- 
văluie curajul de a înfrunta lucrurile aşa cum sunt 
şi de a exprima angoasa lipsei de sens. Acesta este 
curajul creativ ce apare în expresiile creative ale 
disperării. Sartre numeşte una dintre piesele lui de 
teatru cele mai reprezentative Fără ieşire, o formulă 
clasică pentru situația de a fi disperat. Însă, el în- 
suşi are o ieşire: el poate spune „fără ieşire”, prelu- 
ând astfel situaţia lipsei de sens asupra lui însuşi. 
T. S. Eliot a denumit primul său mare poem: „Tă- 
râmul pierdut”. El descrie descompunerea civiliza- 
ției, lipsa convingerii şi a direcției, sărăcia şi isteria 
conştiinţei moderne (aşa cum a analizat-o unul din 
criticii săi). Însă aceasta este grădina frumos culti- 
vată a unui mare poem ce descrie lipsa de sens a 
Tărâmului pierdut şi exprimă curajul disperării. 

În romanele lui Kafka, Castelul şi Procesul, dis- 
tanța imensă dintre sursa sensului şi obscuritatea 
sursei dreptății şi îndurării sunt exprimate într-un 
limbaj pur şi clasic. Curajul de a prelua asupra ta 
singurătatea unui astfel de creativități şi oroarea 

unor astfel de viziuni este o expresie remarcabilă 
a curajului de a fi în sine. Omul este separat de 
sursele curajului — însă nu complet — el este încă 
capabil să se confrunte şi să accepte propria lui se- 
parare. În Epoca Angoasei a lui Auden, curajul de a 
prelua angoasa într-o lume care şi-a pierdut sensul 
este tot atât de evident ca şi experiența profundă a 
acestei pierderi. Cei doi poli, care sunt uniţi în ex- 
presia „curajul de a dispera”, primesc o accentuare 
egală. În Epoca Raţiunii a lui Sartre, eroul se con- 
fruntă cu o situație în care dorinţa lui pasionată de 
a fi el însuşi îl împinge să respingă orice angaja- 
ment uman. Refuză să accepte tot ceea ce îi poate 
limita libertatea. Nimic nu are sens ultim pentru el, 
nici dragostea, nici prietenia, nici politica. Singurul 
punct de neclintit este libertatea nelimitată de a 
schimba şi a conserva libertatea fără conţinut. El 
reprezintă unul dintre formele cele mai extreme 
de curaj de a fi în sine, curajul de a fi un eu care 
este liber de orice legătură şi care plăteşte prețul 
golului total. Inventând o astfel de figură, Sartre 
demonstrează curajul lui de a dispera. 

Din partea opusă, aceeaşi problemă este înfăți- 
şată în Străinul lui Camus, care se află pe linia de 
democraţie a existenţialismului, dar care vede pro- 
blema acută a lipsei de sens la fel de bine ca exis- 
tenţialiştii. Eroul său este un om fără subiectivitate. 
El nu este în nici o privinţă extraordinar. El se 
comportă aşa cum s-ar comporta orice funcționar 
obişnuit cu o funcţie minoră. El este un străin 

el însuşi sau cu lumea lui. Tot ceea ce i se întâmplă 
nu are nici o realitate şi nici un sens pentru el: o 
dragoste care nu este o dragoste reală, o judecată 
care nu este o judecată reală, o execuţie care nu 
are nici o justificare în realitate. Nu există în el nici 
vinovăţie, nici iertare, nici disperare, nici curaj. 
El este descris, nu ca o persoană ci ca un proces 
psihologic care este complet condiționat, fie că 
lucrează, iubeşte, ucide, mănâncă sau doarme. El 
este un obiect printre alte obiecte, fără vreun sens 
pentru el însuşi şi prin urmare incapabil de a găsi 
vreun sens în lumea lui. El reprezintă acel destin al 
obiectivismului absolut împotriva căruia luptă toți 
existenţialiştii. El îl reprezintă sub forma cea mai 
radicală, fără reconciliere. Curajul de a crea această 
figură egalează curajul de care a dat dovadă Kafka 
atunci când a creat figura domnului K. 

O privire asupra teatrului confirma această 
imagine. Teatrul, în special în Statele Unite, este 
plin de imagini ale lipsei de sens şi ale disperării. 
În unele piese nu se mai arată şi altceva (aşa cum 
este în Moartea unui comis voiajor de Arthur Miller); 
în altele negativitatea este mai puţin condiționată 
(aşa cum este în Un tramvai numit dorință de 
Tennesse Williams). Însă rareori acesta devine po- 
zitivitate: chiar soluţiile comparativ pozitive sunt 
subminate de îndoiala şi conştientizarea incertitu- 
dinii tuturor soluțiilor. Este surprinzător că aceste 
piese sunt vizionate de mari mulțimi într-o ţară al 
cărei curaj predominant este curajul de a fi parte 
din sistemul conformismului democratic. Ce în- 

seamnă acest lucru pentru situația Americii şi îm- 
preună cu ea pentru omenire ca întreg? Importanța 
acestui fenomen poate fi minimalizată cu uşurinţă. 
Se poate face referire la faptul de netăgăduit că şi 
cea mai mare mulțime amatoare de teatru repre- 
zintă un procent mic al populaţiei americane. Se 
poate respinge importanţa atracției pe care teatrul 
existențialist o reprezintă pentru unii numindu-l o 
modă importată, fiind destinat să dispară foarte 
curând. Acest lucru este posibil dar nu şi necesar. 
Este posibil ca cei comparativ puțini (puţini chiar 
dacă cineva adaugă la numărul acestora pe toți ci- 
nicii şi pe cei care disperă din cadrul instituţiilor de 
învățământ superior) să fie o avangardă care pre- 
cede o mare schimbare în situația psiho-socială şi 
spirituală. Este posibil ca limitele curajului de a fi 
ca o parte să fi devenit vizibile mai multor oameni 
decât ne arată conformitatea din ce în ce mai mare. 
Dacă aceasta este atracţia pe care existențialismul o 
exercită pe scenă, ar trebui ca existenţialismul să 
fie observat cu atenţie şi împiedicat ca nu cumva să 
se transforme în forme premergătoare ale curajului 
de a fi ca o parte — o ameninţare pe care istoria a 
dovedit-o din plin că există. 

Combinația dintre experienţa lipsei de sens şi 
curajul de a fi în sine este soluţia dezvoltării artelor 
vizuale încă de la începutul secolului. La expresio- 
nism şi suprarealism structurile de suprafaţă ale 
realității sunt fragmentate. Categoriile care consti- 
tuie experiența obişnuită şi-au pierdut puterea. Ca- 

sunt răsucite precum frânghiile; independenţa ca- 
uzală a lucrurilor este desconsiderată; lucrurile 
apar într-o contingență completă; secvențele tem- 
porale nu au nici o semnificaţie, nu are importanță 
dacă un eveniment a avut loc înainte sau după un 
alt eveniment; dimensiunile spaţiale sunt reduse 
sau dizolvate într-o infinitate îngrozitoare. Structu- 
rile organice ale vieții sunt tăiate în bucăți ce sunt 
recompuse în mod arbitrar (din punct de vedere 
biologic, nu artistic): membrele sunt dispersate, cu- 
lorile sunt separate de purtătorii lor naturali. Pro- 
cesul psihologic (lucru valabil mai mult în literatu- 
ră decât în artă) este inversat: se trăieşte din viitor 
spre trecut şi asta fără ritm sau vreun mod de or- 
ganizare plin de sens. Lumea angoasei este o lume 
în care categoriile, structurile realității şi-au pier- 
dut validitatea. Toată lumea ar fi năucită, dacă 
dintr-o dată cauzalitatea ar înceta să mai fie va- 
labilă. În arta existenţialistă (aşa cum prefer să o 

numesc) cauzalitatea şi-a pierdut valabilitatea. 
Arta modernă a fost atacată ca fiind premergă- 
toare sistemelor totalitare. Răspunsul că toate sis- 
temele totalitare şi-au început cariera prin a ataca 
arta modernă este insuficient deoarece se poate 
spune că sistemele totalitare s-au luptat cu arta 
modernă tocmai pentru că acestea au încercat să 
reziste lipsei de sens exprimată prin artă. Răspun- 
sul real este mult mai profund. Arta modernă nu 
este propagandă, ci revelaţie. Ea ne arată că realita- 
tea existenței noastre este aşa cum este. Arta nu 
acoperă realitatea în care trăim. Prin urmare, între- 

barea este: Revelarea unei situații este oare propa- 
gandă pentru aceasta? Dacă aşa ar sta lucrurile, 
toată arta ar deveni o beatificare lipsită de sinceri- 
tate. Arta răspândită de totalitarism cât şi de con- 
formismul democratic este o beatificare lipsită de 
sinceritate. Se preferă naturalismul idealizat, fiind- 
că îndepărtează orice primejdie ca arta să devină 
critică şi revoluționară. Creatorii artei moderne au 
fost capabili să vadă lipsa de sens a existenţei noas- 
tre; ei au participat la disperarea acesteia. În acelaşi 
timp, au avut curajul să o înfrunte şi să o exprime 
în picturile şi sculpturile lor. Ei au avut curajul de 
a fi ei înşişi. 


Curajul de a dispera în filosofia contemporană 


Filosofia existenţială oferă formula teoretică a 
ceea ce noi am găsit ca fiind curaj de a dispera în 
artă şi literatură. Heidegger, în cartea lui Sein und 
Zeit (ce are importanţa ei filosofică independentă 
orice ar spune Heidegger despre acest lucru în cri- 
tică şi apărare), descrie curajul de a dispera în ter- 
meni filosofici precişi. Heidegger elaborează atent 
conceptul de ne-ființă, finitudine, angoasă, grijă, 
moarte implacabilă, vină, conştiinţă, eu, participare 
şi aşa mai departe. După aceasta, analizează un fe- 
nomen pe care îl numeşte „deschidere” Cuvântul 
german pentru aceasta este Entschlossenheit, şi se 
referă la simbolul descuierii a ceea ce angoasa, su- 
punerea la conformitate şi izolarea de sine au încu- 
iat. Odată ce este descuiat, individul poate acționa, 

însă nu după normele date de cineva sau de ceva. 
Nimeni nu poate da indicaţii pentru acțiunea indi- 
vidului „deschis” — nici Dumnezeu, nici convenții- 
le, nici legile rațiunii, nici normele sau principiile. 
Noi trebuie să fim noi înşine, noi trebuie să deci- 
dem încotro să mergem. Conştiința noastră este 
chemarea la noi înşine. Ea nu ne spune nimic con- 
cret, nu este nici vocea lui Dumnezeu, nici conşti- 
entizarea principiilor eterne. Ea ne cheamă la noi 
înşine, îndemnându-ne să părăsim comportamen- 
tul omului de rând, activitatea zilnică, rutina zilni- 
că, adaptarea care este principiul cel mai important 
al curajului conformist de a fi ca o parte din ceva. 
Dar dacă urmăm această chemare, devenim inevi- 
tabil vinovați, nu prin slăbiciune morală, ci prin 
situația noastră existenţială. Având curajul de a fi 
în sine devenim vinovaţi şi ni se cere să luăm 
această vină existențială asupra noastră. 

Lipsa de sens, în toate aspectele ei, poate fi în- 
fruntată numai de cei care preiau asupra lor, în 
mod deschis, angoasa finitudinii şi a lipsei de 
sens. Nu există nici o normă, nici un criteriu pen- 
tru ceea ce este bine sau rău. Starea de deschidere 
face drept ceea ce trebuie să fie drept. Una dintre 
funcţiile istorice ale lui Heidegger a fost să ducă 
mai departe analiza existenţială a curajului de a 
fi în sine sub o formă mult mai consistentă decât 
oricine altcineva şi, istoric vorbind, mult mai dis- 
tructivă. 

Sartre a tras consecințe din Heidegger timpu- 

tat. Rămâne însă un fapt îndoielnic dacă, din punct 
de vedere istoric, Sartre a avut dreptate trăgând 
aceste consecințe. Lui Sartre i-a fost mai uşor să 
tragă aceste consecinţe decât lui Heidegger, fiindcă 
pe fondul ontologiei lui Heidegger se află concep- 
tul mistic de fiinţă, care pentru Sartre nu are nici o 
semnificație. 

Sartre a dus mai departe consecinţele analize- 
lor existenţiale a lui Heidegger fără restricții misti- 
ce. Acesta este motivul pentru care el a devenit 
simbolul existențialismului prezent, o poziție pe 
care o merită, nu atât pentru originalitatea concep- 
telor lui, cât pentru radicalismul, conştiinţa şi ca- 
racterul psihologic adecvat cu care le-a dezbătut. 
Mă refer mai ales la propoziția sa că „esenţa omu- 
lui este existența sa” Această propoziţie este ase- 
menea unui fulger care luminează brusc întreaga 
scenă a existenţialismului. Aceasta poate fi denu- 
mită cea mai curajoasă şi mai disperată propoziţie 
din întreaga literatură existenţialistă. Aceasta afir- 
mă că nu există o natură esenţială a omului, cu 
excepția unui singur punct în care acesta poate să 
facă din el însuşi cea ce doreşte. Omul creează ceea 
ce el este. Nimic nu îi este dat pentru a determina 
creativitatea sa. Esenţa ființei sale — „ar trebui” - nu 
este ceea ce el găseşte; el o face. Omul este ceea ce 
face din el însuşi. Curajul de a fi în sine este curajul 
de a face din sine ceea ce este dorit. 

Există existenţialişti care aparțin unui punct de 
vedere mai puțin radical. Karl Jaspers recomandă o 

nouă conformitate în termenii unei „credinţe filo- 
sofice” atotcuprinzătoare; alții vorbesc despre o 
philosophia perenis, în timp ce Gabriel Marcel se 
îndreaptă de la un radicalism existențialist la o 
poziţie bazată pe semi-colectivismul gândirii 
medievale. Existenţialismul în filosofie este repre- 
zentat mai mult de Heidegger şi Sartre decât de 
oricine altcineva. 


Curajul de a dispera în atitudinea existențialistă 
non-creativă 


În ultimul capitol ne-am ocupat de oameni pe 
care curajul creativ i-a înzestrat să exprime dispe- 
rarea existențială. Nu mulți oamerii sunt creativi. 
Un cinic de astăzi nu este aceeaşi persoană la care 
s-au referit grecii atunci când au folosit acest ter- 
men. Pentru greci, cinicul era un critic al culturii 
contemporane pe baza legii rațiunii şi a legii natu- 
rale; era un revoluţionar raționalist, un urmaş al lui 
Socrate. Cinicii moderni nu sunt gata să urmeze pe 
nimeni. Ei nu au credinţă în rațiune, nici criteriu 
pentru adevăr, nici vreun set de valori, nici vreun 
răspuns la problema privitoare la sens. Curajul lor 
nu este exprimat într-un mod creativ, ci este ex- 
primat prin modul lor de viață. Ei resping curajos 
orice soluţie care i-ar priva de libertatea de a res- 
pinge tot ceea ce vor să respingă. Cinicii nu sunt 
singuri, căci au nevoie de o companie pentru a-şi 
arăta singurătatea lor. Ei sunt lipsiți atât de sensu- 

rile preliminare, cât şi de sensul ultim, şi de aceea 
sunt victime ale angoasei nevrotice. Multe din 
afirmările de sine forţate şi multe dintre abandonă- 
rile de sine fanatice sunt expresii ale curajului non- 
creativ de a fi în sine. 


Limitele curajului de a fi în sine 


Acest lucru conduce la întrebarea privitoare la 
limitele curajului de a fi în sine, atât în formele lui 
creative cât şi în formele lui non-creative. Curajul 
este auto-afirmarea „în pofida”, iar curajul de a fi 
în sine este auto-afirmarea eului ca eu. Trebuie să 
ne întrebăm însă: Ce este acest eu care se au- 
to-afirmă? Existenţialismul radical răspunde: Ceea 
ce face din el însuşi. Aceasta este tot cea ce poate 
spune, fiindcă orice ar fi spus mai departe ar limita 
libertatea absolută a eului. Izolat de participarea la 
lumea sa, eul reprezintă un înveliş gol, o simplă 
posibilitate. Trebuie să acționeze fiindcă trăieşte, 
dar trebuie să refacă fiecare acţiune fiindcă acţiu- 
nea îl implică pe cel ce acționează în lucrul asupra 
căruia acționează. Acesta oferă conţinut şi, din 
acest motiv, îi limitează libertatea de a face din el 
însuşi cea ce doreşte. În teologia clasică, atât catoli- 
că cât şi protestantă, numai Dumnezeu are această 
prerogativă. El este â se (din el însuşi ) sau libertate 
absolută. Nimic nu este în el care să nu fie prin el. 
Existenţialismul, pe baza mesajului că Dumnezeu 
este mort, oferă omului „a-se-itatea” divină. Nimic 

nu este în om care nu să nu fie prin om. Însă omul 
este finit, el este dat lui însuşi drept ceea ce este. El 
şi-a primit fiinţa şi împreună cu ea structura fiinţei 
sale, inclusiv structura libertăţii finite. Libertatea 
finită nu este aseitate. Omul poate să se afirme pe 
el însuşi numai dacă nu afirmă un înveliş gol, o 
simplă posibilitate, ci structura fiinţei în care se gă- 
seşte pe sine înaintea acțiunii şi a non-acțiunii. Li- 
bertatea finită are o structură definită, iar dacă eul 
încearcă să treacă de această structură sfârşeşte 
prin a se pierde pe sine. Eroul ne-participant din 
Epoca Raţiunii a lui Sartre este prins într-o plasă 
de contingenţe, venind în parte din nivelurile sub- 
conştiente ale propriului său eu, şi în parte din 
mediul din care nu se poate retrage. Eul gol este 
umplut cu conținuturi care îl înrobesc, tocmai 
fiindcă nu le cunoaşte sau nu le acceptă ca pe 
conținuturi. Acest fapt este adevărat şi în privința 
cinicului, aşa cum s-a menţionat mai sus. Cinicul 
nu poate scăpa de forțele eului său care îl pot con- 
duce spre o pierdere completă a libertăţii pe care 
doreşte să o păstreze. 

Această auto-distrugere dialectică a formelor 
radicale de curaj de a fi în sine a avut loc pe o scară 
mondială în reacţia totalitară din secolul al XX-lea 
împotriva existenţialismului secolului al XIX-lea. 
Protestul existențialist împotriva dezumanizării şi 
obiectivării, împreună cu curajul de a fi în sine s-au 
transformat în cele mai opresive forme de colecti- 

vism ce au apărut vreodată în istorie. Marea trage- 
die a timpului nostru este că marxismul, care a fost 
conceput ca o mişcare pentru eliberarea tuturor, a 
fost transformat într-un sistem de înrobire a fiecă- 
ruia, chiar şi a celor care îi înrobeau pe ceilalţi. Este 
greu de imaginat imensitatea acestei tragedii în 
termeni de distrugere psihologică, mai ales în rân- 
dul intelectualităţii. Curajul de a fi a fost subminat 
în cazul multor oameni fiindcă a fost curajul de a fi 
în sensul mişcărilor revoluţionare din secolul al 
XIX-lea. Când acesta a cedat, aceşti oameni s-au 
întors, fie spre sistemul neo-colectiv, într-o reacție 
fanatico-nevrotică împotriva cauzei dezamăgirii 
lor tragice, fie spre o indiferenţă cinico-nevrotică 
faţă de toate sistemele şi orice conţinut. 

Este evident că observaţii similare pot fi făcute 
în ceea ce priveşte transformările tipului nietzschean 
de curaj de a fi în sine din formele fascisto-naziste 
de neo-colectivism. Maşinăriile totalitare pe care 
aceste mişcări le-au produs încorporează aproape 
tot ceea ce stă împotriva curajului de a fi în sine. 
Acestea au folosit toate mijloacele posibile pentru a 
face imposibil un astfel de curaj. Deşi, spre deose- 
bire de comunism, acest sistem s-a prăbuşit, urma- 
rea lui este confuzie, indiferenţă şi cinism. Şi acesta 
este terenul pe care creşte dorința de autoritate şi 
pentru un nou colectivism. 

Ultimele două capitole, cel despre curajul de a 
fi ca o parte şi cel despre curajul de a fi în sine, au 

arătat că primul, dacă se manifestă într-un mod 
radical, conduce la pierderea eului în colectivism, 
iar ultimul la pierderea lumii în existenţialism. 
Acest lucru ne aduce la întrebarea ultimului nostru 
capitol: Există oare un curaj de a fi care uneşte 
aceste două forme prin transcenderea lor? 


CAPITOLUL VI 


Curaj şi transcendență 
[Curajul de a accepta acceptarea] 


Curajul este auto-afirmarea fiinţei în pofida 
ne-ființei. Curajul este actul eului individual de a 
prelua angoasa ne-fiinţei asupra lui prin afirmarea 
lui fie ca o parte a unui întreg cuprinzător, fie în 
individualitatea lui proprie. Curajul include în- 
totdeauna un risc, este întotdeauna ameninţat de 
către ne-ființă; există riscul de a se pierde singur 
şi de a deveni un lucru în cadrul tuturor lucruri- 
lor, fie de a-şi pierde propria lume într-o relaţie 
goală cu sine. 

Curajul are nevoie de puterea de a fi, o putere 
care transcende ne-ființa care este experimentată în 
angoasa sorții şi a rhorţii, care este prezentă în an- 
goasa golului interior şi a lipsei de sens, care este 
efectivă în angoasa vinei şi a condamnării. Curajul 
care preia aceste trei forme de angoasă asupra lui 

însuşi trebuie să fie înrădăcinat într-o putere de a fi 
care este mai mare decât puterea proprie şi decât 
puterea propriei lumi. Nici auto-afirmarea ca o 
parte, nici auto-afirmarea ca sine nu se află dincolo 
de amenințările diverse ale ne-ființei. Cei mentio- 
naţi ca reprezentanţi ai acestor forme de curaj în- 
cearcă să se transceandă pe ei înşişi şi lumea la care 
participă cu scopul de a găsi puterea ființei în sine 
şi un curaj de a fi ce se află dincolo de ameninţarea 
ne-ființei. Nu există excepţii de la această regulă; 
şi aceasta înseamnă că fiecare curaj de a fi are în 
mod mai mult sau mai puțin vizibil o rădăcină 
religioasă. Căci religia este starea de a fi cuprins de 
puterea ființei în sine. În unele cazuri, rădăcina 
religioasă este acoperită cu grijă, în alte cazuri 
aceasta este negată cu pasiune; în altele este ascun- 
să adânc, iar în altele superficial. Însă aceasta nu 
este niciodată absentă complet. Tot ceea ce este 
participă la fiinţa în sine, şi fiecare este întrucâtva 
conştient de această participare, mai ales în mo- 
mentele în care experimentează ameninţarea venită 
din partea ne-fiinţei. 

Acest lucru ne conduce spre o considerație fi- 
nală, dubla întrebare: Cum este înrădăcinat curajul 
de a fi în ființa în sine, şi cum trebuie să înțelegem 
fiinţa în sine în lumina curajului de å fi? Prima în- 
trebare se ocupă de temeiul fiinţei ca sursă a cura- 
jului de a fi, cea de a doua se ocupă de curajul de a 
fi ca soluție la temeiul fiinţei. 

PUTEREA FIINȚEI CA SURSĂ 
A CURAJULUI DE AFI 


Experiența mistică şi curajul de a fi 


Deoarece relația omului cu temeiul fiinţei lui 
trebuie să fie exprimată în simboluri luate din 
structura ființei, polaritatea participării şi indivi- 
dualizării determină caracterul special al acestei 
relații, tot aşa cum determină caracterul special al 
curajului de a fi. Dacă participarea este dominantă, 
relaţia cu ființa în sine are un caracter mistic; dacă 
individualizarea este cea care prevalează, relația cu 
ființa-însăşi are un caracter personal; dacă ambii 
poli sunt acceptați şi depăşiţi, relația cu ființa în 
sine are caracterul credinţei. 

În mistică, cul individual tânjeşte după o par- 
ticipare la temeiul ființei ce se apropie de identifi- 
care. Întrebarea noastră nu este dacă acest țel poate 
vreodată să fie atins de o ființă finită, ci dacă şi în 
ce fel poate fi mistica sursa curajului de a fi. Ne-am 
referit la temeiul mistic al sistemului lui Spinoza, la 
modul lui de a deriva auto-afirmarea omului din 
auto-afirmarea substanţei divine la care el partici- 
pă. Într-un mod similar, toți misticii şi-au dobândit 
puterea de auto-afirmare din experienţa puterii fi- 
inţei în sine cu care.sunt uniți. 

Dar s-ar putea întreba: poate curajul să fie unit 
cu misticismul în vreun fel? De exemplu, se pare că 
în India curajul este considerat virtutea războinicu- 
lui (kshatriya), care se află sub nivelul brahmanului 

sau a ascetului sfânt. Identificarea mistică trans- 
cende virtutea aristocratică a sacrificiului de sine 
curajos. Aceasta este abandonare de sine într-o 
formă mai înaltă, mai completă şi mai radicală. Este 
forma perfectă a auto-afirmării. Dar dacă este aşa, 
identificarea mistică este curajul în sensul mai larg, 
iar nu restrâns, al cuvântului. Misticul ascet şi exta- 
tic afirmă propria lui ființă esențială împotriva 
elementelor ne-ființei, care sunt prezente în lumea 
finită, în sfera iluziei (Maya). Este nevoie de un 
mare curaj pentru a rezista aparenţelor înşelătoare. 
Puterea ființei care se manifestă într-un astfel de 
curaj este aşa de mare încât zeii sunt cuprinşi de 
frică. Misticul caută să pătrundă temeiul ființei, 
puterea atotprezentă şi atotpătrunzătoare a lui 
Brahman. Procedând astfel, el îşi afirmă eul esenţi- 
al care este identic cu puterea lui Brahman, în timp 
ce toți aceia care se afirmă pe ei înşişi în stăpânirea 
iluziei (Maya), afirmă ceea ce nu este eul lor adevă- 
rat, fie că sunt animale, oameni sau zei. Aceasta 
ridică auto-afirmarea misticului deasupra curajului 
ca virtute specială posedată de către aristocrația 
militară. Însă el nu se află deasupra curajului total. 
Ceea ce, din punct de vedere al lumii finite, apare 
ca auto-negare este, din punctul de vedere al fiinţei 
ultime, cea mai completă auto-afirmare, cea mai 
radicală formă a curajului. 

În forța acestui curaj, misticul cucereşte angoa- 
sa sorții şi a morţii. Din moment ce existența în 
timp şi spaţiu şi sub categoriile finitudinii este irea- 
lă la modul ultim, vicisitudinile ce se ivesc din 

aceasta şi ne-ființa finală ce îi pune capăt sunt tot 
atât de ireale. Ne-fiinţa nu este o amenințare deoa- 
rece ființa finită este până la urmă ne-ființă. Moar- 
tea este negația a ceea ce este negativ şi afirmarea a 
ceea ce este pozitiv. În acelaşi mod, angoasa îndo- 
ielii şi a lipsei de sens este preluată în curajul mis- 
tic de a fi. Îndoiala este îndreptată spre tot ceea ce 
este, iar acesta, potrivit caracterului său iluzoriu 
(Maya), este îndoielnic. Îndoiala destramă vălul 
iluziei (Maya), subminează apărarea simplelor opi- 
nii împotriva realităţii ultime. lar această manifes- 
tare nu este expusă îndoielii fiindcă ea este presu- 
poziţia fiecărui act de îndoială. Fără o conştientiza- 
re a adevărului însuşi, îndoiala cu privire la adevăr 
ar fi imposibilă. Angoasa lipsei de sens este învinsă 
acolo unde sensul ultim nu este ceva definit, ci abi- 
sul fiecărui sens definit. Misticul experimentează 
pas cu pas lipsa de sens a diferitelor niveluri de 
realitate în care intră, prin care trece şi pe care le 
părăseşte. Atât timp cât înaintează pe acest drum, 
angoasele vinei şi condamnării sunt de asemenea 
cucerite. Acestea nu sunt absente. Vina poate fi 
dobândită la orice nivel, în parte prin faptul de a 
nu putea împlini cerinţele intrinseci ale nivelului 
respectiv, în parte printr-un eşec de a trece dincolo 
de nivel. Însă, atât timp cât este oferită certitudinea 
împlinirii finale, angoasa vinei nu poate deveni 
angoasă a condamnării. Există pedeapsă automată 
potrivit legilor karmei, dar în mistica asiatică nu 
există condamnare. 

Curajul mistic de a fi durează atât timp cât du- 
rează situația mistică. Limita lui este starea de gol 
a fiinţei şi a sensului, împreună cu oroarea şi dis- 
perarea ei, pe care misticii au descris-o. În aceste 
momente, curajul de a fi este redus la acceptarea 
chiar şi a acestei stări ca o cale de pregătire prin 
întuneric pentru lumină, prin gol pentru abunden- 
tă. Atât timp cât absenţa puterii de a fi este perce- 
pută ca disperare, puterea ființei este cea care se 
face simțită prin disperare. A experimenta aceasta 
şi a îndura aceasta este curajul de a fi al misticului 
în starea de gol. Deşi mistica în aspectele sale ex- 
trem pozitive şi extrem negative este un eveniment 
comparativ rar, atitudinea de bază, lupta pentru 
unirea cu realitatea ultimă şi curajul corespunzător 
de a prelua ne-fiinţa care este presupusă de fini- 
tudine asupra ta însuţi, reprezintă un mod de viață 
care este acceptat şi care a modelat părți mari din 
omenire. 

Însă mistica este mai mult decât o formă speci- 
ală a relației cu temeiul fiinţei. Mistica este un ele- 
ment al fiecărei forme a acestei relații. Din moment 
ce tot ceea ce este participă la puterea fiinţei, ele- 
mentul de identitate pe care mistica se bazează nu 
poate fi absent din nici o experienţă religioasă. Nu 
există auto-afirmare a fiinţei finite şi nu există curaj 
de a fi în care temeiul fiinţei şi puterea ei de a în- 
vinge ne-ființa să nu fie efective. lar experiența 
prezenţei acestei puteri este elementul mistic chiar 
şi în întâlnirea faţă către față cu Dumnezeu. 

Întâlnirea divino-umană şi curajul de a fi 


Polul individualizării se exprimă pe sine în 
experiența religioasă ca întâlnirea personală cu 
Dumnezeu. lar curajul ce vine de aici este curajul 
încrederii în realitatea personală ce se manifestă în 
experiența religioasă. Spre deosebire de uniunea 
mistică, această relație poate fi numită comuniune 
personală cu sursa curajului. Deşi cele două tipuri 
sunt diferite, nu se exclud reciproc, căci sunt unite 
prin interdependenţa polară a individualizării şi 
participării. Curajul încrederii a fost deseori identi- 
ficat, în special în protestantism, cu curajul credin- 
ței. Acest lucru însă nu este potrivit, deoarece 
încrederea nu este decât un element din cadrul 
credinței. Credinţa cuprinde atât participarea 
mistică, cât şi încrederea personală. Cele mai multe 
părți ale Bibliei descriu întâlnirea religioasă în ter- 
meni foarte personalişti. Biblicismul, mai cu seamă 
cel al reformatorilor, urmează această linie. Luther 
şi-a îndreptat atacul împotriva elementelor obiec- 
tive, cantitative şi impersonale ale sistemului ro- 
man de legi. El a luptat pentru o relație imediată, 
de la persoană la persoană, între om şi Dumnezeu. 
La el, curajul încrederii a atins cel mai înalt punct 
din istoria gândirii creştine. 

Fiecare lucrare a lui Luther, în special din anii 
de tinereţe, este plină de curaj. El foloseşte mereu 
cuvântul trotz, „în pofida” În pofida tuturor nega- 
tivităților pe care el le-a experimentat, în pofida 
angoasei care a dominat acea perioadă, el deriva 

puterea auto-afirmării din încrederea sa neclintită 
în Dumnezeu, precum şi din contactul lui personal 
cu Dumnezeu. Conform expresiilor angoasei din 
perioada lui, negativitatea pe care curajul lui a tre- 
buit să o cucerească era simbolizată în figurile 
morții şi diavolului. S-a afirmat pe drept cuvânt că 
gravura lui Albrecht Dürer, „Cavalerul, moartea şi 
diavolul” este o expresie clasică a spiritului Refor- 
mei luterane, şi — ar trebui adăugat — al curajului 
încrederii lui Luther, a formei curajului său de a fi. 
Un cavaler în armură completă călăreşte de-a lun- 
gul unei văi însoțit pe de o parte de figura morții, 
iar pe de alta de diavol. Neînfricat, concentrat, în- 
crezător, el priveşte înainte. El este sigur însă că 
nu este părăsit. În singurătatea lui el participă la 
puterea ce îi oferă curajul de a se afirma pe sine în 
pofida prezenţei negativităților existenței. Curajul 
lui nu este cu siguranţă curajul de a fi ca o parte. 
Reforma s-a rupt de semi-colectivismul Evului 
Mediu. Curajul încrederii lui Luther este încrede- 
rea personală ce provine din contactul cu Dumne- 
zeu de la persoană la persoană. Nici papii, nici 
conciliile nu au putut să îi ofere lui Luther această 
încredere. De aceea, el a trebuit să-i respingă toc- 
mai pentru că aceştia se bazau pe o doctrină ce li- 
mita la maxim curajul de a avea încredere. Aceştia 
susțineau un sistem în care angoasa morții şi a vi- 
nei nu a fost niciodată învinsă. Există multe asigu- 
rări, dar nici o certitudine, multe susțineri pentru 
curajul de a avea încredere, însă nici un temei de 

a rezista angoasei, însă nici un mod în care indivi- 
dul să fi putut prelua angoasa asupra sa. Individul 
nu era sigur niciodată; el nu putea niciodată să-şi 
afirme ființa cu o încredere necondiționată. Căci el 
niciodată nu putea să întâlnească direct necondiţi- 
onatul cu fiinţa lui totală, într-o relație personală 
imediată. Întotdeauna exista, cu excepția misticii, 
medierea prin Biserică, o întâlnire indirectă şi par- 
țială între Dumnezeu şi suflet. 

Când Reforma a înlăturat medierea şi a în- 
demnat la o apropriere directă, totală şi personală 
de Dumnezeu, a fost posibil un nou curaj non- 
mistic de a fi. Acest curaj se poate vedea la repre- 
zentanţii eroici ai protestantismului militant, în 
calvinism, ca şi în Reforma luterană, iar în calvi- 
nism chiar mai accentuat. Nu eroismul de a risca 
martirajul, de a opune rezistenţă autorităților, de a 
transforma structura bisericii şi a societății, ci cura- 
jul de a avea încredere este cel care îi face pe aceşti 
oameni să fie eroi şi cel care este baza altor expresii 
ale curajului lor. S-ar putea spune -— şi protestan- 
tismul liberal a afirmat deseori — că curajul refor- 
matorilor este începutul tipului individualist de 
curaj de a fi în sine. Însă, o astfel de interpretare 
confundă un efect istoric posibil cu problema în 
sine. În curajul reformatorilor, curajul de a fi în si- 
ne este deopotrivă afirmat şi depăşit. În compara- 
ție cu forma mistică a afirmării curajoase de sine, 
curajul protestant de a avea încredere afirmă eul 
individual ca eu individual în contactul său cu 
Dumnezeu ca persoană. Aceasta deosebeşte radical 

personalismul Reformei de toate formele tardive 
de personalism din existenţialism. Curajul refor- 
matorilor nu este curajul de a fi în sine - aşa cum 
nu este nici curajul de a fi ca o parte. Acesta le 
transcende şi le uneşte pe amândouă. Căci curajul 
de a avea încredere nu este înrădăcinat în încrede- 
rea în sine. Reforma afirmă opusul: individul poate 
deveni încrezător în existența sa numai după ce a 
încetat să-şi bazeze încrederea în sine însuşi. Pe de 
altă parte, curajul de a avea încredere nu este în 
nici un fel bazat pe ceva finit în afara individului, 
nici chiar pe Biserică. Acest curaj este bazat pe 
Dumnezeu şi numai pe Dumnezeu, care este ex- 
perimentat într-un mod unic şi personal. Curajul 
reformei transcende deopotrivă curajul de a fi ca o 
parte şi curajul de a fi în sine. Acest curaj nu este 
amenințat nici de pierderea de sine nici de pierde- 
rea propriei lumi. 


Vinovăţia şi curajul de a accepta acceptarea 


În centrul curajului protestant de a avea încre- 
dere se află curajul de a accepta acceptarea în pofi- 
da conştiinţei vinovăţiei. Luther, şi de fapt întreaga 
perioadă, au experimentat angoasa vinovăţiei şi a 
condamnării ca formă principală a angoasei lor. 
Curajul de auto-afirmare în pofida acestei angoase 
este curajul pe care noi l-am denumit curajul de a 
avea încredere. Acesta este înrădăcinat în siguranța 
personală, totală şi imediată a iertării divine. Există 
credinţă în iertare în toate formele curajului de a fi 

ale omului, chiar şi în neo-colectivism. Dar nu exis- 
tă nici o interpretare a existenței umane în care 
aceasta să fie atât de predominantă ca în protestan- 
tismul autentic. Şi nu există vreo mişcare în istorie 
în care aceasta să fie atât de profundă, pe cât este 
de paradoxală. În formula luterană potrivit căreia 
„cel care este nedrept este drept” (în vederea iertă- 
rii divine) sau în formula mult mai modernă potri- 
vit căreia „cel care este inacceptabil este acceptat”, 
victoria asupra angoasei vinei şi condamnării este 
exprimată în mod evident. 

S-ar putea spune că curajul de a fi este curajul 
de a te accepta ca acceptat în pofida faptului de a fi 
inacceptabil. Nu este nevoie să reamintim teologi- 
lor faptul că acesta este sensul adevărat al doctrinei 
luterano-pauline a „justificării prin credință” (o 
doctrină care în formularea sa originală a devenit 
de neînțeles chiar şi pentru studenții în teologie). 
Însă trebuie reamintit teologilor şi preoților că, în 
lupta împotriva angoasei vinovăţiei prin interme- 
diul psihoterapiei, ideea de acceptare a primit 
atenţia şi a câştigat semnificaţia care în perioada 
Reformei se putea observa în formule precum 
„iertarea păcatelor” sau „justificare prin credință” 
Acceptând acceptarea deşi fiind inacceptabil este 
temeiul pentru curajul de a avea încredere. 

Important pentru această auto-afirmare este 
independenţa ei de orice prejudecăți morale, inte- 
lectuale sau religioase: nu cei buni, cei înţelepţi sau 
pioşi sunt cei îndreptățiţi la curajul de a accepta 
acceptarea, ci aceia cărora le lipsesc aceste calități 

şi care sunt conştienţi de a fi inacceptabili. Acest 
lucru, oricum, nu poate însemna acceptarea de sine 
ca sine. Aceasta nu este justificarea unei individua- 
lități accidentale. Aceasta nu este curajul existenția- 
list de a fi în sine. Aceasta este actul paradoxal în 
care individul este acceptat de ceea ce transcende 
în mod infinit propriul eu individual. În experiența 
reformatorilor, păcătosul inacceptabil este acceptat 
la comuniunea judecătoare şi transformatoare cu 
Dumnezeu. 

Curajul de a fi în acest sens este curajul de a 
accepta iertarea păcatelor, nu ca pe o afirmaţie ab- 
stractă, ci ca pe o experiență fundamentală în rela- 
ţia cu Dumnezeu. Auto-afirmarea în pofida angoa- 
sei vinei şi condamnării presupune participarea la 
ceva care transcende eul. În comuniunea de vinde- 
care, de exemplu, situația psihanalitică, pacientul 
participă la puterea vindecătoare a celui care îl aju- 
tă şi de care este acceptat, deşi el însuşi se simte 
inacceptabil. În această relație, vindecătorul nu se 
reprezintă pe sine ca individ, ci reprezintă puterea 
obiectivă de acceptare şi auto-afirmare. Această 
putere obiectivă lucrează prin vindecător în paci- 
ent. Desigur, aceasta trebuie încorporată într-o 
persoană care poate realiza vinovăția, care poate 
judeca şi care poate accepta în ciuda judecății. Ac- 
ceptarea de către ceva care este mai puțin decât 
personal nu ar putea niciodată depăşi respingerea 
personală de sine. Un perete căruia mă confesez nu 
mă poate ierta. Nici o acceptare de sine nu este po- 
sibilă dacă individul nu este acceptat într-o relație 

de la persoană la persoană. Chiar dacă individul 
este acceptat personal, el are nevoie de un curaj 
transcendent de sine de a accepta această accepta- 
re, are nevoie de curajul de a avea încredere, deoa- 
rece a fi acceptat nu înseamnă că vinovăția este 
respinsă. Vindecătorul care ar încerca să-şi convin- 
gă pacientul că acesta nu este într-adevăr vinovat, 
i-ar face acestuia un mare deserviciu. El îl va împi- 
edica să-şi preia vina în auto-afirmare. El îl poate 
ajuta să-şi transforme sentimentele neplăcute, vina 
nevrotică, în sentimente adevărate, care, ca să spu- 
nem aşa, sunt aşezate în locul corect, însă nu îi 
poate spune acestuia că nu există nici o vină în el. 
El acceptă pacientul în comuniunea sa fără a con- 
damna sau ascunde ceva. 

Aici, oricum, este momentul în care „accepta- 
rea” religioasă „de a fi acceptat” transcende vinde- 
carea medicală. Religia cere sursa ultimă a puterii 
care vindecă prin acceptarea inacceptabilului, îl 
cere pe Dumnezeu. Acceptarea de către Dumne- 
zeu, actul său de iertare sau justificare este sursa 
ultimă a curajului de a fi, care este capabil să preia 
în sine angoasa vinei şi condamnării. Puterea ulti- 
mă a auto-afirmării poate fi numai puterea fiinţei 
în sine. Tot ceea ce este mai puțin decât aceasta, 
propria putere finită sau a oricărui altcuiva de a fi 
nu poate depăşi amieninţarea radicală şi infinită a 
ne-ființei care este experimentată în disperarea 
condamnării de sine. De aceea, curajul de a avea 
încredere, aşa cum a fost exprimat la un om ca 
Luther, subliniază neîncetat încrederea exclusivă în 

Dumnezeu şi respinge orice alt temei pentru cu- 
rajul său de a fi, nu numai ca fiind insuficient, dar 
şi pentru faptul că-l îndreaptă către o şi mai mare 
vinovăţie şi angoasă. Libertatea imensă adusă 
oamenilor din secolul al XIV-lea de mesajul refor- 
matorilor şi crearea curajului lor neîmblânzit de a 
accepta acceptarea s-a datorat doctrinei sola fide, şi 
anume mesajului conform căruia curajul de a avea 
încredere nu este condiționat de nimic finit, ci nu- 
mai de ceea ce este necondiționat în sine şi pe care 
îl experimentăm ca necondiţionat în relaţia de la 
persoană la persoană. 


Soarta şi curajul de a accepta acceptarea 


Aşa cum arată figurile simbolice ale morții şi 
diavolului, angoasa acestei perioade nu a fost limi- 
tată la angoasa vinei. A existat şi o angoasă a mor- 
ţii şi a sorții. Ideile astrologice ale antichității târzii 
au fost reînviate de către Renaştere şi i-au influen- 
tat chiar şi pe acei umanişti care au trecut de partea 
Reformei. Ne-am referit deja la curajul neo-stoic, 
exprimat în unele picturi renascentiste, unde omul 
cârmuieşte corabia vieții lui, deşi este condus de 
vânturile sorții. Luther s-a confruntat cu angoasa 
sorții la un alt nivel. El a experimentat legătura 
dintre angoasa vinei şi a sorții. Conştiința încărcată 
este cea care produce nenumărate temeri iraționale 
în viața de zi cu zi. Foşnetul unei frunze uscate îl 
îngrozeşte pe cel apăsat de vinovăţie. De aceea, 
depăşirea angoasei vinei este şi depăşirea vinovă- 

ției sorții. Curajul de a avea încredere preia în el 
însuşi angoasa sorții la fel de bine ca şi angoasa vi- 
nei. Acesta spune „în pofida” ambelor tipuri de 
angoasă. Acesta este sensul original al doctrinei 
despre providență. Providența nu este o teorie des- 
pre unele lucrări ale lui Dumnezeu; este simbolul 
religios al curajului de a avea încredere în privința 
sorții şi a morţii, deoarece curajul de a avea încre- 
dere spune „în pofida” chiar şi morții. 

Asemenea lui Pavel, Luther a fost conştient de 
legătura dintre angoasa vinovăţiei şi angoasa mor- 
ţii. În stoicism şi neo-stoicism, eul esenţial nu este 
amenințat de moarte deoarece aparţine fiinţei în 
sine şi transcende ne-fiinţa. Socrate, care în puterea 
esenţială a eului său a învins angoasa morţii, a 
devenit simbolul curajului de a prelua moartea 
asupra lui însuşi. Acesta este adevăratul sens al 
doctrinei despre nemurirea sufletului formulată de 
Platon. Discutând această doctrină, va trebui să lä- 
săm deoparte argumentele referitoare la nemurire 
prezentate de Platon în Phaidon, şi să ne concen- 
trăm pe imaginea lui Socrate aflat pe moarte. Toate 
argumentele tratate în mod sceptic de Platon însuşi 
sunt încercări de a interpreta curajul lui Socrate, 
curajul de a prelua propria moarte în auto-afirmare. 
Socrate este sigur că eul pe care acuzatorii lui îl vor 
distruge nu este eul care se auto-afirmă în curajul 
de a fi. Socrate nu spune prea mult despre relația 
dintre cele două euri, şi nici nu ar putea, fiindcă 
acestea nu sunt două din punct de vedere numeric, 
ci unul singur sub două aspecte. El subliniază în 

mod limpede că curajul de a muri este testul cura- 
jului de a fi. O auto-afirmare care omite preluarea 
propriei morți în sine însăşi încearcă să evite testul 
curajului, şi anume confruntarea cu ne-ființa în 
modul cel mai radical. 

Credința populară în nemurire, care în lumea 
occidentală a înlocuit în mare parte simbolul creş- 
tin al învierii, este un amestec de curaj şi sustra- 
gere. Aceasta încearcă să mențină auto-afirmarea 
individului chiar şi în fața evidenţei că individul 
trebuie să moară. Dar face acest lucru prin conti- 
nuarea propriei finitudini, adică faptul de a muri, 
la modul infinit, astfel încât moartea nu se va pe- 
trece de fapt niciodată. Aceasta este totuşi o iluzie 
şi, logic vorbind, o contradicție în termeni. Face să 
fie fără sfârşit ceea ce, prin definiţie, trebuie să 
ajungă la un sfârşit. „Nemurirea sufletului” este un 
simbol nepotrivit pentru curajul de a fi în faţa fap- 
tului că va trebui să mori. 

Curajul lui Socrate (în descrierea lui Platon) nu 
se baza pe o doctrină despre nemuri;ea sufletului, 
ci pe afirmarea lui însuşi în ființa lui esenţială şi 
indestructibilă. El ştie că ține de două ordine de 
realitate şi că unul dintre aceste ordine este trans- 
temporal. Curajul lui Socrate, mai mult decât orice 
reflecţie filosofică, este cel care a revelat lumii antice 
că fiecare ține de două ordine. 

Dar, în curajul socratic (stoic sau ne-stoic) de a 
lua moartea asupra sa a existat o presupoziţie, şi 
anume capacitatea fiecărui individ de a participa la 
ambele tipuri de ordine, la cel temporal şi la cel 

etern. Această presupoziţie nu este acceptată de 
creştinism. Conform creştinismului, noi suntem 
înstrăinați de ființa noastră esenţială. Noi nu sun- 
tem liberi să realizăm ființa noastră esenţială, sun- 
tem meniţi să o contrazicem. De aceea moartea 
poate fi acceptată numai printr-o stare de încrede- 
re, în care moartea a încetat să mai fie „plata păca- 
tului”. Oricum, aceasta este starea de a fi acceptat 
în ciuda faptului de a fi inacceptabil. Aici este 
punctul în care lumea antică a fost transformată de 
creştinism şi în care şi-a găsit rădăcină curajului lui 
Luther de a înfrunta moartea. La baza acestui curaj 
stă faptul de a fi acceptat în comuniune cu Dum- 
nezeu, iar nu o teorie îndoielnică privitoare la ne- 
murire. La Luther, întâlnirea cu-Dumnezeu nu este 
doar temeiul curajului de a lua asupra ta păcatul şi 
condamnarea, este şi temeiul luării asupra ta a sor- 
ţii şi morții. A-l întâlni pe Dumnezeu înseamnă a 
întâlni siguranţa şi eternitatea transcendente. Cel 
care participă la Dumnezeu participă la eternitate. 
Dar pentru a participa la Dumnezeu trebuie să fii 
acceptat de către el şi trebuie ca tu să fi acceptat 
faptul că el te-a acceptat. 

Luther a experimentat ceea ce el descrie ca fi- 
ind atacuri de disperare totală (Anfechtung), ase- 
mănătoare amenințării lipsei totale de sens. El a 
simţit aceste momente ca pe nişte atacuri satanice 
în care totul era ameninţat: credinţa lui creştină, 
încrederea în munca lui, Reforma, iertarea păcate- 
lor. Totul s-a prăbuşit în momentele extreme ale 
acestei disperări, nu a rămas nimic din curajul de a 

fi. În aceste momente şi în descrierile pe care le dă 
acestora, Luther a anticipat descrierile existenția- 
lismului modern. Dar pentru Luther acesta nu a 
fost ultimul cuvânt. Ultimul cuvânt a fost prima 
poruncă, afirmația că Dumnezeu este Dumnezeu. 
Aceasta i-a reamintit de elementul necondiționat 
din experiența umană de care cineva poate fi con- 
ştient chiar şi în abisul lipsei de sens. lar această 
conştientizare l-a salvat. 

Nu ar trebui uitat faptul că marele adversar al 
lui Luther, Thomas Minzer, anabaptist şi socialist 
religios, descrie experiențe similare. El vorbeşte 
despre situația ultimă în care tot ceea ce este finit 
îşi relevă finitudinea, în care finitul a ajuns la sfâr- 
şit, în care angoasa prinde sufletul şi toate înțelesu- 
rile anterioare se destramă şi în care, tocmai din 
acest motiv, Duhul Sfânt se poate face simţit şi 
poate transforma întreaga situaţie într-un curaj de 
a fi a cărui expresie este acțiunea revoluționară. În 
timp ce Luther reprezintă protestantismul eclezias- 
tic, Miinzer reprezintă radicalismul evanghelic. 
Atât Luther cât şi Miinzer au modelat istoria, şi de 
fapt concepțiile lui Miinzer au influențat America 
mai mult decât cele ale lui Luther. Amândoi au ex- 
perimentat angoasa lipsei de sens şi au descris-o în 
termeni care au tost creați de misticii creştini. Fă- 
când acest lucru, ei au depăşit curajul de a avea 
încredere care este bazat pe întâlnirea personală cu 
Dumnezeu. Ei au trebuit să primească elemente de 
la curajul de a fi care este bazat pe unirea mistică. 


Aceasta conduce la o ultimă întrebare: oare cele 
198 


două tipuri de curaj de a accepta acceptarea pot 
fi unite în vederea prezenţei atot-pătrunzătoare 
a angoasei îndoielii şi lipsei de sens din propria 
noastră perioadă? 


Credința absolută şi curajul de a fi 


Am evitat conceptul de credinţă în descrierea 
pe care am făcut-o curajului de a fi care este bazat 
pe unirea mistică cu temeiul ființei, tot aşa cum am 
făcut şi în discuția noastră despre curajul de a fi 
care este bazat pe întâlnirea personală cu Dumne- 
zeu. Am procedat astfel, în parte, deoarece concep- 
tul de credinţă şi-a pierdut sensul său autentic şi a 
primit conotația de „credinţă în ceva de necrezut”; 
dar acesta nu este singurul motiv pentru folosirea 
unor termeni alții decât credința. Motivul decisiv 
este că eu nu cred că unirea mistică sau întâlnirea 
personală împlineşte ideea de credință. Cu sigu- 
ranță, există credinţă în înălțarea sufletului deasu- 
pra finitului spre infinit, conducând la unirea lui 
cu temeiul ființei. Însă conceptul de credință pre- 
supune mai mult. Există de asemenea credinţă în 
întâlnirea personală cu persoana lui Dumnezeu. 
Însă conceptul de credință presupune mai mult. 

Credinţa este starea de a fi cuprins de puterea 
fiinţei în sine. Curajul de a fi este o expresie a cre- 
dinţei, iar ceea ce înseamnă „credință”, trebuie 
înţeles prin curajul de a fi. Am definit curajul ca 
auto-afirmarea ființei în pofida ne-ființei. Puterea 
acestei afirmări de sine este puterea ființei care este 


199 


afectivă în fiecare act de curaj. Credinţa este expe- 
riența acestei puteri. 

Există însă o experienţă ce are un caracter pa- 
radoxal, şi anume, caracterul de a accepta accepta- 
rea. Fiinţa în sine transcende fiecare fiinţă finită la 
modul finit; în cadrul întâlnirii divino-umane, 
Dumnezeu transcende omul la modul necondiţio- 
nat. Credinţa uneşte această prăpastie infinită prin 
acceptarea faptului că, în pofida acesteia, puterea 
fiinţei este prezentă şi că cel ce este separat este 
acceptat. Credinţa acceptă „în pofida”; iar din „în 
pofida” credinţei se naşte „în pofida” curajului. 
Credinţa nu este o afirmaţie teoretică despre ceva 
incert, credința este acceptarea existenţială a ceea 
ce transcende experiența obişnuită. Credința nu 
este o opinie, este o stare. Credinţa este starea fiin- 
tei cuprinsă de puterea fiinţei care transcende tot 
ceea ce este şi la care participă tot ceea ce este. Cel 
care este cuprins de această putere este capabil să 
se auto-afirme deoarece ştie că el este afirmat prin 
puterea fiinţei în sine. În acest punct, experiența 
mistică şi contactul personal sunt identice. În am- 
bele, credința este temeiul curajului de a fi. 

Acest lucru este decisiv pentru o perioadă în 
care, aşa cum este a noastră, angoasa îndoielii şi a 
lipsei de sens este predominantă. Cu siguranţă, 
angoasa sorții şi a morţii nu lipsesc din vremea 
noastră. Angoasa sorții a crescut până într-acolo 
încât divizarea schizofrenică a lumii noastre a în- 
depărtat ultimele rămăşiţe ale siguranţei anterioa- 


re. Angoasa vinei şi a condamnării nu lipseşte de 

asemenea. Este surprinzător cât de mult din an- 
goasa vinei iese la suprafaţă în psihanaliza şi în 
consilierea personală. Secolele de represiune puri- 
tană şi burgheză asupra nevoilor vitale au produs 
aproape tot atât de multe sentimente de vină ca şi 
predicile despre iad şi purgatoriu din Evul Mediu. 

Dar în ciuda acestor considerații restrictive, 
trebuie spus că angoasa care determină perioada 
noastră este angoasa îndoielii şi a lipsei de sens. 
Individul se teme că a pierdut sau că pierde sensul 
existenței sale. Expresia acestei situaţii este existen- 
țialismul de astăzi. 

Care curaj este capabil să preia ne-ființa în el 
însuşi sub forma îndoielii şi a lipsei de sens? 
Aceasta este întrebarea cea mai importantă şi mai 
tulburătoare din căutarea curajului de a fi. Căci 
angoasa lipsei de sens subminează ceea ce este încă 
cert în angoasa sorții şi morții şi în angoasa vinei 
şi condamnării. În angoasa vinei şi condamnării 
îndoiala nu a subminat încă certitudinea unei res- 
ponsabilități ultime. Suntem amenințați dar nu 
suntem încă distruşi. Dacă, totuşi, îndoiala şi lipsa 
de sens prevalează, individul experimentează un 
abis în care sensul vieţii şi adevărul responsabilită- 
ţii ultime dispar. Atât stoicul care învinge angoasa 
sorții cu curajul socratic al înțelepciunii, cât şi creş- 
tinul care învinge angoasa vinei cu curajul protes- 
tant de acceptare a iertării, se află într-o situație 
diferită. Chiar şi în disperarea de a muri sau dispe- 
rarea condamnării de sine sensul este afirmat iar 
certitudinea este păstrată. Însă în disperarea îndo- 

ielii şi a lipsei de sens, ambele sunt absorbite de 
către ne-ființă. 

Întrebarea în acest caz este: Există oare un cu- 
raj care poate să învingă angoasa lipsei de sens şi 
a îndoielii? Cu alte cuvinte, poate credinţa care 
acceptă acceptarea să reziste puterii celor mai radi- 
cale forme ale ne-ființei? Poate credința să reziste 
lipsei de sens? Există vreun tip de credinţă care 
poate să existe împreună cu îndoiala şi lipsa de 
sens? Aceste întrebări conduc la ultimul aspect al 
problemei discutate în aceste prelegeri şi totodată 
la aspectul cel mai relevant pentru timpurile noas- 
tre. Cum este posibil curajul de a fi dacă toate căile 
de a-l crea sunt blocate de experiența insuficienţei 
lor ultime? Dacă viaţa este tot atât de lipsită de 
sens ca şi moartea, dacă vina este tot atât de discu- 
tabilă ca şi perfecțiunea, dacă ființa nu este mai 
plină de sens decât ne-ființa, pe ce îşi poate înteme- 
ia cineva curajul de a fi? 

Există o înclinaţie la unii existenţialişti de a 
răspunde acestor întrebări printr-un salt de la în- 
doială la o certitudine dogmatică, de la lipsa de 
sens la un set de simboluri în care este încorporat 
sensul unui grup ecleziastic sau politic special. 
Acest salt poate fi interpretat în diferite moduri. 
Poate fi expresia unei dorinţe de siguranță; poate fi 
tot atât de arbitrar pe cât este, potrivit principiilor 
existenţialiste, orice decizie; poate fi sentimentul 
că mesajul creştin este răspunsul la întrebările 
ridicate de o analiză a existenței umane; poate fi o 
convertire adevărată, independentă de situaţia teo- 

retică. În orice caz, nu este o soluție la problema 
îndoielii radicale. Aceasta oferă curajul de a fi celor 
care sunt convertiți, însă nu poate răspunde între- 
bării cum este posibil un astfel de curaj. Răspunsul 
trebuie să accepte, ca o condiție premergătoare, 
starea lipsei de sens. Acesta nu este un răspuns da- 
că pretinde îndepărtarea acestei stări; pentru că as- 
ta este exact ceea ce nu se poate face. Cel ce este 
învăluit de îndoială şi de lipsă de sens, nu se poate 
elibera de această învăluire de unul singur; însă el 
caută un răspuns care este valabil în cadrul, iar nu 
în afara, situației disperării sale. El întreabă despre 
temeiul ultim a ceea ce noi am denumit „curajul 
disperării” Dacă individul nu caută să scape de 
această întrebare, nu este posibil decât un singur 
răspuns: că acceptarea disperării este în sine cre- 
dință şi că se află la granița curajului de a fi. În 
această situaţie, sensul vieții este redus la dispera- 
rea privitoare la sensul vieții. Câtă vreme această 
disperare este un act de viată, este pozitivă în ne- 
gativitatea ei. Cinic vorbind, s-ar putea spune că a 
fi adevărat în raport cu viața înseamnă a fi cinic în 
privința ei. Însă religios vorbind, s-ar putea spune 
că individul se acceptă pe el însuşi ca fiind accep- 
tat, în pofida disperării lui cu privire la sensul 
acestei acceptări. Paradoxul fiecărei negativităţi, 
câtă vreme este o negativitate activă, este acela că 
trebuie să se afirme pe sine pentru a putea să se 
nege pe sine. Nici o negativitate actuală nu poate 
exista fără o afirmație implicită. Plăcerea ascunsă 
produsă de o disperare mărturiseşte caracterul pa- 

radoxal al negării de sine. Negativul trăieşte prin 
pozitivul pe care îl neagă. 

Credinţa care face posibil curajul de a dispera 
este acceptarea puterii ființei chiar şi în relația cu 
ne-ființa. Chiar şi în disperarea lipsei de sens, ființa 
se auto-afirmă prin noi. Actul de acceptare a lipsei 
de sens este în sine un act plin de sens, este un act 
de credință. Am observat că cel care are curajul de 
a-şi afirma ființa în pofida sorții şi a vinei, nu le-a 
îndepărtat pe acestea. El rămâne ameninţat şi lovit 
de către acestea. El îşi acceptă însă acceptarea prin 
puterea ființei în sine la care participă şi care îi dă 
curajul de a prelua angoasa sorții şi a vinei asupra 
lui însuşi. Acelaşi lucru este valabil şi în privința 
îndoielii şi a lipsei de sens. Credinţa care creează 
curajul de a le prelua în sine nu are un conținut 
special. Este pur şi simplu credinţă, nedirecționată, 
absolută. Nu poate fi definită, din moment ce tot 
ceea ce este definit e dizolvat de îndoială şi lipsă de 
sens. Totuşi, chiar şi credința absolută nu este o 
izbucnire de emoții subiective sau o stare fără un 
temei obiectiv. 

O analiză privitoare la natura absolută a cre- 
dinței dezvăluie în aceasta următoarele elemente. 
Primul este experienţa puterii ființei care este pre- 
zentă chiar şi în fața celor mai radicale manifestări 
ale ne-ființei. Dacă cineva spune că în această ex- 
periență vitalitatea rezistă disperării, trebuie să 
adauge că vitalitatea la om este proporțională cu 
intenționalitatea. Vitalitatea care poate rezista abi- 


sului lipsei de sens este conştientă de sensul ascuns 

chiar în distrugerea sensului. Al doilea element din 
credința absolută este dependența de experiența 
ne-ființei pe baza experienţei ființei şi dependența 
experienţei lipsei de sens pe baza experienței sen- 
sului. Chiar în starea de disperare, individul are 
destulă ființă pentru a face disperarea posibilă. 
Există un al treilea element în credința absolută, şi 
anume acceptarea faptului de a fi acceptat. Desi- 
gur, în starea de disperare nu există nimeni şi ni- 
mic care acceptă. Însă există puterea însăşi de a ac- 
cepta — aceasta este experimentată. Lipsa de sens, 
atât timp cât este experimentată, include o experi- 
ență a „puterii de acceptare” — a accepta această 
putere de acceptare în mod conştient este răspun- 
sul religios al credinței absolute, a unei credințe 
care a fost lipsită, prin îndoială, de orice conținut 
concret, care totuşi este credinţa şi sursa celei mai 
paradoxale manifestări a curajului de a fi. 

Această credință transcende atât experiența 
mistică cât şi întâlnirea umano-divină. Experienţa 
mistică pare să fie mai aproape de credința absolu- 
tă, însă nu este. Credința absolută include un ele- 
ment de scepticism ce nu poate fi găsit în experien- 
ţa mistică. Cu siguranță, mistica transcende de 
asemenea toate conținuturile specifice, dar nu 
fiindcă se îndoieşte de ele sau le consideră lipsite 
de sens, ci fiindcă le socoteşte a fi preliminare. Mis- 
tica foloseşte conținuturile specifice ca pe nişte 
trepte, călcând pe ele după ce l-a folosit. Totuşi, 
experienţa lipsei de sens le neagă (împreună cu tot 
ceea ce le însoţeşte), fără a se folosi de ele. Experi- 

enţa lipsei de sens este mult mai radicală decât 
mistica. Prin urmare, aceasta transcende experiența 
mistică. 

Credinţa absolută transcende de asemenea în- 
tâlnirea umano-divină. În această întâlnire, schema 
subiect-obiect este valabilă: un subiect definit (omul) 
întâlneşte un obiect definit (Dumnezeu). Această 
afirmaţie poate fi inversată pentru a se spune că un 
subiect definit (Dumnezeu) întâlneşte un obiect 
definit (omul). Însă, în ambele cazuri, atacul îndo- 
ielii subminează structura subiect-obiect. Teologii 
care vorbesc cu atâta putere şi cu atâta siguranță 
despre întâlnirea divino-umană ar trebui să fie 
conştienţi de situația în care această întâlnire este 
împiedicată de o îndoială radicală, şi nu mai rămâ- 
ne nimic decât o credință absolută. Acceptarea 
unei astfel de situaţii ca fiind valabilă religios are, 
totuşi, consecința că conținuturile concrete ale cre- 
dinței obişnuite trebuie să fie supuse criticii şi 
transformării. Curajul de fi în forma lui radicală 
este o soluție pentru ideea de Dumnezeu care trans- 
cende atât mistica cât şi întâlnirea de la persoană 
la persoană. 


CURAJUL DE AFI - O CHEIE CĂTRE 
FIINŢA IN SINE 


Ne-ființa deschide ființa 


Curajul de a fi în toate formele sale are, prin 
sine însuşi, un caracter revelator. Acesta ne arată 

natura fiinţei, arată că auto-afirmarea ființei este o 
afirmare ce depăşeşte negarea. Într-o afirmație me- 
taforică (şi fiecare afirmaţie despre ființa în sine 
este fie metaforică, fie simbolică), s-ar putea spune 
că fiinţa include ne-ființă, însă ne-ființa nu o do- 
mină pe acesta. „Includerea“ este o metaforă spați- 
ală care indică faptul că ființa se cuprinde pe ea 
însăşi şi ceea ce este opus ei, ne-ființa. Ne-ființa 
aparține ființei, nu ar putea fi separată de ființă. 
Nu ne-am putea gândi deloc la „ființă” fără o du- 
blă negație: fiinţa trebuie să fie gândită ca negație a 
negației ființei. De aceea, cel mai bine descriem fi- 
ința cu ajutorul metaforei „puterea ființei” 

Puterea este posibilitatea pe care o ființă trebu- 
ie să o actualizeze împotriva rezistenței altor ființe. 
Dacă vorbim despre puterea fiinţei în sine, ne refe- 
rim la faptul că ființa se auto-afirmă împotriva 
ne-ființei. În discuţia despre curaj şi viață am men- 
ționat înţelegerea dinamică a realității specifică fi- 
losofilor vieţii. O astfel de înțelegere este posibilă 
numai dacă individul acceptă punctul de vedere 
potrivit căruia ne-ființa aparține fiinţei şi că ființa 
nu ar putea să constituie temeiul vieții fără ne-fiinţă. 
Auto-afirmarea fiinţei fără ne-ființă nu ar fi nici 
măcar auto-afirmare, ci o identitate de sine statică. 
Nimic nu s-ar manifesta, nimic nu s-ar exprima, 
nimic nu s-ar revela. Însă ne-fiinţa scoate ființa din 
izolarea ei şi o forțează să se auto-afirme într-un 
mod dinamic. Filosofia s-a ocupat de auto-afirmarea 
dinamică a fiinţei oriunde s-a exprimat dialectic, 
mai ales în neoplatonism, la Hegel şi la filosofii 

vieţii şi devenirii. Teologia a făcut la fel ori de câte 
ori a luat în serios ideea de Dumnezeu viu, cel mai 
evident exemplu fiind simbolizarea trinitariană a 
vieţii lăuntrice a lui Dumnezeu. Spinoza, în pofida 
definiţiei statice pe care a dat-o substanţei (care re- 
prezintă ceea ce consideră el că este puterea ultimă 
a ființei), reuneşte tendinţele filosofice şi mistice 
atunci când vorbeşte despre dragostea şi conştiinţa 
cu are Dumnezeu se iubeşte şi se cunoaşte pe sine 
prin dragostea şi cunoaşterea ființelor finite. Ne- 
ființa (adică, ceea ce în Dumnezeu face auto-afir- 
marea sa dinamică) deschide auto-izolarea divină 
şi îl revelează ca putere şi dragoste. Ne-fiinţa îl face 
pe Dumnezeu un Dumnezeu viu. Fără Nu-ul pe 
care trebuie să îl depăşească în el însuşi şi în crea- 
tura sa, divinul Da ar fi lipsit de viață pentru el. 
N-ar mai exista revelația temeiului ființei, n-ar mai 
exista viață. 

Dar unde există ne-ființă există finitudine şi 
angoasă. Dacă afirmăm că ne-ființa aparține ființei 
în sine, afirmăm că finitudinea şi angoasa aparțin 
fiinţei în sine. Ori de câte ori filosofii sau teologii 
au vorbit despre binecuvântarea divină, ei au vor- 
bit în mod implicit (şi câteodată explicit) despre 
angoasa finitudinii care este etern luată în binecu- 
vântarea infinităţii divine. Infinitul cuprinde finitul 
şi pe sine însuşi, Da-ul se include pe sine şi pe 
Nu-ul care este luat în sine, binecuvântarea se cu- 
prinde pe sine însăşi şi cuprinde de asemenea an- 
goasa a cărei cucerire este. Toate acestea sunt im- 
plicite dacă se afirmă că ființa include ne-ființa şi 

că prin ne-fiinţă ființa se revelează pe sine însăşi. 
În acest punct, trebuie folosit un limbaj foarte sim- 
bolic. Însă caracterul său simbolic nu îi poate di- 
minua adevărul; dimpotrivă, acesta este o condiţie 
a adevărului său. A vorbi fără simboluri despre 
fiinţa în sine înseamnă a fi lipsit de adevăr. 

Auto-afirmarea divină este puterea care face 
posibilă auto-afirmarea fiinţei finite, curajul de a fi. 
Curajul este posibil doar pentru că ființa în sine are 
caracterul auto-afirmării în pofida ne-fiinţei. Cura- 
jul participă la auto-afirmarea fiinţei în sine, parti- 
cipă la puterea ființei care domină ne-ființa. Cel 
care primeşte această putere într-un act mistic sau 
personal sau de credință absolută este conştient de 
sursa curajului său de a fi. 

Omul nu este în mod necesar conştient de 
această sursă. În situații de cinism şi de indiferență 
el nu este conştient de aceasta. Însă aceasta lucrea- 
ză în el atât timp cât îşi menţine curajul de a lua 
angoasa asupra lui însuşi. În actul curajului de a fi, 
puterea fiinţei este efectivă în noi, fie că recunoaş- 
tem sau nu acest lucru. Fiecare act de curaj este o 
manifestare a temeiului ființei, oricât de discutabil 
ar fi conţinutul actului. Conţinutul ar putea ascun- 
de sau denatura adevărata ființă, curajul din acesta 
arată ființa adevărată. Nu argumentele, ci curajul 
de a fi dezvăluie natura adevărată a fiinţei în sine. 
Prin afirmarea fiinţei noastre, noi participăm la au- 
to-afirmarea ființei în sine. Nu există argumente 
valabile pentru „existența“ lui Dumnezeu, însă 
există acte de curaj prin care noi afirmăm puterea 

fiinţei, fie că ştim sau nu acest lucru. Dacă îl ştim, 
acceptăm acceptarea în mod conştient. Dacă nu îl 
ştim, o acceptăm totuşi şi participăra la ea. lar prin 
acceptarea a ceea ce noi nu cunoaştem, puterea fi- 
inței se manifestă în noi. Curajul are putere revela- 
toare, curajul de a fi este cheia către ființa în sine. 


Transcenderea teismului 


Curajul de a prelua lipsa de sens în sine însuşi 
presupune o relaţie cu temeiul fiinţei, relaţie pe ca- 
re am denumit-o „credinţă absolută” Aceasta este 
lipsită de conţinut special, şi totuşi are conținut. 
Conţinutul credinței absolute este „Dumnezeu mai 
presus de Dumnezeu” Credinţa absolută şi conse- 
cinţa ei, curajul care ia în sine însuşi îndoiala radi- 
cală, îndoiala despre Dumnezeu, transcende ideea 
teistă de Dumnezeu. 

Teismul poate însemna afirmarea neprecizată 
a lui Dumnezeu. Teisraul în acest sens nu spune ce 
înseamnă dacă foloseşte numele lui Dumnezeu. 
Din cauza conotațiilor tradiționale şi psihologice 
ale cuvântului Dumnezeu, un astfel de teism lipsit 
de conținut poate produce o stare de reverență da- 
că se adresează lui Dumnezeu. Politicienilor, dicta- 
torilor şi altor oameni care doresc să folosească re- 
torica pentru a face o impresie asupra audienței le 
place să folosească cuvântul „Dumnezeu” în acest 
sens. Acest lucru produce în rândul ascultătorilor 
sentimentul că vorbitorul este serios şi demn de 
încredere din punct de vedere moral. Acest lucru 

este şi mai reuşit dacă îşi pot eticheta adversarii ca 
fiind atei. La un nivel mai înalt, oamenilor fără o 
convingere religioasă definită le place să se denu- 
mească ei înşişi teişti, nu în vederea unor scopuri 
speciale, ci fiindcă nu pot concepe o lume fără 
Dumnezeu, indiferent ce ar fi acest Dumnezeu. Ei 
au nevoie de unele conotațiile cuvântului Dumne- 
zeu şi le este teamă de ceea ce ei denumesc ateism. 
La nivelul cel mai înalt al acestui tip de teism, nu- 
mele lui Dumnezeu este folosit ca un simbol poetic 
sau practic, care exprimă starea profund emoționa- 
lă a celei mai înalte idei etice. Acesta este un teism 
ce se află la graniţă, fie cu cel de al doilea tip de te- 
ism, fie cu ceea ce noi numim „teism transcens” 
Dar acest teisrn este în continuare destul de nede- 
terminat pentru a depăşi această graniță. Negaţia 
teistă a acestui tip de teism este tot atât de vagă ca 
şi teismul însuşi. Aceasta poate produce o stare 
ireverențioasă şi o reacție de mânie din partea ce- 
lor care iau în serios afirmaţia lor teistă. Totodată, 
poate fi percepută ca fiind justificată împotriva 
abuzului politico-retoric al nuraelui lui Dumnezeu, 
însă până la urmă este tot atât de lipsită de rele- 
vanță ca şi teismul pe care îl neagă. Aceasta nu 
poate atinge starea de disperare mai mult decât 
poate atinge starea de credință teisraul împotriva 
căruia luptă. 

Teisrnul poate avea un alt înţeles, chiar contrar 
celui dintâi : poate fi nurnele pentru ceea ce noi am 
denumit întâlnire de la persoană la persoană. În 

acest caz, teismul se referă la acele elemente din 
tradiția iudeo-creştina care accentuează relația cu 
Dumnezeu de la persoană la persoană. În acest 
sens, teismul subliniază pasajele personaliste din 
Biblie şi din crezurile protestante, imaginea perso- 
nalistă a lui Dumnezeu, cuvântul ca instrument al 
creației şi revelaţiei, caracterul social şi etic al îm- 
părăției lui Dumnezeu, natura personală a credin- 
tei umane şi iertării divine, viziunea istorică asu- 
pra universului, ideea unui scop divin, distanța 
infinită dintre creator şi creatură, separarea abso- 
lută dintre Dumnezeu şi lume, conflictul dintre 
Dumnezeu cel sfânt şi omul păcătos, caracterul 
comunicării personale din rugăciune şi practica 
devoţională. În acest sens, teismul este de partea 
non-mistică a religiei biblice şi a creştinismului 
istoric. Ateismul, din punctul de vedere al acestui 
tip de teism, este încercarea umană de a evita 
întâlnirea divino-umană. Aceasta este o problemă 
existenţială, nu una teoretică. 

Teismul are şi un al treilea sens, unul strict teo- 
logic. Teismul teologic este, asemenea fiecărei teo- 
logii, dependent de substanţa religioasă pe care o 
conceptualizează. El este dependent de teism în 
primul sens în măsura în care încearcă să dove- 
dească necesitatea afirmării lui Dumnezeu într-un 
anumit fel; el dezvoltă de obicei aşa-numitele ar- 
gumente pentru „existența“ lui Dumnezeu. Însă 
este mult mai dependent de teism în al doilea sens 
în măsura în care încearcă să stabilească o doctrină 

despre Dumnezeu care transformă întâlnirea cu 
Dumnezeu de la persoană la persoană într-o doc- 
trină despre două persoane care s-ar putea întâlni 
sau nu, dar care au o realitate independentă una 
faţă de cealaltă. 

Teismul în primul sens trebuie să fie depăşit 
fiindcă este irelevant, iar teismul în al doilea sens 
trebuie să fie depăşit fiindcă este unilateral. Însă, 
teismul în al treilea sens trebuie să fie depăşit 
fiindcă este greşit. Acesta este o teologie eronată. 
Dumnezeul teismului teologic este o fiinţă printre 
multe altele şi, ca atare, o parte a întregii realități. 
El este considerat cu siguranţă partea sa cea mai 
importantă, însă doar ca o parte, fiind prin urmare 
supus structurii întregului. Se presupune că el se 
află dincolo de elementele ontologice şi de catego- 
riile ce constituie realitatea. Însă, fiecare afirmare îl 
supune acestora. Dumnezeu este văzut ca un eu 
care are o lume, ca un ego care este raportat la un 
tu, ca o cauză care este separată de efectul său, ca 
posedând un spaţiu definit şi un timp nesfârşit. El 
este o fiinţă, nu fiinţa în sine. Ca atare, el este legat 
de structura subiect-obiect a realității, este un obi- 
ect pentru noi ca subiecte. În acelaşi timp, noi sun- 
tem obiecte pentru el ca subiect. Acest lucru este 
decisiv pentru necesitatea de a transcende teismul 
teologic. Căci Dumnezeu, ca subiect, mă transfor- 
mă într-un obiect care nu este mai mult decât un 
obiect. El mă deposedează de subiectivitatea mea 
deoarece el este atotputernic şi atotştiutor. Eu mă 
revolt şi încerc să îl transform într-un obiect, însă 

revolta eşuează şi devine disperată. Dumnezeu 
apare ca fiind tiranul invincibil, ființa față de care 
toate celelalte lucruri sunt lipsite de libertate şi 
subiectivitate. El este echivalat cu tiranii recenți 
care, cu ajutorul terorii, încearcă să transforme to- 
tul într-un simplu obiect, un lucru printre lucruri, 
un element al maşinăriei pe care ei o controlează. 
El devine modelul tuturor lucrurilor față de care 
existenţialismul s-a revoltat. Acesta este Dumne- 
zeul despre care Nietzsche a spus că trebuie ucis, 
fiindcă nimeni nu poate tolera să fie transformat 
într-un simplu obiect al cunoaşterii absolute şi al 
controlului absolut. Acesta este cea mai adâncă 
rădăcină a ateismului. Este un ateism care este 
justificat ca reacție împotriva teismului teologic 
şi a implicaţiilor sale stânjenitoare. Acesta este, 
de asemenea, cel mai adânc temei al disperării 
existențialismului şi al angoasei lipsei de sens 
atât de răspândite în perioada noastră. 

Teismul în toate formele sale este transcens 
prin experienţa pe care am numit-o credință abso- 
lută. Aceasta este acceptarea acceptării fără cineva 
sau ceva care să accepte. Puterea ființei în sine este 
cea care acceptă şi dă curajul de a fi. Acesta este cel 
mai înalt punct la care ne-a condus analiza noastră. 
Acesta nu poate fi descris în modul în care Dum- 
nezeul tuturor formelor de teism poate fi descris. 
Acesta nu poate fi descris nici în termeni mistici. 
Acesta transcende atât mistica, cât şi întâlnirea 
personală, după cum transcende atât curajul de a fi 
ca o parte, cât şi curajul de a fi în sine. 

Dumnezeu mai presus de Dumnezeu 
şi curajul de a fi 


Sursa ultimă a curajului de a fi este „Dumne- 
zeu mai presus de Dumnezeu”; acesta este rezulta- 
tul cerinţei noastre de a transcende teismul. Numai 
dacă Dumnezeul teismului este transcens este po- 
sibilă preluarea angoasei şi a lipsei de sens în cura- 
jul de a fi. Dumnezeu mai presus de Dumnezeu 
este obiectul întregii experiențe mistice, însă pen- 
tru a ajunge la el este necesar ca şi mistica să fie 
depăşită. Mistica nu ia în serios concretul şi îndoia- 
la cu privire la concret. Ea pătrunde direct în teme- 
iul ființei şi al sensului şi lasă în urmă concretul, 
lumea de valori şi sensuri finite. De aceea, ea nu 
poate rezolva problema lipsei de sens. În termenii 
situației religioase actuale aceasta înseamnă că 
mistica răsăriteană nu este soluția la problemele 
existențialismului occidental, deşi mulți oameni 
încearcă această soluţie. Dumnezeul mai presus de 
Dumnezeu al teismului nu reprezintă devaloriza- 
rea sensurilor pe care îndoiala le-a aruncat în abi- 
sul lipsei de sens; el reprezintă restituirea lor po- 
tențială. Totuşi, credința absolută concordă cu cre- 
dința presupusă de mistică prin faptul că ambele 
depăşesc obiectivarea teistă a lui Dumnezeu care 
este o ființă. Pentru mistică un astfel de Dumnezeu 
nu este mai real decât orice ființă finită, deoarece 
curajul de a fi al unui astfel de Dumnezeu a dispă- 
rut în abisul lipsei de sens împreună cu orice altă 
valoare şi sens. 

Dumnezeu mai presus de Dumnezeul teismu- 
lui este prezent, chiar dacă ascuns, în fiecare întâl- 
nire divino-umană. Religia biblică şi teologia pro- 
testantă sunt conştiente de caracterul paradoxal al 
acestei întâlniri. Ele sunt conştiente că, dacă Dum- 
nezeu întâlneşte omul, Dumnezeu nu mai este nici 
obiect şi nici subiect, şi prin urmare se află deasu- 
pra schemei în care teismul l-a încadrat. Ele sunt 
conştiente că elementul personal cu privire la 
Dumnezeu este echilibrat de o prezenţă trans-per- 
sonală a divinului. Ele sunt conştiente că iertarea 
poate fi acceptată numai dacă puterea acceptării 
este efectivă în om - biblic vorbind, dacă puterea 
harului este efectivă în om. Ele sunt conştiente de 
caracterul paradoxal al fiecărei rugăciuni — de a 
vorbi cuiva căruia nu-i poți vorbi deoarece el nu 
este „cineva“, de a cere celui căruia nu-i poți cere 
nimic fiindcă el dă sau nu dă înainte de a-i cere, de 
a-i spune „tu” celui care este mai aproape de tine 
decât eşti tu de tine însuți. Fiecare dintre aceste 
paradoxuri conduce conştiinţa religioasă spre un 
Dumnezeu mai presus de Dumnezeul teismului. 


Curajul de a fi care este înrădăcinat în Dumne- 
zeul de deasupra Dumnezeului teismului uneşte şi 
transcende curajul de a fi ca o parte şi curajul de a 
fi în sine. Acesta evită atât pierderea de sine prin 
participare, cât şi pierderea propriei lumi prin in- 
dividualizare. Acceptarea lui Dumnezeu mai pre- 
sus de Dumnezeul teismului ne face o parte a ceea 


ce nu este de asemenea o parte, ci este temeiul în- 

tregului. Prin urmare, eul nostru nu este pierdut 
într-un întreg mai mare, care absoarbe în el viața 
unui grup limitat. Dacă eul participă la puterea 
fiinţei în sine se primeşte pe sine înapoi. Căci pu- 
terea ființei acționează prin puterea eurilor indi- 
viduale. Aceasta nu le înghite asemenea oricărui 
întreg, limitat, oricărui colectivism şi oricărui con- 
formism. De aceea Biserica, care susține puterea 
fiinţei în sine sau Dumnezeul ce transcende Dum- 
nezeul religiilor, pretinde a fi mediatorul curajului 
de a fi. O biserică întemeiată pe autoritatea Dum- 
nezeului teismului nu poate avea o astfel de pre- 
tenţie. Aceasta se va dezvolta inevitabil într-un sis- 
tem colectiv sau semi-colectiv. 

Însă, o biserică care se ridică prin mesajul său 
şi prin cinstire Dumnezeului de deasupra Dum- 
nezeului teismului fără a sacrifica simbolurile sale 
concrete, poate media un curaj care ia asupra sa 
îndoiala şi lipsa de sens. Aceasta este Biserica de 
sub Cruce, şi numai ea poate face această mediere, 
Biserica care îl propovăduieşte pe cel Răstignit care 
a strigat către Dumnezeu care a rămas Dumnezeul 
său după ce Dumnezeul încrederii l-a părăsit în 
întunericul îndoielii şi al lipsei de sens. A fi parte 
dintr-o astfel de biserică înseanună a primi un curaj 
de a fi în care individul nu se poate pierde pe sine 
şi în care îşi primeşte lumea. 

Credinţa absolută, sau starea de a fi cuprins de 
Dumnezeul de deasupra lui Dumnezeu, nu este o 
stare ce se iveşte alături de alte stări ale minţii. Ea 
nu este niciodată ceva separat şi definit, un eveni- 

ment ce poate fi izolat şi descris. Este întotdeauna 
o mişcare în, împreună cu, şi subiacentă altor stări 
ale minţii. Este starea de la limita posibilităților 
omului. Este această limită. De aceea, ea este atât 
curajul disperării, cât şi curajul din şi de deasupra 
fiecărui curaj. Nu este un loc unde se poate trăi, 
este lipsită de siguranţa cuvintelor şi a conceptelor, 
nu are un nume, o biserică, un cult şi o teologie. 
Însă ea se mişcă în străfundul tuturor acestora. Ea 
este puterea fiinţei, la care toate acestea participă şi 
ale cărei expresii fragmentare sunt. 

Individul poate deveni conştient de ea în an- 
goasa sorții şi a morții, atunci când simbolurile 
tradiționale care îi determină pe oameni să reziste 
vicisitudinilor sorții şi ororii morții şi-au pierdut 
puterea. Când „providența” a devenit superstiție 
iar „nemurirea“ a devenit ceva imaginar, ceea ce 
odată era putere în aceste simboluri poate rămâne 
în continuare prezent şi poate crea curajul de a fi în 
pofida experienţei unei lumi haotice şi a unei exis- 
tenţe finite. Curajul stoic se reîntoarce, dar nu ca o 
credință în rațiunea universală. Se reîntoarce în 
termenii credinței absolute care spune Da fiinţei, 
fără a vedea ceva concret care ar putea birui ne-ființa 
din soartă şi din moarte. 

Individul poate deveni conştient de Dumne- 
zeul mai presus de Dumnezeul teismului în angoa- 
sa vinei şi condamnării, atunci când simbolurile 
tradiționale care îi fac pe oameni să reziste angoa- 
sei vinei şi condamnării şi-au pierdut puterea. 
Când „judecata divină” este interpretată ca un 

complex psihologic, iar iertarea ca o rămăşită a 
„imaginii tatălui”, ceea odată era putere în aceste 
simboluri poate fi încă prezent şi poate crea curajul 
de a fi, în pofida experienţei unei prăpăstii infinite 
dintre ceea ce suntem şi ceea ce ar trebui să fim. 
Curajul luteran se reîntoarce, însă nu susținut de 
credința într-un Dumnezeu judecător şi iertător. Se 
întoarce în termenii unei credințe absolute care 
spun Da, deşi nu există nici o putere specială care 
să învingă vina. 

Curajul individului de a lua angoasa lipsei de 
sens asupra lui însuşi este limita până la care poate 
merge curajul de a fi. Dincolo de ea nu este decât 
ne-ființă. În interiorul ei, toate formele de curaj 
sunt re-stabilite în puterea Dumnezeului mai pre- 
sus de Dumnezeul teismului. Curajul de a fi este în- 
rădăcinat în Dumnezeul care se iveşte atunci când 
Dumnezeu a dispărut în angoasa îndoielii. 

